text:
జాయ్ అరక్కల్ UAE కేంద్రంగా పని చేసే ‘ఇన్నోవా గ్రూప్ అఫ్ కంపెనీస్’ కి మ్యానేజింగ్ డైరెక్టర్. ఆయన ఆత్మహత్య చేసుకుని చనిపోయాడు. - FACTLY
Sai Krishna Muthyanolla
May 1, 2020
‘బంగారు మరియు వజ్రాల వ్యాపార సంస్థ ‘జోయాలుక్కాస్’ అధినేత ‘జాయ్ అరక్కల్’ కొరోనా వైరస్ తో మిడిల్ ఈస్ట్ లో చనిపోయారు. అతని పార్థవ దేహాన్ని కుడా భారత్ కి తరలించే పరిస్థితి కూడా లేదు’ అని చెప్తూ  చాలా మంది ఫేస్బుక్ లో పోస్టు చేస్తున్నారు. కానీ, ‘జోయాలుక్కాస్’ సంస్థ కి అధినేత ‘జాయ్ అలుక్కాస్’; ‘జాయ్ అరక్కల్’ కాదు. జాయ్ అరక్కల్ UAE కేంద్రంగా పని చేసే ‘ఇన్నోవా గ్రూప్ అఫ్ కంపెనీస్’ కి మ్యానేజింగ్ డైరెక్టర్. ఆయన దుబాయ్ లో 23 ఏప్రిల్ 2020 న మరణించాడు. మొదట ఆయన గుండె జబ్బు తో మరణింఛి ఉంటాడనే వార్తలు వచ్చాయి, కానీ ఇటివలే దుబాయ్ పోలీసులు జాయ్ అరక్కల్ ఆర్ధిక కారణాలతో ఒక బిల్డింగ్ 14వ అంతస్తు నుండి దూకి సూసైడ్ చేసుకున్నట్లుగా నిర్ధారించారు. ‘జోయాలుక్కాస్’ వారు ఒక ఫేస్బుక్ పోస్టు లో జాయ్ అలుక్కాస్ (ఆ సంస్థ అధినేత) కి సంబంధించి తప్పుడు వార్తలు వస్తున్నాయని, ఆయన సురక్షితంగా మరియు ఆరోగ్యంగా ఉన్నారని స్పష్టం చేసారు. అంతేకాదు, చనిపొయిన ‘జాయ్ అరక్కల్’ కి తమ సంస్థ తో ఎటువంటి సంబంధం లేదని తెలిపారు.
సోర్సెస్:
క్లెయిమ్: ఫేస్బుక్ పోస్ట్ (ఆర్కైవ్డ్)
ఫాక్ట్:
1. ‘జాయ్ అలుక్కాస్’ సంస్థ వెబ్సైటు – https://www.joyalukkas.in/pages/about-us—joyalukkas-group/pgid-1248870.aspx
2. ‘జాయ్ అలుక్కాస్’ సంస్థ ఫేస్బుక్ పోస్ట్ – https://www.facebook.com/JoyalukkasIndia/photos/a.210843252264680/3490826100933029/?type=3&theater
3. న్యూస్ ఆర్టికల్ – https://gulfnews.com/uae/death-of-keralite-industrialist-in-uae-a-case-of-suicide-confirms-dubai-police-1.71238447
‘మీకు తెలుసా’  సిరీస్ లో మా వీడియోస్ మీరు చూసారా?


text:
జస్టిస్ దల్వీర్ భండారీ అంతర్జాతీయ న్యాయస్థానం యొక్క ‘చీఫ్ జస్టిస్’గా ఎన్నుకోబడలేదు, అలాంటి పదవి ఆ న్యాయస్థానంలో లేదు - FACTLY
Sai Krishna Muthyanolla
July 22, 2022
అంతర్జాతీయ న్యాయస్థానానికి ప్రధాన న్యాయమూర్తిగా జస్టిస్ దల్వీర్ భండారీ ఎన్నికయ్యారని సోషల్ మీడియాలో ఒక పోస్ట్ విస్తృతంగా షేర్ అవుతోంది. పోస్ట్‌లో చేసిన క్లెయిమ్‌లో  వాస్తవాన్ని పరిశీలిద్దాం.
క్లెయిమ్: జస్టిస్ దల్వీర్ భండారీ ఇటీవల అంతర్జాతీయ న్యాయస్థానం (ICJ) ప్రధాన న్యాయమూర్తిగా ఎన్నికయ్యారు.
ఫాక్ట్ (నిజం): అంతర్జాతీయ న్యాయస్థానంలో ‘చీఫ్ జస్టిస్’ అనే పోస్టు లేదు. జస్టిస్ దల్వీర్ భండారీ 27 ఏప్రిల్ 2012 నుండి కోర్టు సభ్యుడు, మరియు 06 ఫిబ్రవరి 2018 నుండి తొమ్మిదేళ్ల కాలానికి తిరిగి ఎన్నికయ్యారు. అందువల్ల పోస్ట్‌లో చేసిన క్లెయిమ్ తప్పుదోవ పట్టిస్తుంది.
అంతర్జాతీయ న్యాయస్థానం (ICJ) వారి శాసనంలో ‘చీఫ్ జస్టిస్’ అనే పదవి గురించి ప్రస్తావన లేదు. అంతర్జాతీయ న్యాయస్థానానికి  ప్రెసిడెంట్ మరియు వైస్ ప్రెసిడెంట్ ని మూడేళ్ళ నిర్ణీత కాలానికి ఎన్నుకొంటారు (అంతర్జాతీయ న్యాయస్థానం యొక్క శాసనంలోని ఆర్టికల్ 21). 08 ఫిబ్రవరి 2021న, జడ్జి జోన్ ఇ. డోనోఘ్యూ (USA) మరియు జడ్జి కిరిల్ గెవోర్జియన్ (రష్యన్ ఫెడరేషన్) ప్రెసిడెంట్ మరియు వైస్ ప్రెసిడెంట్‌గా ఎన్నికయ్యారు.
అంతర్జాతీయ న్యాయస్థానం (ICJ) వెబ్‌సైట్ లో కోర్టు సభ్యులందరి వివరాలు, వారి హోదా ఉన్నాయి.  వెబ్‌సైట్ ప్రకారం, ప్రధాన న్యాయమూర్తి అనే పదవి లేదు. భారతదేశానికి చెందిన జస్టిస్ దల్వీర్ భండారీని ప్రధాన న్యాయమూర్తిగా కాకుండా సభ్యునిగా ఆ వెబ్సైటులో  పేర్కొన్నారు.
27 ఏప్రిల్ 2012న, UPA హయాంలో, జస్టిస్ దల్వీర్ భండారీ ICJ సభ్యునిగా ఎన్నికయ్యారు. అంతకుముందు సంవత్సరం రాజీనామా చేసిన మిస్టర్ ఔన్ షౌకత్ అల్-ఖాసావ్నే (జోర్డాన్) తర్వాత ఆయన  బాధ్యతలు స్వీకరించాడు. అంతర్జాతీయ న్యాయస్థానం (ICJ) వారి శాసనంలోని ఆర్టికల్ 15 ప్రకారం, 05 ఫిబ్రవరి 2018 వరకు, న్యాయమూర్తి అల్-ఖాసావ్నే యొక్క మిగిలిన పదవీకాలం కోసం దల్వీర్ భండారీ పదవీ బాధ్యతలు నిర్వహించారు.  నవంబర్ 2017లో, ప్రస్తుత ప్రభుత్వ పాలనలో, జస్టిస్ దల్వీర్ భండారీ తిరిగి సభ్యునిగా ఎన్నికయ్యారు. 06 ఫిబ్రవరి 2018 నుండి రెండవసారి ఆయన తొమ్మిదేళ్ల పదవీకాలం ప్రారంభమైంది.
అంతర్జాతీయ న్యాయస్థానం (ICJ) సభ్యులు యునైటెడ్ నేషన్స్ జనరల్ అసెంబ్లీ మరియు భద్రతా మండలిచే ఎన్నుకోబడతారు. ఈ రెండు విభాగాలు ఒకే సమయంలో కానీ, ఒకదానికొకటి స్వతంత్రంగా కానీ ఓటు వేస్తాయి. ఎన్నిక కావడానికి, అభ్యర్థి రెండు విభాగాలలో  సంపూర్ణ మెజారిటీని పొందాలి, అంటే సాధారణ అసెంబ్లీలో 97 ఓట్లు మరియు ప్రస్తుత సంఖ్యల ప్రకారం, భద్రతా మండలిలో ఎనిమిది ఓట్లు. ఈ ఎన్నికకు  వీటో  హక్కు వర్తించదు. అంతే కాదు, ఈ ఎన్నికలలో కౌన్సిల్ యొక్క శాశ్వత మరియు అశాశ్వత సభ్యుల ఓట్ల మధ్య తేడా లేదు.
2017లో జస్టిస్ దల్వీర్ భండారీ తిరిగి ఎన్నికైనప్పుడు, న్యాయమూర్తి క్రిస్టోఫర్ గ్రీన్‌వుడ్ (యుకె) కూడా అదే స్థానానికి పోటీ చేశారు. జనరల్ అసెంబ్లీ మరియు భద్రతా మండలిలో మొదట్లో వారిద్దరికీ పూర్తి మెజారిటీ రాలేదు. తరువాత, ఎన్నికలు వాయిదా పడ్డప్పుడు, సంఖ్యా బలం  తమ వైపు లేదని తెలియడంతో బ్రిటిష్ అభ్యర్థి వైదొలిగారు. అందువల్ల, ఓటింగ్ ముగిసిన తర్వాత, జస్టిస్ దల్వీర్ భండారీ భద్రతా మండలిలో మొత్తం 15 ఓట్లను మరియు UN జనరల్ అసెంబ్లీలో 193 ఓట్లలో 183 ఓట్లను పొందారు. 1945లో ICJ ఏర్పాటైన తర్వాత బ్రిటిష్ న్యాయమూర్తి లేకపోవడం ఇదే తొలిసారి.
అంతర్జాతీయ న్యాయస్థానం (ICJ) ఐక్యరాజ్యసమితి యొక్క ప్రధాన న్యాయవ్యవస్థ. ఇది జూన్ 1945లో ఐక్యరాజ్యసమితి చార్టర్ ద్వారా స్థాపించబడింది మరియు ఏప్రిల్ 1946లో దాని కార్యకలాపాలను ప్రారంభించింది. జనరల్ అసెంబ్లీ మరియు ఐక్యరాజ్యసమితి భద్రతా మండలి ద్వారా తొమ్మిదేళ్ల కాలానికి ఎన్నుకోబడిన 15 మంది న్యాయమూర్తులతో కోర్ట్ రూపొందించబడింది. కోర్టు యొక్క సీటు హేగ్ (నెదర్లాండ్స్)లోని పీస్ ప్యాలెస్‌లో ఉంది. కోర్టు రెండు ప్రధాన పత్రాలు పోషిస్తుంది: మొదటిది, అంతర్జాతీయ చట్టానికి అనుగుణంగా రాష్ట్రాలు సమర్పించిన చట్టపరమైన వివాదాలను పరిష్కరించడం,  సంబంధిత పక్షాలకు ఎటువంటి అప్పీల్ అవకాశం లేకుండా కట్టుబడి ఉండే తీర్పుల ఇవ్వడం. రెండవది, ఐక్యరాజ్యసమితి విభాగాలు అడిగిన విషయాలపై న్యాయపరమైన సలహా, అభిప్రాయాలను అందించడం.
చివరిగా, జస్టిస్ దల్వీర్ భండారీ ICJ యొక్క ‘చీఫ్ జస్టిస్’గా ఎన్నుకోబడలేదు, అలాంటి పదవి కోర్టులో లేదు. అతను ప్రస్తుతం కోర్టు సభ్యుడు, 2018లో తొమ్మిదేళ్ల కాలానికి ఎన్నికయ్యారు.

source: news-factly

license: Creative Commons - Attribution - https://creativecommons.org/licenses/by/4.0/

author: Sai Krishna Muthyanolla


text:
గూగుల్ మ్యాప్స్ లాగా కేవలం భారత్ నుండి చూసినప్పుడు మాత్రమే పాకిస్తాన్ వెబ్ సైట్ లో పూర్తి జమ్మూ కాశ్మీర్ భారత్‌లో అంతర్భాగంగా కనిపిస్తుంది - FACTLY
Sai Krishna Muthyanolla
May 22, 2020
‘పూర్తి జమ్మూకాశ్మీర్‌ను భారత్‌లో అంతర్భాగంగా చూపిన పాకిస్థాన్ అఫిసియల్ వెబ్‌సైట్’ అని చెప్తూ, పాకిస్తాన్ ప్రభుత్వం వారి వెబ్ సైట్ యొక్క స్క్రీన్ షాట్ ని సోషల్ మీడియాలో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో చూద్దాం.
పూర్తి జమ్మూకాశ్మీర్ భారత్‌లో అంతర్భాగమని తమ అధికారిక వెబ్ సైట్ లో ఒప్పుకున్న పాకిస్థాన్.
ఫాక్ట్ (నిజం): పాకిస్తాన్ ప్రభుత్వం తమ వెబ్ సైట్ లో బింగ్ మ్యాప్స్ కి (మైక్రోసాఫ్ట్ వాళ్ళది) సంబంధించిన కోవిడ్-19 ట్రాకర్ ని పెట్టారు. అది పాకిస్తాన్ ప్రభుత్వం తయారు చేసిన మ్యాప్ కాదు. ఎక్కడ నుండి సెర్చ్ చేస్తున్నారనే దాని ఆధారంగా వివిధ దేశాల బౌండరీలను బింగ్ మ్యాప్స్ చూపిస్తుంది. పూర్తి జమ్మూకాశ్మీర్‌ను భారత్‌లో అంతర్భాగంగా పాకిస్థాన్ అధికారిక వెబ్‌సైట్ చూపించిందనే మాట వాస్తవమే, కానీ కేవలం భారత్ నుండి చూస్తేనే అలా కనిపిస్తుంది. వేరే దేశాల నుండి చూస్తే పూర్తి జమ్మూకాశ్మీర్ భారత్‌లో అంతర్భాగంగా కనిపించదు (వివాదాస్పద సరిహద్దుగా గ్రే డాష్ లతో ఉంటుంది). కావున పోస్ట్ లో చెప్పింది తప్పు.
పాకిస్తాన్ ప్రభుత్వ వెబ్ సైట్ (http://covid.gov.pk/) లో చూస్తే, వారు బింగ్ మ్యాప్స్ కి సంబంధించిన కోవిడ్-19 ట్రాకర్ ని పెట్టినట్టు చూడవొచ్చు. అది పాకిస్తాన్ ప్రభుత్వం తయారు చేసిన మ్యాప్ కాదు. ఎక్కడ నుండి సెర్చ్ చేస్తున్నారనే దాని ఆధారంగా వివిధ వివాదాస్పద సరిహద్దులను గూగుల్ మ్యాప్స్ మరియు బింగ్ మ్యాప్స్ చూపిస్తాయి. ఇంతకముందు కూడా ఇలాంటి పోస్టులే గూగుల్ మ్యాప్స్ ఫోటోలతో వైరల్ అయినప్పుడు, FACTLY రాసిన ఫ్యాక్ట్-చెక్ ఆర్టికల్ ని ఇక్కడ చూడవొచ్చు. పోస్టులో చెప్పినట్టు పాకిస్థాన్ అధికారిక వెబ్‌సైట్ లో పూర్తి జమ్మూకాశ్మీర్ భారత్‌లో అంతర్భాగంగా కనిపించిన మాట వాస్తవమే, కానీ కేవలం భారత్ నుండి చూస్తేనే అలా కనిపిస్తుంది. తమ వెబ్ సైట్ లో పెట్టిన బింగ్ మ్యాప్స్ ని ఇప్పుడు పాకిస్తాన్ ప్రభుత్వం తీసేసింది. అయితే, ఆ మ్యాప్ ని బింగ్ వెబ్ సైట్ లో చూడవొచ్చు. (బింగ్ వెబ్ సైట్ లోని మ్యాప్ ని భారత్ నుండి చూస్తే,  పూర్తి జమ్మూకాశ్మీర్ భారత్‌లో అంతర్భాగంగా కనిపిస్తుంది)
వేరే దేశాలలో ఆ మ్యాప్ ఎలా కనపడుతుందో చెక్ చేయమని వేరే దేశాల్లో నివసిస్తున్న కొంత మంది యూసర్లను  FACTLY కోరింది. అమెరికా మరియు జర్మనీ నుండి వారు పంపిన స్క్రీన్ షాట్స్ ని చూడగా ఆ దేశాల్లో పూర్తి జమ్మూకాశ్మీర్ భారత్‌లో అంతర్భాగంగా కనిపించట్లేదని తెలుస్తుంది. జమ్మూకాశ్మీర్ వివాదాస్పద సరిహద్దుగా గ్రే డాష్ లతో ఉన్నట్టు చూడవొచ్చు. పాకిస్తాన్ వెబ్ సైట్ లో ఉన్నది బింగ్ మ్యాప్స్ కాబట్టి భారత్ నుండి చూసినప్పుడు మాత్రమే అలా కనిపించింది, అంతేకాని పూర్తి జమ్మూకాశ్మీర్ భారత్‌లో అంతర్భాగంగా పాకిస్తాన్ ప్రభుత్వం ఒప్పుకున్నట్టు కాదు.
అంతేకాదు, పాకిస్తాన్ వెబ్ సైట్ లోని ఉన్న ఒక మ్యాప్ ఫోటో లో పూర్తి జమ్ముకాశ్మీర్ పాకిస్తాన్ అంతర్భాగంగా పెట్టినట్టు చూడవొచ్చు. అదే వెబ్ సైట్ లో గిల్గిత్ బాల్టిస్తాన్ కి సంబంధించిన కోవిడ్-19 కేసుల వివరాలు కూడా చూడవొచ్చు.
చివరగా, గూగుల్ మ్యాప్స్ లాగా కేవలం భారత్ నుండి చూసినప్పుడు మాత్రమే పాకిస్తాన్ వెబ్ సైట్ లో పూర్తి జమ్మూకాశ్మీర్ భారత్‌లో అంతర్భాగంగా చూడవొచ్చు.
‘మీకు తెలుసా’ సిరీస్ లో మా వీడియోస్ మీరు చూసారా?


text:
జస్టిస్ అరుణ్ మిశ్రా వేరే నేపథ్యంలో చేసిన వ్యాఖ్యలను మోదీ ప్రభుత్వానికి ఆపాదిస్తున్నారు - FACTLY
Sai Krishna Muthyanolla
June 21, 2021
మోదీ ప్రభుత్వం మద్దతుతోనే టెలికాం కంపెనీలు 92 వేల కోట్ల బకాయిలు ఎగవేసరని, ఈ నేపథ్యంలోనే సుప్రీం కోర్టు న్యాయమూర్తి అరుణ్ మిశ్రా మాట్లాడుతూ ‘ఈ దేశంలో న్యాయం లేదు, వేరే దేశానికి వెళ్ళిపోవడమే బెటర్’ అని వ్యాఖ్యానించాడని చెప్తున్న పోస్ట్ ఒకటి సోషల్ మీడియాలో షేర్ అవుతుంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: టెలికాం కంపెనీలు 92 వేల కోట్ల బకాయిలు ఎగవేత నేపథ్యంలో సుప్రీం కోర్టు న్యాయమూర్తి అరుణ్ మిశ్రా చేసిన వ్యాఖ్యలు.
ఫాక్ట్ (నిజం): కేంద్ర ప్రభుత్వానికి,  టెలికాం కంపెనీలకు మధ్య అడ్జస్టడ్ గ్రాస్ రెవిన్యూ (AGR) విషయంలో జరుగుతున్న కేసులో సుప్రీం కోర్టు జారీ చేసిన తీర్పుకి వ్యతిరేకంగా డిపార్టుమెంట్ అఫ్ టెలీకమ్యూనికేషన్స్ (DoT) లోని ఒక డెస్క్ అధికారి అటార్నీ జనరల్ కె కె వేణుగోపాల్,  ఇతర అధికారులకు రాసిన లేఖపై స్పందిస్తూ జస్టిస్ అరుణ్ మిశ్రా ఈ వ్యాఖ్యలు చేసారేగానీ,  టెలికాం కంపెనీలు బకాయిలు ఎగవేయడానికి మోదీ ప్రభుత్వం మద్దతిచ్చిందన్న ఆరోపణపై కాదు. పైగా సుప్రీం కోర్టు టెలికాం కంపెనీలకు బకాయిలు చెల్లించడానికి 2031 వరకు గడువునిచ్చింది.  కావున పోస్టు ద్వారా చెప్పేది తప్పుదోవ పట్టించే విధంగా ఉంది.
అడ్జస్టడ్ గ్రాస్ రెవిన్యూ (AGR) :
ఇంతకుముందు టెలికాం కంపెనీలు ప్రభుత్వానికి ఒక నిర్దిష్ట లైసెన్స్ ఫీజు చెల్లించి తమ వ్యాపారాన్ని నిర్వహించుకోనేవి. ఐతే 1999లో ఈ లైసెన్స్ ఫీజు చెల్లించే పద్దతిని రద్దు చేసి రెవెన్యూ షేరింగ్ మోడల్ ని ప్రారంభించారు. ఈ కొత్త మోడల్ లో టెలికాం కంపెనీలు తమ సంస్థ అందించే ఏయే సర్వీసెస్ ద్వారా అర్జించబడే ఆదాయాన్ని ప్రభుత్వంతో షేర్ చేసుకోవాలో చెప్తూ అడ్జస్టడ్ గ్రాస్ రెవిన్యూ (AGR) అనే ఒక పద్దతిని రూపొందించారు.
ఐతే కేంద్ర ప్రభుత్వం ఈ AGRలో టెలికాం కంపెనీలు అందించే నాన్ టెలికాం సర్వీసెస్ ద్వారా వచ్చే ఆదాయంలో కూడా ప్రభుత్వానికి వాటా ఉండాలని వాదిస్తుండగా,  టెలికాం కంపెనీలు మాత్రం తమ సంస్థల ద్వారా అందించే కోర్ టెలికాం సర్వీస్ ద్వారా ఆర్జించే ఆదాయంలో మాత్రమే ప్రభుత్వానికి వాటా ఇస్తామని వాదించాయి. ఈ విషయం మీద టెలికాం కంపెనీలకు,   ప్రభుత్వానికి మధ్య సుప్రీం కోర్టులో 2005 నుండి కేసు నడుస్తూ వచ్చింది.
అక్టోబర్ 2019లో సుప్రీం కోర్టు కేంద్ర ప్రభుత్వ వాదనను సమర్దిస్తూ అడ్జస్టడ్ గ్రాస్ రెవిన్యూ (AGR) లో టెలికాం కంపెనీలు అందించే నాన్ టెలికాం సర్వీసెస్ ద్వారా వచ్చే ఆదాయంలో కూడా ప్రభుత్వానికి వాటా ఉండాలని అభిప్రాయపడింది. ఈ నిర్ణయం వల్ల అప్పటికే టెలికాం కంపెనీలు ప్రభుత్వానికి చెల్లించినవి తీసేస్తే ఇంకా రూ. 93,520 కోట్లు చెల్లించాల్సి ఉంటుంది.
ఐతే ఫిబ్రవరి 2020లో ప్రభుత్వానికి డబ్బులు చెల్లించడానికి మరికొంత సమయం కోరుతూ టెలికాం సంస్థలు సుప్రీం కోర్టులో వేసిన పిటిషన్ పై విచారణ జరుపుతున్న జస్టిస్ అరుణ్ మిశ్రా బెంచ్,  తాము ప్రభుత్వానికి చెల్లింపులు చెయ్యాలని టెలికాం కంపెనీలకు జారి చేసిన ఆర్డర్ కి వ్యతిరేకంగా,  టెలికాం కంపెనీలను డబ్బు చెల్లించాలని వారిపై ఒత్తిడి తేవద్దని మరియు వారిపై ఎటువంటి బలవంతపు చర్యలు తీసుకోకుండా చూసుకోవాలని కోరుతూ అటార్నీ జనరల్ కె కె వేణుగోపాల్ మరియు ఇతర అధికారులకు డిపార్టుమెంట్ అఫ్ టెలీకమ్యూనికేషన్స్ (DoT) లోని ఒక డెస్క్ అధికారి రాసిన లేఖపై తీవ్రంగా స్పందించింది. ఈ లేఖపై స్పందిస్తూ జస్టిస్ అరుణ్ మిశ్రా ‘ఈ దేశంలో చట్టం లేదు. ఈ దేశంలో ఉండడం కంటే, దేశం విడిచి వెళ్ళడం మంచిది’ అని వ్యాఖ్యానించాడు. ఇదే విషయాన్ని రిపోర్ట్ చేస్తూ రాసిన వార్తా కథనాలు ఇక్కడ మరియు ఇక్కడ చూడొచ్చు. ఐతే జస్టిస్ అరుణ్ మిశ్రా కేవలం సుప్రీం కోర్టు ఆర్డర్ కి వ్యతిరేకంగా ఒక డెస్క్ అధికారి రాసిన లేఖను ఉద్దేశించి చేసిన ఈ వ్యాఖ్యలు చేసాడే తప్ప పోస్టులో ఆరోపిస్తున్నట్టు టెలికాం కంపెనీలు బకాయిలు ఎగవేయడానికి మోదీ ప్రభుత్వం మద్దతునిచ్చిందని కాదు.
పైగా టెలికాం కంపెనీలు అడ్జస్టడ్ గ్రాస్ రెవిన్యూ కింద తాము ప్రభుత్వానికి చెల్లించాల్సిన డబ్బులు ఎగవేయలేదు. సెప్టెంబర్ 2020లో సుప్రీం కోర్టు టెలికాం కంపెనీలు ప్రభుత్వానికి బాకీ ఉన్న మొత్తం 1.6 లక్షల కోట్లు చెల్లించడానికి పది సంవత్సరాల (2031 వరకు) గడువునిచ్చింది.
చివరగా, జస్టిస్ అరుణ్ మిశ్రా వేరే నేపథ్యంలో చేసిన వ్యాఖ్యలను మోదీ ప్రభుత్వానికి ఆపాదిస్తున్నారు.


text:
జస్టిస్ మార్కండేయ కట్జు, BJP ఒక గూండాల గుంప, మూర్ఖుల సంస్థ అని అనలేదు - FACTLY
Sai Krishna Muthyanolla
February 9, 2021
జస్టిస్ మార్కండేయ కట్జు BJP ఒక గూండాల గుంపని, మూర్ఖుల సంస్థ అని ఇంకా పలు వ్యాఖ్యలు చేసిననట్టు చెప్తున్న పోస్ట్ ఒకటి సోషల్ మీడియాలో షేర్ అవుతుంది అవుతుంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: జస్టిస్ మార్కండేయ కట్జు BJP ఒక గూండాల గుంప అని, మూర్ఖుల సంస్థ అని  వ్యాఖ్యానించాడు.
ఫాక్ట్ (నిజం): 2019లో BJP పై కట్జు ఇవే వ్యాఖ్యలు చేసినట్టు సోషల్ మీడియా పోస్టులు వైరల్ అయినప్పుడు తన పేరుమీద ఉన్న ఫేక్ ఎకౌంట్లు తను BJP పై ఇలా వ్యాఖ్యానించినట్టు తప్పుడు ప్రచారం చేస్తున్నాయని ఒక ట్వీట్ ద్వారా స్పష్టం చేసారు. కావున పోస్టు ద్వారా చెప్పేది తప్పు.
గూగుల్ సెర్చ్ ద్వారా ఇదే విషయంపై వివరణ ఇస్తూ 2019లో చేసిన ట్వీట్ మాకు కనిపించింది. 2019లో BJP పై కట్జు ఇవే వ్యాఖ్యలు చేసినట్టు సోషల్ మీడియా పోస్టులు వైరల్ అయినప్పుడు తన పేరు మీద ఉన్న ఫేక్ ఎకౌంట్లు తను BJP పై ఇలా వ్యాఖ్యానించినట్టు తప్పుడు ప్రచారం చేస్తున్నాయని ఈ ట్వీట్ ద్వారా స్పష్టం చేసారు.
These Twitter posts doing the rounds on Facebook and Twitter is from a fake account in my name. My genuine Twitter account is @mkatju. In one of the posts, even the spelling of my name is wrong! pic.twitter.com/BuurxnMfYx
పైగా మార్కండేయ కట్జు BJP గురించి ఇలా నిజంగా అన్నట్టు మాకు ఎటువంటి వార్తా కథనాలు గాని లేక వేరే ఇతర కచ్చితమైన సమాచారం గాని లభించలేదు. వీటన్నిట్టి ఆధారంగా కట్జు పోస్టులో చెప్పిన వ్యాఖ్యలు చేయలేదని కచ్చితంగా చెప్పొచ్చు.
చివరగా, జస్టిస్ మార్కండేయ కట్జు BJP ఒక గూండాల గుంప అని , మూర్ఖుల సంస్థ అని  అనలేదు.

created: February 9, 2021


text:
ఈ వీడియోలో జ్యోతిరాదిత్య సింధియా భారతీయ విద్యార్థులతో మాట్లాడుతున్నది రొమేనియా రాజధాని బుకారెస్ట్‌లో, ఉక్రెయిన్‌లో కాదు - FACTLY
Sai Krishna Muthyanolla
March 3, 2022
‘ఉక్రెయిన్‌లో చిక్కుకున్న భారతీయుల దగ్గరకి చేరుకున్న కేంద్ర మంత్రి జ్యోతిరాదిత్య సింధియా’ అంటూ కేంద్ర మంత్రి విద్యార్థులతో మాట్లాడుతున్న వీడియోని షేర్ పోస్ట్ ఒకటి సోషల్ మీడియాలో షేర్ అవుతుంది. జ్యోతిరాదిత్య సింధియా, ఆపరేషన్ గంగాలో భాగంగా ఉక్రెయిన్‌లో భారతీయులు ఉన్న ప్రదేశాలకు వెళ్లి వారితో మాట్లాడుతున్నాడంటూ ఈ వీడియోని షేర్ చేస్తున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ఆపరేషన్ గంగాలో భాగంగా కేంద్ర మంత్రి జ్యోతిరాదిత్య సింధియా ఉక్రెయిన్‌కు వెళ్ళి, అక్కడి భారతీయు విద్యార్థులతో మాట్లాడుతున్న వీడియో.
ఫాక్ట్(నిజం): ఈ వీడియో ఉక్రెయిన్ నుండి రొమేనియా రాజధాని బుకారెస్ట్‌కు చేరుకున్న భారతీయ విద్యార్థులను కేంద్రమంత్రి జ్యోతిరాదిత్య సింధియా పరామర్శిస్తున్న సందర్భంలో తీసింది. ప్రస్తుతం ఉక్రెయిన్ ఇతర దేశాలతో పౌర విమానాయాన సేవలను మొత్తం రద్దు చేసింది. కాబట్టి జ్యోతిరాదిత్య సింధియా ఉక్రెయిన్‌కు వెళ్ళలేదు. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
వైరల్ వీడియోలో కేంద్రమంత్రి జ్యోతిరాదిత్య సింధియా భారతీయ విద్యార్థులతో మాట్లాడుతున్నది ఉక్రెయిన్‌లో కాదు, రొమేనియా రాజధాని బుకారెస్ట్‌లో.
కేంద్ర ప్రభుత్వం ఉక్రెయిన్‌లో చిక్కుకున్న భారతీయులను ‘ఆపరేషన్ గంగా’ ద్వారా తిరిగి భారత్‌కు తరలిస్తోంది. ప్రస్తుతం ఉక్రెయిన్ ఇతర దేశాలతో పౌర విమానాయాన సేవలను మొత్తం రద్దు చేసింది. ఇందువల్ల ఉక్రెయిన్ పొరుగు దేశాల బోర్డర్‌కు చేరుకున్న భారతీయులను తిరిగి భారత్‌కు తరలిస్తున్నారు. ఈ ఆపరేషన్‌ను పర్యవేక్షించేందుకు నలుగురు కేంద్ర మంత్రులు ఉక్రెయిన్ పొరుగు దేశాలకు వెళ్లారు.
జ్యోతిరాదిత్య సింధియా రొమానియాలో, హర్దీప్ సింగ్ పూరీ హంగేరీలో , కిరెన్ రిజిజు స్లోవేకియాలో మరియు వీకే సింగ్ పోలాండ్‌లో భారతీయులను తరలించే పనులను పర్యవేక్షిస్తున్నారు. ఐతే పోస్టులోని వీడియో, ఉక్రెయిన్ నుండి రొమేనియా రాజధాని బుకారెస్ట్ చేరుకున్న భారతీయ విద్యార్థులను జ్యోతిరాదిత్య సింధియా పరామర్శించిన సందర్భంలో తీసింది. ఇదే వీడియోని 02 మార్చ్ రోజు పలు వార్తా కథనాలు కూడా ప్రసారం చేసాయి. ఈ కథనాలు కూడా ఈ వీడియో బుకారెస్ట్ తీసిందని రిపోర్ట్ చేసాయి. ఈ కథనాలు ఇక్కడ, ఇక్కడ మరియు ఇక్కడ చూడొచ్చు.
#FirstOnTNNavbharat: रोमानिया में भारतीय छात्रों से मिले केंद्रीय मंत्री @JM_Scindia, ताजा हालात के बारे में जानकारी ली#OperationGanga #UkraineRussiaWar @JournoAmitSingh pic.twitter.com/nZXPaw3sYQ
చివరగా, ఈ వీడియోలో జ్యోతిరాదిత్య సింధియా భారతీయ విద్యార్థులతో మాట్లాడుతున్నది రొమేనియా రాజధాని బుకారెస్ట్‌లో, ఉక్రెయిన్‌లో కాదు.


text:
ముస్లిం బాలిక బురఖా ధరించలేదని KKRTC డ్రైవరు ఆమెను బస్సు ఎక్కకుండా అడ్డగించిన ఘటనను కర్ణాటక ‘ఉచిత బస్సు ప్రయాణం’ పథకానికి ముడిపెడుతున్నారు - FACTLY
Sai Krishna Muthyanolla
August 1, 2023
కర్ణాటకలో ఉచిత బస్సు సర్వీసులను వాడుకోవాలంటే బురఖా ధరించి రావాలనే కొత్త నియమాన్ని అమలు చేస్తున్నారని, బురఖా ధరించకపోతే బస్సు నుండి బలవంతంగా బయటకు దింపేస్తున్నారంటూ సోషల్ మీడియాలో ఒక వీడియో షేర్ అవుతోంది. బురఖా ధరించనందుకు తనని బస్సు నుండి దిగమన్నారని హిజాబ్ ధరించి ఉన్న ఒక బాలిక వీడియోలో మాట్లాడుతున్న దృశ్యాలను మనం చూడవచ్చు. ఆ పోస్టులో ఎంతవరకు నిజముందో చూద్దాం.
క్లెయిమ్: కర్ణాటకలో ఉచిత బస్సు సర్వీసులను వాడుకోవాలంటే బురఖా ధరించి రావాలంటున్నారని, బురఖా ధరించకపోతే  బస్సు నుండి బలవంతంగా దింపేస్తున్నారంటూ షేర్ చేస్తున్న వీడియో.
ఫాక్ట్ (నిజం): కర్ణాటక రాష్ట్రం కలబురగి జిల్లాలోని కమలపురా బస్టాండులో ఒక ముస్లిం పాఠశాల విధ్యార్ధిని బురఖా ధరించలేదని ఆర్టీసీ బస్సు డ్రైవర్ ఆమెను బస్సు ఎక్కకుండా అడ్డగించిన ఘటన ఇటీవల చోటుచేసుకుంది. ముస్లిం విధ్యార్ధినులు అందరూ బురఖా ధరించే బస్సు ఎక్కలని ఈ డ్రైవరు డిమాండ్ చేయడంతో ముస్లిం విధ్యార్ధిని టీచర్ అతనితో వాగ్వాదానికి దిగి అతనిపై పోలీస్ కేసు నమోదు చేశారు. బాధిత విధ్యార్ధిని జరిగిన ఘటనను వివరిస్తున్న దృశ్యాలను పోస్టులో షేర్ చేసిన వీడియో చూపిస్తుంది. ఈ ఘటనకు కర్ణాటకలో కాంగ్రెస్ ప్రభుత్వం మహిళల కోసం అమలు చేస్తున్న ఉచిత బస్సు ప్రయాణం పథకానికి ఎటువంటి సంబంధం లేదు. కావున, పోస్టులో చేస్తున్న క్లెయిమ్ తప్పుదోవ పట్టించే విధంగా ఉంది.
పోస్టులో షేర్ చేసిన వీడియో కోసం కీ పదాలను ఉపయోగించి వెతికితే, ఇవే దృశ్యాలను చూపిస్తున్న వీడియోలని ‘న్యూస్ 18’, ‘ఇండియా టుడే’ వార్తా సంస్థలు ఇటీవల పబ్లిష్ చేసినట్టు తెలిసింది. ముస్లిం పాఠశాల విధ్యార్ధిని బురఖా ధరించలేదని ఒక ఆర్టీసీ డ్రైవరు ఆమెను బస్సులోకి ఎక్కకుండా అడ్డగించిన ఘటన కర్ణాటక రాష్ట్రం కలబురగి జిల్లాలో చోటుచేసుకుందని ఈ వీడియోలలో తెలిపారు.
కర్ణాటక రాష్ట్రం కలబురగి జిల్లాలోని కమలపురా బస్టాండులో ఈ ఘటన చోటుచేసుకున్నట్టు తెలిసింది. ఈ ఘటనకు సంబంధించిన పూర్తి వివరాలను తెలుపుతూ పలు వార్తా సంస్థలు ఆర్టికల్స్ పబ్లిష్ చేశాయి. అవి ఇక్కడ, ఇక్కడ మరియు ఇక్కడ చూడవచ్చు. మెహబూబ్ పాటేల్ అనే KKRTC డ్రైవర్, ఒక ముస్లిం విద్యార్ధిని బస్సు ఎక్కుతుండగా, ముస్లిం అమ్మాయివి అయ్యుండి నువ్వు బురఖా ఎందుకు ధరించలేదని ప్రశ్నించాడు. అంతటితో ఆగకుండా బురఖా ధరిస్తే గాని బస్సు ఎక్కకూడదని ఆమెను బస్సు ఎక్కకుండా ఆపేశాడు. దీనితో ఆ ముస్లిం బాలిక, ఆమె టీచర్ ఆ డ్రైవరుతో తీవ్ర వాగ్వాదానికి దిగారు. ముస్లిం బాలిక చదువుతున్న పాఠశాలలోని యాజమాన్యం డ్రైవరుపై కేసు కూడా నమోదు చేసింది.
ముస్లిం బాలికతో దురుసుగా ప్రవర్తించిన మెహబూబ్ పాటేల్‌ను KKRTC సస్పెండ్ చేసింది. ఈ ఘటనతో కర్ణాటక ప్రభుత్వం మహిళల కోసం అందిస్తున్న ఉచిత బస్సు ప్రయాణం పథకానికి ఎటువంటి సంబంధం లేదు.
చివరగా, కలబురగిలో ముస్లిం బాలిక బురఖా ధరించలేదని KKRTC డ్రైవరు ఆమెను బస్సు ఎక్కకుండ అడ్డగించిన ఘటనను కర్ణాటక ‘ఉచిత బస్సు ప్రయాణం’ పథకానికి ముడిపెడుతున్నారు.

created: August 1, 2023


text:
కలదన్ ఒక మల్టీ మోడల్ ట్రాన్సిట్ ట్రాన్స్పోర్ట్ ప్రాజెక్ట్. ఇది కాంగ్రెస్ (యూపీఏ) ప్రభుత్వ హయాంలో ప్రారంభించబడింది - FACTLY
Sai Krishna Muthyanolla
November 10, 2023
“కలదన్ ప్రాజెక్ట్ మోదీ  గవర్నమెంటు రూపకల్పన చేసింది. మనం ఈశాన్య రాష్ట్రాలకు వెళ్ళాలంటే బంగ్లాదేశ్ చుట్టూరా తిరిగి ఒక చిన్న మార్గం గుండా వెళ్ళాలి. ఒక వేళ ఈశాన్య రాష్ట్రాలకు వెళ్లే దారిని  ఆక్రమించుకుంటే ఆ మార్గం నుంచి వెళ్లలేము, అందుకే బంగాళాఖాతం మీదుగా మయన్మార్ నుండి మరో ఈ హైవేను నిర్మించారు” అంటూ ఒక పోస్టు సోషల్ మీడియాలో షేర్ చేస్తున్నారు. ఈ క్లెయిమ్ వెనుక ఎంత నిజముందో ఇప్పుడు చూద్దాం.
క్లెయిమ్: కలదన్ ప్రాజెక్ట్ మోదీ ప్రభుత్వం రూపకల్పన చేసింది.ఇది ఈశాన్య రాష్ట్రాలను కలుపుతూ బంగాళాఖాతం మీదుగా నిర్మించిన మెగా హైవే.
ఫాక్ట్(నిజం): కలదన్ మల్టీ-మోడల్ ట్రాన్సిట్ ట్రాన్స్‌పోర్ట్ ప్రాజెక్ట్ 2008 లో  కాంగ్రెస్  నేతృత్వంలోని యూపీఏ ప్రభుత్వ హయాంలో ప్రారంభించబడింది. ఈ ప్రాజెక్టు అంతర్గత జలమార్గాల వినియోగంతో పాటు భూమి మరియు సముద్ర మార్గాలను రెండింటినీ అందిస్తుంది. పొరుగు దేశాలతో కనెక్టివిటీని పెంపొందించడానికి, ఆర్థిక సంబంధాలను పెంపొందించడానికి భారతదేశం చేస్తున్న ప్రయత్నాలలో ఈ ప్రాజెక్టు ఒక భాగం. కావున, ఈ పోస్టులో చేసిన క్లెయిమ్ తప్పుదోవ పట్టించే విదంగా ఉంది.
ఈ క్లెయిమ్ గురించి తెలుసుకోవటానికి కీ వర్డ్ సెర్చ్ ద్వారా ఇంటర్నెట్లో వెతకగా, కలదన్ మల్టీ-మోడల్ ట్రాన్సిట్ ట్రాన్స్‌పోర్ట్ ప్రాజెక్ట్ 2008 లో  కాంగ్రెస్ నేతృత్వంలోని యునైటెడ్ ప్రోగ్రెసివ్ అలయన్స్ (UPA) ప్రభుత్వ హయాంలో ప్రారంభించబడింది అని తెలిసింది (ఇక్కడ , ఇక్కడ మరియు ఇక్కడ). ఈ ప్రాజెక్టును 2010 డిసెంబర్లో ప్రారంభించారు.
ఈ ప్రాజెక్టు సప్లిమెంటరీ అగ్రిమెంట్ 2016లో సైన్ చెయ్యబడింది. కలదన్ మల్టీ-మోడల్ ట్రాన్సిట్ ట్రాన్స్‌పోర్ట్ ప్రాజెక్ట్ (KMTTP)లో భాగంగా అభివృద్ధి చేయబడ్డ సిట్వే ఓడరేవును భారత్, మయన్మార్‌లు 9 మే 2023న రఖైన్ రాష్ట్రంలో ప్రారంభించారు. 2023 నవంబర్ నాటికి ప్రాజెక్టు పూర్తవుతుందని కేంద్ర మంత్రి నితిన్ గడ్కరీ ఇటీవల ప్రకటించారు(ఇక్కడ మరియు ఇక్కడ).
ఈ ప్రాజెక్టు గురించి మరింత వెతకగా, పొరుగు దేశాలతో కనెక్టివిటీని పెంపొందించడానికి మరియు ఆర్థిక సంబంధాలను పెంపొందించడానికి భారతదేశం చేస్తున్న ప్రయత్నాలలో భాగం అని తెలిసింది (ఇక్కడ మరియు ఇక్కడ).
కలదాన్ ప్రాజెక్ట్, మల్టీమోడల్ రవాణా కారిడార్‌ను రూపొందించడానికి అంతర్గత జలమార్గాల వినియోగంతో పాటు భూమి మరియు సముద్ర మార్గాలను రెండింటినీ అందిస్తుంది. భారతదేశం యొక్క తూర్పు నౌకాశ్రయంలోని ఓడరేవుల నుండి మయన్మార్ యొక్క సిట్వే ఓడరేవు వరకు సముద్రం, నది మరియు మయాన్మార్ లోపల రహదారి రవాణా పద్ధతులను ఉపయోగించి మయన్మార్ ద్వారా ఈశాన్య భారతదేశానికి కనెక్టివిటీని అందించడం ఈ ప్రాజెక్ట్ లక్ష్యం. ఈ మార్గం మయన్మార్ ద్వారా ఈశాన్య భారతదేశానికి వస్తువుల రవాణాకు ఆల్టర్నేట్ మార్గాన్ని అందిస్తుంది.
చివరిగా, కలదన్ ఒక మల్టీ మోడల్ ట్రాన్సిట్ ట్రాన్స్పోర్ట్ ప్రాజెక్ట్. ఇది కాంగ్రెస్ ప్రభుత్వం (యూపీఏ) హయాంలో ప్రారంభించబడింది.

created: November 10, 2023


text:
కమల్ హాసన్ తమిళనాడు ఎన్నికల ప్రచారంలో ఆంధ్రప్రదేశ్ ముఖ్యమంత్రి జగన్, పవన్ కళ్యాణ్ పై ఈ విమర్శలు చేయలేదు - FACTLY
Sai Krishna Muthyanolla
April 12, 2021
ప్రముఖ నటుడు కమల్ హాసన్ తమిళనాడు ఎన్నికల ప్రచారంలో ఆంధ్రప్రదేశ్ ముఖ్యమంత్రి జగన్ మోహాన్ రెడ్డి మరియు పవన్ కళ్యాణ్ పై విమర్శలు చేసాడని చెప్తున్న పోస్టులు కొన్ని సోషల్ మీడియాలో షేర్ అవుతున్నాయి. ఈ కథనం ద్వారా ఆ పోస్టులలో ఎంత నిజముందో చూద్దాం.
క్లెయిమ్: కమల్ హాసన్ తమిళనాడు ఎన్నికల ప్రచారంలో ఆంధ్రప్రదేశ్ ముఖ్యమంత్రి జగన్ మోహన్ రెడ్డి మరియు పవన్ కళ్యాణ్ పై విమర్శలు చేసాడు.
ఫాక్ట్ (నిజం): కమల్ హాసన్ ఆంధ్రప్రదేశ్ ముఖ్యమంత్రి జగన్ మోహన్ రెడ్డి మరియు పవన్ కళ్యాణ్ పై ఈ విమర్శలు చేసినట్టు ఎటువంటి ఆధారాలు లేవు. ఒకవేళ కమల్ హాసన్ నిజంగానే ఇలా విమర్శలు చేసి ఉంటే తెలుగు మరియు తమిళ, తెలుగు  మీడియా సంస్థలు రిపోర్ట్ చేసి ఉండేవి, కాని మాకు దీనికి సంబంధించి ఎటువంటి వార్తా కథనాలు లభించలేదు. కావున పోస్టు ద్వారా చెప్పేది తప్పు.
పోస్టులో చెపుతున్న విషయం గురించి ఇంటర్నెట్ లో వేతకగా కమల్ హాసన్ తమిళనాడు ఎన్నికల ప్రచారంలో భాగంగా ఆంధ్రప్రదేశ్ ముఖ్యమంత్రి జగన్ మోహన్ రెడ్డి మరియు పవన్ కళ్యాణ్ పై పోస్టులో ప్రస్తావించిన విమర్శలు చేసాడని చెప్పే ఎటువంటి వార్తా కథనాలు గాని లేక ఇతర సమాచారం గాని మాకు లభించలేదు.
ఒకవేళ కమల్ హాసన్ నిజంగానే జగన్ మరియు పవన్ కళ్యాణ్ పై ఇలా విమర్శలు చేసి ఉంటే మీడియా (ముఖ్యంగా తెలుగు మీడియా) కచ్చితంగా రిపోర్ట్ చేసి ఉండేది, కాని ఈ విషయానికి సంబంధించి మాకు ఎటువంటి వార్తా కథనాలు లభించలేదు. పైగా కమల్ హాసన్ ఇలా విమర్శలు చేసాడని చెప్తూ తమిళ వార్తా సంస్థలు కూడా ఎలాంటి కథనాలు ప్రచురించలేదు. కమల్ హాసన్ ఎన్నికల ప్రచారానికి సంబంధించిన కొన్ని వార్తా కథనాలు ఇక్కడ మరియు ఇక్కడ చూడొచ్చు. అలాగే కమల్ హాసన్ అధికారిక సోషల్ మీడియా అకౌంట్లలో కూడా జగన్ మరియు పవన్ ని విమర్శిస్తూ ఎటువంటి పోస్టులు లేవు. కాబట్టి పోస్టులో చెప్తున్న విషయాలు నిజం కాదని అర్ధం చేసుకోవచ్చు.
తిరుపతి లోక్ సభ నియోజికవర్గానికి ఉప ఎన్నిక జరగనున్న నేపథ్యంలో ఇలాంటి తప్పుదోవ పట్టించే వార్తలను సోషల్ మీడియాలో షేర్ చేస్తున్నారు.
చివరగా, కమల్ హాసన్ తమిళనాడు ఎన్నికల ప్రచారంలో జగన్ మరియు పవన్ పై ఈ విమర్శలు చేయలేదు.


text:
వీడియోలో క్వారంటైన్ కేంద్రంగా కనిపిస్తున్నది కాణిపాకం ‘దేవాలయం’ కాదు, కాణిపాకంలోని ఒక నివాస కేంద్రం - FACTLY
Sai Krishna Muthyanolla
April 5, 2020
‘ఒక చర్చి, మసీదు, ఇస్లాం యూనివర్సిటీ తిరుపతి లో వీటిలో ఏ ఒక్కటీ ఐసోలేషన్ వార్డులుగా చేయలేదు. కానీ మహోన్నతమైన కాణిపాకం వినాయక స్వామి దేవాలయాన్ని చేసింది ఈ ప్రభుత్వం. అది కూడా వాళ్ళ మతం కోసం డిల్లీ పోయొచ్చిన సాయుబుల కోసం చూడండి వాళ్ళు గుడిలోకి చెప్పులేసుకుని దేవస్థానం లోకి పోతున్నారు కనీస జ్ఞానం లేకుండా…’ అని చెప్తూ ఒక వీడియోని సోషల్ మీడియాలో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో చూద్దాం.
కాణిపాకం వినాయక స్వామి దేవాలయాన్ని కొరోనా ఐసోలేషన్ వార్డులుగా మార్చిన ప్రభుత్వం.
ఫాక్ట్ (నిజం): వీడియోలో కనిపిస్తున్నది కాణిపాకం వినాయక స్వామి దేవాలయం కాదు. అది కాణిపాకంలో ఉన్న ‘శ్రీ గణేష్ సదన్’ అనే నివాస కేంద్రం. ఆ నివాస కేంద్రాన్ని క్వారంటైన్ కేంద్రంగా ఆంధ్రప్రదేశ్ ప్రభుత్వం ఉపయోగిస్తుంది. కావున పోస్ట్ లో చెప్పింది తప్పు.
పోస్టులోని వీడియోని సరిగ్గా గమనిస్తే, దాంట్లో ఒక బోర్డు మీద ‘శ్రీ గణేష్ సదన్’ అని రాసి ఉన్నట్టు చూడవొచ్చు.
కావున, గూగుల్ లో ‘శ్రీ గణేష్ సదన్ కాణిపాకం’ అని వెతకగా, ‘శ్రీ గణేష్ సదన్’ అనే నివాస కేంద్రం కాణిపాకంలో ఉన్నట్టు తెలుస్తుంది. ఆ నివాస కేంద్రం ఫోటోలను చూడగా, వీడియోలో చూపెట్టిన బిల్డింగ్ ని చూడవొచ్చు. పోస్టులో చెప్పినట్టు అది దేవాలయం కాదు. అది నివాస కేంద్రం కాబట్టి గూగుల్ లో ఉన్న ఫోటోలలో కూడా ప్రజలు చెప్పులు వేసుకొని ఉన్నట్టు చూడవొచ్చు.
కాణిపాకం లోని ‘శ్రీ గణేష్ సదన్’ నివాస కేంద్రాన్ని క్వారంటైన్ కేంద్రంగా ఆంధ్రప్రదేశ్ ప్రభుత్వం ఉపయోగిస్తున్నట్టు ‘ఈనాడు’ ఆర్టికల్ లో చదవొచ్చు.
చివరగా, వీడియోలో క్వారంటైన్ కేంద్రంగా కనిపిస్తున్నది కాణిపాకం ‘దేవాలయం’ కాదు, కాణిపాకంలోని ఒక నివాస కేంద్రం.
‘మీకు తెలుసా’  సిరీస్ లో మా వీడియోస్ మీరు చూసారా?


text:
అత్యాచారానికి సంబంధించి కాన్పూర్ కోర్టు వెలువరించిన తీర్పుని లవ్ జిహాద్ చట్టం కింద మొదటి శిక్ష అంటూ షేర్ చేస్తున్నారు. - FACTLY
Sai Krishna Muthyanolla
December 23, 2021
‘లవ్ జిహాద్ చట్టం కింద యూపీలో మొట్టమొదటి తీర్పు వెలువడింది. ఉత్తరప్రదేశ్ రాష్ట్రంలో ‘లవ్ జిహాద్’ చట్టం కింద తొలిసారి కాన్పూర్ యువకుడికి 10 ఏళ్ల జైలు, రూ.30వేల జరిమానా విధిస్తూ కాన్పూర్ కోర్టు సంచలన తీర్పు ఇచ్చింది’ అంటూ వార్తను ప్రచురించిన ఒక న్యూస్ క్లిప్‌ని షేర్ చేసిన పోస్ట్ ఒకటి సోషల్ మీడియాలో వైరల్ అవుతోంది. ఈ కథనం ద్వారా ఆ వార్తకి సంబంధించిన నిజమేంటో చూద్దాం.
క్లెయిమ్: యూపీలో యువకుడికి 10 ఏళ్ల జైలు శిక్ష విదిస్తూ లవ్ జిహాద్ చట్టం కింద మొట్టమొదటి తీర్పు వెలువరించిన కాన్పూర్ కోర్టు.
ఫాక్ట్(నిజం): కాన్పూర్ కోర్టు 2017లో 17 ఏళ్ల అమ్మాయిపై అత్యాచారానికి పాల్పడిన కేసులో  జావేద్ అలియాస్ మున్నా అనే వ్యక్తిని  దోషిగా నిర్ధారిస్తూ, అతనికి పదేళ్ల జైలు శిక్ష మరియు రూ.30,000 జరిమానా విధిస్తూ తీర్పునిచ్చింది. ఈ అత్యాచారం కేసుకి సంబంధించిన తీర్పుని చాలా వార్తా సంస్థలు ఉత్తరప్రదేశ్ ప్రభుత్వం ఇటీవల తీసుకొచ్చిన లవ్ జిహాద్ చట్టం కింద కోర్టు శిక్ష విధించిందంటూ తప్పుగా వార్తను ప్రచురించాయి. పైగా ఉత్తరప్రదేశ్ లవ్ జిహాద్ చట్టాన్ని 2020లో ఆర్డినెన్స్ రూపంలో తీసుకొచ్చింది, కానీ భారత రాజ్యాంగంలోని ఆర్టికల్ 20(1) ప్రకారం, కొత్తగా రూపొందించిన చట్టాల కింద గతంలో జరిగిన నేరాలను విచారించడంగాని, శిక్షించడంగాని జరగదు.  కావున పోస్టు ద్వారా చెప్పేది తప్పు.
ఇదే వార్తని దేశంలోని ప్రముఖ ఇంగ్లీష్ వార్తా సంస్థలు ప్రసారం చేయగా, తెలుగులో etv, ఆంధ్రజ్యోతి, నమస్తే తెలంగాణ, న్యూస్ 18 తెలుగు మొదలైన ప్రముఖ వార్తా సంస్థలతో పాటు ఇతర వార్తా సంస్థలు కూడా ప్రచురించాయి. వార్తా సంస్థలు ఈ వార్తని ప్రచురించడం వల్ల ఇదే నిజం అనుకొని సోషల్ మీడియా వినియోగదారులు ఈ వార్తని విస్తృతంగా షేర్ చేస్తున్నారు. అసలు ఈ వార్తకి సంబంధించిన నిజమేంటో చూద్దాం.
20 డిసెంబరు 2021న, కాన్పూర్‌లోని స్థానిక న్యాయస్థానం 2017లో ఒక 17 ఏళ్ల అమ్మాయిపై అత్యాచారానికి పాల్పడిన కేసుకి సంబంధించి POCSO చట్టంలోని 363, 366A, 376 సెక్షన్లు, షెడ్యూల్డ్ కులాలు మరియు షెడ్యూల్డ్ తెగల (అత్యాచారాల నిరోధక) చట్టం, 1989 సెక్షన్ 3(2)(v) కింద కేసులు ఆరోపణలు ఎదురుకొంటున్న జావేద్ అలియాస్ మున్నా అనే వ్యక్తిని  దోషిగా నిర్ధారిస్తూ, అతనికి పదేళ్ల జైలు శిక్ష మరియు రూ.30,000 జరిమానా విధిస్తూ తీర్పునిచ్చింది. ఐతే ఈ అత్యాచారం కేసుకి సంబంధించిన తీర్పుని చాలా వార్తా సంస్థలు ఉత్తరప్రదేశ్ ప్రభుత్వం ఇటీవల రూపొందించిన లవ్ జిహాద్ చట్టం కింద కోర్టు శిక్ష విధించిన్దంటూ తప్పుగా వార్తను ప్రచురించాయి.
ఉత్తరప్రదేశ్ ప్రభుత్వం లవ్ జిహాద్ చట్టాన్ని 2020లో మొదటిసారి ఆర్డినెన్స్ రూపంలో తీసుకొచ్చింది, 2021లో చట్టం చేసింది. ఐతే ఇక్కడ గమనించాల్సిన ముఖ్య విషయం ఏంటంటే వైరల్ అవుతున్న కేసు 2017లో జరిగిన అత్యాచారానికి సంబంధించింది. భారత రాజ్యాంగంలోని ఆర్టికల్ 20(1) ప్రకారం, కొత్తగా రూపొందించిన చట్టాల కింద గతంలో జరిగిన నేరాలను విచారించడంగాని, శిక్షించడంగాని జరగదు. దీన్నిబట్టి, ఈ కేసుకి లవ్ జిహాద్ చట్టం వర్తించదన్న విషయం స్పష్టమవుతుంది.
మరొక ముఖ్య విషయం ఏంటంటే, నిందితుడు జావేద్ అలియాస్ మున్నా  తన స్నేహితురాలి అన్నయ్య అని, అతను తనకు ముందునుండే తెలుసనీ బాధితురాలు కోర్టులో ఇచ్చిన స్టేట్మెంట్‌లో పేర్కొంది. అంటే జావేద్ మతం గురించి బాదితురాలికి ముందే తెలిసి ఉంటుంది, దీన్నిబట్టి పోస్టులో చెప్తున్నట్టు నిందితుడు తన మతం గురించి దాచిపెట్టాడన్న వాదన తప్పని అర్ధమవుతుంది.
చివరగా, అత్యాచారానికి సంబంధించి కాన్పూర్ కోర్టు వెలువరించిన తీర్పుని లవ్ జిహాద్ చట్టం కింద మొదటి శిక్ష అంటూ తప్పుగా షేర్ చేస్తున్నారు.

created: December 23, 2021


text:
కాన్పూర్ పోలీసులు మాస్క్ ధరించని కారణంగా మేకని అరెస్ట్ చేయలేదు. - FACTLY
Sai Krishna Muthyanolla
July 28, 2020
కాన్పూర్ పోలీసులు మాస్క్ ధరించని కారణంగా ఒక మేకని అరెస్ట్ చేసారు అని చెప్పే పోస్ట్ ఒకటి సోషల్ మీడియాలో చాల వైరల్ అవుతోంది. ఈ కథనం ద్వారా అందులో ఎంత నిజముందో చూద్దాం.
కాన్పూర్ పోలీసులు మాస్క్ ధరించని కారణంగా ఒక మేకని అరెస్ట్ చేసారు.
ఫాక్ట్ (నిజం): కాన్పూర్ పోలీస్ వారి ట్వీట్ ప్రకారం ఒంటరిగా తిరుగుతున్న మేకని పోలీస్ స్టేషన్ కి తరలించి తరువాత దాని యజమానికి అప్పగించడం జరింగింది. ఐతే అన్వర్ గంజ్ పోలీస్ స్టేషన్ కి చెందిన సర్కిల్ ఆఫీసర్ సైఫుద్దీన్ బేగ్ చెప్పిన దాని ప్రకారం ఆ మేకతో ఉన్న వ్యక్తి మాస్క్ ధరించని కారణంగా తమని చూసి మేకని అక్కడే వదిలేసి పారిపోయాడు. అప్పుడు వారు ఆ మేకని పోలీస్ స్టేషన్ కి తరలించారు. పోలీస్ వారు చేప్తున్న రెండు వివరణలకి వ్యత్యాసమున్నప్పటికి మేక మాత్రం మాస్క్ ధరించనందుకు అరెస్ట్ కాలేదు. కావున పోస్ట్ ద్వారా చెప్తున్నది తప్పు.
ఈ వార్త గురించి మరింత సమాచారం కొరకి గూగుల్ లో వెతకగా  కాన్పూర్ పోలీస్ వారు ఈ వార్త గురించి వివరణ ఇస్తూ చేసిన ట్వీట్ మాకు కనిపించింది. ఆ ట్వీట్ ప్రకారం లాక్ డౌన్ అమలులో ఉన్న సమయంలో దాదా మియాన్ ఇంటర్ సెక్షన్ దగ్గర ఒక మేక  తిరుగుతుంటే దానిని బేకన్ గంజ్ పోలీస్ స్టేషన్ కి  తీసుకువచ్చామని, తరవాత దాని యజమానికి  అందిచామని  తెలిపారు.
అన్వర్ గంజ్ పోలీస్ స్టేషన్ కి చెందిన సర్కిల్ ఆఫీసర్ సైఫుద్దీన్ బేగ్ చెప్పిన దాని ప్రకారం ఆ మేక తో ఉన్న వ్యక్తి మాస్క్ ధరించని కారణంగా తమని చూసి మేకని అక్కడే వదిలేసి పారిపోయాడు. ఐతే ఈ వాదన కాన్పూర్ పోలీస్ వారి ట్వీట్ కి పూర్తి భిన్నంగా ఉంది. ఇదే విషయాన్ని కొన్ని న్యూస్ పోర్టల్స్ ప్రచురించాయి వాటిని ఇక్కడ మరియు ఇక్కడ చూడొచ్చు.
ఐతే మేము అన్వర్ గంజ్ పోలీస్ స్టేషన్ కి చెందిన సర్కిల్ ఆఫీసర్ సైఫుద్దీన్ బేగ్ ని ఫోన్ ద్వారా సంప్రదించినప్పుడు, “తమని చూసి మేకతో ఉన్న వ్యక్తి తనకి మాస్క్ లేని కారణంగా మేకని అక్కడే వదిలేసి పారిపోయాడు. అప్పుడు  మేము ఆ మేకని పోలీస్ స్టేషన్ కి తీసుకువచ్చాము. తరువాత ఆ మేకని దాని యజమానికి అప్పగించాము. పైగా అతనికి మాస్క్ ధరించని కారణంగా ఫైన్ కూడా విధించాము. మాస్క్ ధరించని కారణంగా మేకని అరెస్ట్ చేసాం అన్న వాదన హాస్యాస్పదంగా ఉంది. IPC మరియు CrPC చట్టాల కింద జంతువులని అరెస్ట్ చేయలేము” అని తెలిపారు.
చివరగా, కాన్పూర్ పోలీసులు మాస్క్ లేని కారణంగా మేకని అరెస్ట్ చేయలేదు


text:
అమిత్ షా కుమారుడు జై షా ని విమర్శిస్తూ కపిల్ దేవ్ ఎటువంటి వ్యాఖ్యలు చేయలేదు - FACTLY
Sai Krishna Muthyanolla
February 12, 2021
కేంద్ర హోం మంత్రి అమిత్ షా కుమారుడు జై షా ఒత్తిడి వల్లనే భారత క్రికెటర్స్ రైతు ఉద్యమానికి వ్యతిరేకంగా ట్వీట్లు చేస్తున్నారని ప్రముఖ క్రికెటర్ కపిల్ దేవ్ అన్నట్టు చెప్తున్న పోస్ట్ ఒకటి సోషల్ మీడియాలో విస్తృతంగా షేర్ అవుతుంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ‘కేంద్ర హోం మంత్రి అమిత్ షా కుమారుడైన జై షా ఒత్తిడి వల్లనే భారత క్రికెటర్స్ రైతు ఉద్యమానికి వ్యతిరేకంగా ట్వీట్లు చేస్తున్నారు’  ప్రముఖ క్రికెటర్ కపిల్ దేవ్ అన్నాడు.
ఫాక్ట్ (నిజం): అమిత్ షా కుమారుడు  జై షా ని విమర్శిస్తూ కపిల్ దేవ్ ఈ వ్యాఖ్యలు చేసినట్టు ఎటువంటి వార్తా కథనాలు గాని లేక న్యూస్ వీడియోలు గానీ లేవు. కపిల్ దేవ్ అధికారిక ట్విట్టర్ ఎకౌంటులో కూడా జై షా ని విమర్శిస్తూ ఎటువంటి ట్వీట్ చేయలేదు. పైగా రైతులకి మరియు ప్రభుత్వానికి మధ్య జరుగుతున్న ఈ వివాదం త్వరగా పరిష్కారమవ్వాలని కోరుకుంటున్నట్టు ట్వీట్ చేసాడు. కావున పోస్టు ద్వారా చెప్పేది తప్పు.
ఈ విషయానికి సంబంధించి మరింత సమాచారం కోసం గూగుల్ లో వెతకగా కపిల్ దేవ్ ఈ వ్యాఖ్యలు చేసినట్టు తెలిపే  వార్తా కథనాలు, న్యూస్ వీడియోలు లేక మరే ఇతర సమాచారం గాని మాకు లభించలేదు. కపిల్ దేవ్ అధికారిక ట్విట్టర్ ఎకౌంటులో కూడా జై షా ని విమర్శిస్తూ తను ఎటువంటి ట్వీట్ చేయలేదు. సాధారణంగా కపిల్ దేవ్ లాంటి వ్యక్తి హోం మినిస్టర్ కుమారుడి పై ఆరోపణలు చేస్తే వార్తా పత్రికలు కచ్చితంగా ప్రచురిస్తాయి, కాని ఈ విషయానికి సంబంధించి మాకు ఎటువంటి వార్తా కథనాలు లభించలేదు.
పైగా 04 ఫిబ్రవరి 2021న రైతులకి మరియు ప్రభుత్వానికి మధ్య జరుగుతున్న ఈ వివాదం త్వరగా పరిష్కరమవ్వాలని కోరుకుంటున్నట్టు ట్వీట్ చేసాడు. ఇదే విషయాన్నీ కొన్ని వార్త సంస్థలు కూడా ప్రచురించాయి, వీటిని ఇక్కడ మరియు ఇక్కడ చూడొచ్చు. వీటన్నిటి బట్టి పోస్టులో చెప్పినట్టు కపిల్ దేవ్ ఈ వ్యాఖ్యలు చేయలేదని కచ్చితంగా చెప్పొచ్చు.
I simply love India , I wish the tiff between Farmers and Govt gets resolved ASAP.
Let the experts take a call.
One thing for sure 🇮🇳is supreme
ALSO I WISH MY INDIAN CRICKET TEAM A GRAND SUCCESS IN THE UPCOMING SERIES AGAINST ENGLAND
Jai Hind
రైతుల నిరసనలకు సంబంధించి అమెరికన్ పాప్ స్టార్ రిహన్న చేసిన ట్వీట్ కి స్పందిస్తూ పలువురు భారత క్రికెటర్స్ సచిన్ టెండూల్కర్, రోహిత్ శర్మ, విరాట్ కోహ్లి, రహనే ట్వీట్ చేసిన నేపథ్యంలో ఇలాంటి పోస్టులు సోషల్ మీడియాలో విస్తృతంగా షేర్ అవుతున్నాయి.
India’s sovereignty cannot be compromised. External forces can be spectators but not participants.
Indians know India and should decide for India. Let's remain united as a nation.#IndiaTogether #IndiaAgainstPropaganda
చివరగా, అమిత్ షా కుమారుడు జై షా ని విమర్శిస్తూ కపిల్ దేవ్ ఎటువంటి వ్యాఖ్యలు చేయలేదు.

created: February 12, 2021


text:
అయోధ్య రామ మందిర నిర్మాణం జరిగితే ఆత్మహత్య చేసుకుంటానని కపిల్ సిబల్ అనలేదు - FACTLY
Sai Krishna Muthyanolla
July 21, 2020
5 ఆగష్టు 2020 న అయోధ్య రామ మందిరం యొక్క పునాది వేసే వేడుక జరగవచ్చని, దానికి ప్రధాని మోదీ వచ్చే అవకాశం ఉందని వివిధ వార్తాసంస్థలు రిపోర్ట్ చేసాయి. అయితే, అయోధ్యలో రామ మందిర నిర్మాణమంటూ జరిగితే తను ఆత్మహత్య చేసుకుంటానని కాంగ్రెస్ లీడర్ కపిల్ సిబల్ అన్నాడని, ఇప్పుడు నిర్మాణం మొదలవుతున్నందున ఆ విషయాన్ని కపిల్ సిబల్ కి గుర్తుచేస్తున్నట్టు చెప్తూ ఒక పోస్ట్ ని చాలా మంది సోషల్ మీడియాలో షేర్ చేస్తున్నారు. ఆ పోస్ట్ లో ఎంతవరకు నిజముందో చూద్దాం.
అయోధ్య రామ మందిర నిర్మాణం జరిగితే ఆత్మహత్య చేసుకుంటానని చెప్పిన కపిల్ సిబల్.
ఫాక్ట్ (నిజం): అయోధ్య రామ మందిరానికి సంబంధించి పోస్ట్ లోని వ్యాఖ్యలు కపిల్ సిబల్ చేసినట్టు ఎక్కడా కూడా సమాచారం లేదు. ఆ వ్యాఖ్యలు కపిల్ సిబల్ చేసినట్టు ప్రముఖ వార్తాసంస్థలు ఏవీ కూడా ఎక్కడా ప్రచురించలేదు. అంతేకాదు, అయోధ్య రామ మందిరం కేసు పై సుప్రీమ్ కోర్టు తీర్పు ఇచ్చాక మీడియాతో మాట్లాడుతూ ఆ తీర్పుని స్వాగతిస్తున్నానని కపిల్ సిబల్ చెప్పారు. కావున పోస్ట్ లో చెప్పింది తప్పు.
పోస్ట్ లోని వ్యాఖ్యలు కబిల్ సిబల్ చేసాడా అని ఇంటర్నెట్ లో వెతకగా, ఆ వ్యాఖ్యలు కబిల్ సిబల్ చేసినట్టు ఎక్కడా కూడా సమాచారం దొరకలేదు. ఒక వేళ నిజంగానే కబిల్ సిబల్ అలాంటి వ్యాఖ్యలు చేసినట్లైతే, అన్నీ ప్రముఖ వార్తాసంస్థలు వాటి గురించి ప్రచురించేవి. కానీ, పోస్ట్ లోని వ్యాఖ్యల గురించి ప్రముఖ వార్తాసంస్థలు ఏవీ కూడా ప్రచురించలేదు. నవంబర్ 2020 లో కోర్టు తీర్పు వచ్చినప్పుడు ఇలాంటి వ్యాఖ్యలే (“నేను బ్రతికి ఉండగా అయోధ్య లో రామ మందిరం కట్టనివ్వను”) కపిల్ సిబల్ అన్నట్టు ఒక పోస్ట్ వైరల్ అవ్వగా, అది కూడా తప్పే అని FACTLY రాసిన ఫ్యాక్ట్-చెక్ ఆర్టికల్ ని ఇక్కడ చదవొచ్చు.
అంతేకాదు, అయోధ్య రామ మందిరం కేసు పై సుప్రీమ్ కోర్టు తీర్పు ఇచ్చాక మీడియాతో మాట్లాడుతూ ఆ తీర్పుని స్వాగతిస్తున్నానని కపిల్ సిబల్ చెప్పినట్టు ఇక్కడ చూడవొచ్చు. తీర్పుకు ముందు కూడా, ‘దేవుడు అనుకున్నప్పుడే రామ మందిరం కట్టబడుతుంది. మోదీ చెప్పినప్పుడు కాదు. ప్రస్తుతానికి కేసు కోర్టులో ఉంది’, అని కపిల్ సిబల్ వ్యాఖ్యలు చేసినట్టు ఇక్కడ మరియు ఇక్కడ చూడవొచ్చు.
చివరగా, అయోధ్య రామ మందిర నిర్మాణం జరిగితే ఆత్మహత్య చేసుకుంటానని కపిల్ సిబల్ అనలేదు.


text:
అయోధ్యలో తాను బ్రతికి ఉండగా రామ మందిరం కట్టనివ్వను అని కపిల్ సిబల్ అనలేదు - FACTLY
Sai Krishna Muthyanolla
November 19, 2019
తాను బ్రతికి ఉండగా అయోధ్యలో రామ మందిరాన్ని కట్టనివ్వను అని కపిల్ సిబల్ వ్యాఖ్యలు చేసాడని క్లెయిమ్ చేస్తూ ఒక పోస్ట్ ఫేస్బుక్ లో విస్తృతంగా ప్రచారం కాబడుతుంది. ఆ పోస్ట్ లోని క్లెయిమ్ లో ఎంతవరకు వాస్తవమో చూద్దాం.
కపిల్ సిబల్: “నేను బ్రతికి ఉండగా అయోధ్య లో రామ మందిరం కట్టనివ్వను”.
ఫాక్ట్ (నిజం): కపిల్ సిబల్ అసలు అయోధ్య గురించి అలాంటి వ్యాఖ్యలు ఏవీ చేయలేదు. ఆలా అన్నట్టు ప్రముఖ మీడియా సంస్థలు ఏవి కూడా ఎక్కడా పేర్కొనలేదు. కావున, పోస్ట్ లోని క్లెయిమ్ అబద్ధం.
అయోధ్య గురించి కపిల్ సిబల్ చేసాడని ప్రచారం అవుతున్న పోస్టులు తెలుగు భాషలోనే కాకుండా హిందీ భాషలో కూడా ప్రచారం కాబడుతున్నాయి.  హిందీ లో ప్రచారం అయిన అలాంటి ఒక పోస్టుని నిజం కాదు అని Factly ఇంగ్లీష్ లో రాసిన ఆర్టికల్ ని ఇక్కడ చదవవచ్చు. తెలుగులో ప్రచారం అవుతున్న పోస్ట్ కూడా  హిందీ పోస్టులోని హెడ్ లైన్ ఆధారంగా తీసుకోని ఉండవచ్చు. ఆ హెడ్ లైన్ తో ప్రచురితమయిన ఆర్టికల్స్ (Digital India TV, Yogi Adithyanath Ki Sena) లోపల మాత్రం కపిల్ సిబల్ అయోధ్య గురించి అటువంటి వ్యాఖ్యలు చేయడం గురించి ఎలాంటి సమాచారం లేదు.
దీని బట్టి కేవలం జనాల్లో సెన్సేషన్  సృష్టించడం కోసం అలాంటి హెడ్ లైన్స్ తో ఆ  ఆర్టికల్స్ రాసారని అర్ధం అవుతుంది. ఒకవేళ నిజంగా కపిల్ సిబల్ అయోధ్య గురించి పోస్టులో ప్రచురించిన  వ్యాఖ్యలు చేసుంటే, దేశంలో ఏదో ఒక మీడియా సంస్థ వారో, వార్త పత్రిక వారో ఆ వార్తను ప్రచురించేవారు. కానీ, ఎక్కడ కూడా కపిల్ సిబల్ అయోధ్య గురించి అలాంటి వ్యాఖ్యలు చేసినట్టుసమాచారం లేదు.
కావున, కపిల్ సిబల్  తాను బ్రతికి ఉన్నంతవరకు అయోధ్యలో రామ మందిరం కట్టనివ్వను అన్నట్టు ప్రచారం అవుతున్న వార్తల్లో ఎటువంటి నిజం లేదు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: November 19, 2019


text:
కర్ణాటక BMTC బస్సు కండక్టర్ మధు UPSC మెయిన్స్ పరీక్ష క్లియర్ చేయలేదు - FACTLY
Sai Krishna Muthyanolla
February 1, 2021
రోజుకు ఐదు గంటలు చదువుకొని UPSC మెయిన్స్ పరీక్షను క్లియర్ చేసిన బస్సు కండక్టర్ మధు కథ, అని సోషల్ మీడియాలో ఒక పోస్ట్ షేర్ అవుతుంది. బెంగళూరు మెట్రోపాలిటన్ ట్రాన్స్పోర్ట్ కార్పొరేషన్ (BMTC) లో కండక్టర్ గా పనిచేసిన మధు, తన సంస్థ ఎండి శిఖా గారిని స్పూర్తిగా తీసుకొని UPSC పరీక్షకు చదివినట్టు ఈ పోస్టు లో తెలిపారు. అంతేకాదు, మధు తన స్టడీ మెటీరియల్స్ ని తానే సొంతంగా తయరుచేసుకున్నాడని, తన సంస్థలో పనిచేస్తున్న సినియర్ల సలహాలు తీసుకొని ఈ ఘనత సాధించినట్టు పోస్టులో క్లెయిమ్ చేస్తున్నారు. ఆ పోస్టులో ఎంతవరకు నిజముందో చూడ్డం.
క్లెయిమ్: రోజుకు ఐదు గంటలు చదువుకొని UPSC మెయిన్స్ పరీక్షను క్లియర్  చేసిన బస్సు కండక్టర్ మధు కథ.
ఫాక్ట్ (నిజం): పోస్టులో చెబుతున్న విషయాలని రిపోర్ట్ చేస్తూ ‘Bangalore Mirror’ న్యూస్ వెబ్ సైట్ 2020లో ఒక ఆర్టికల్ పబ్లిష్ చేసింది. అయితే, కండక్టర్ మధు తమకు అబద్దం చెపినట్టు ‘Bangalore Mirror’ వెబ్ సైట్ ఎడిటర్ తరువాత స్పష్టం చేసారు. 2019 యుపిఎస్సి మెయిన్స్ పరీక్ష క్లియర్ చేసిన వ్యక్తుల జాబితాలో మధు NC అనే పేరు ఎక్కడా కనిపించలేదు. కావున, పోస్టులో చేస్తున్న క్లెయిమ్ తప్పు.
పోస్టులో చెబుతున్న వ్యక్తి కి సంబంధించిన వివరాల కోసం ఇంటర్నెట్ లో వెతికితే, మధు NC అనే బస్సు కండక్టర్ UPSC పరిక్ష క్లియర్ చేసిన విషయాన్నీ రిపోర్ట్ చేస్తూ ‘Bangalore Mirror’ న్యూస్ వెబ్ సైట్ 28 జనవరి 2020 నాడు ఒక వీడియో పబ్లిష్ చేసినట్టు తెలిసింది. బెంగళూరు మెట్రోపాలిటన్ ట్రాన్స్పోర్ట్ కార్పొరేషన్ (BMTC) లో బస్సు కండక్టర్ గా పనిచేస్తున్న మధు NC, UPSC మెయిన్స్ పరీక్ష క్లియర్ చేసినట్టు ఈ వీడియోలో తెలిపారు.
‘Bangalore Mirror’ న్యూస్ వెబ్ సైట్ కండక్టర్ మధు గురించి పబ్లిష్ చేసిన ఆర్టికల్ ని ఆ న్యూస్ సంస్థ ఎడిటర్ రవి జోషి తన ట్విట్టర్ పేజిలో షేర్ చేసారు. 28 జనవరి 2020 నాడు ఆయన ఈ ట్వీట్ పోస్ట్ చేసారు.
He had no coaching. He has a very demanding 8-hour shift. He is a BMTC bus conductor. And yet… pic.twitter.com/GA5GTKjxMf
అయితే, BMTC కండక్టర్ మధు గురించి తాము పబ్లిష్ చేసిన ఆర్టికల్ లో నిజాలు లేవని ఎడిటర్ రవి జోషి 30 జనవరి 2020 నాడు మరొక ట్వీట్ పెట్టారు. UPSC మెయిన్స్ పరీక్ష క్లియర్ చేసానని కండక్టర్ మధు తమకు అబద్దం చెపినట్టు తన ట్వీట్ లో తెలిపారు. తాము పబ్లిష్ చేసిన ఆర్టికల్ ని తీసేస్తున్నట్టు రవి జోషి తన ట్వీట్ లో తెలిపారు. ఈ వివరాలని తెలుపుతూ ‘Newslaundry’ సంస్థ కూడా ఆర్టికల్ పబ్లిష్ చేసింది. 2019 UPSC మెయిన్స్ పరీక్ష క్లియర్ చేసిన మధు కుమారి రోల్ నెంబర్ ని కండక్టర్ మధు ‘Bangalore Mirror’ సంస్థకి ఇచ్చినట్టు ఈ ఆర్టికల్ లో తెలిపారు.
I would like to apologise to all our readers. It was such a great story of grit and determination that even the BMTC MD and all his seniors decided to help him crack the interview. Alas, it was too good to be true
2019 యుపిఎస్సి మెయిన్స్ పరీక్ష క్లియర్ చేసిన వ్యక్తుల జాబితాలో మధు NC అనే పేరు ఎక్కడా కనిపించలేదు. మధు కుమారి అనే అమ్మయి ఈ పరీక్ష క్లియర్ చేసిన వ్యక్తుల జాబితాలో ఉంది.  కండక్టర్ మధు గురించి ‘Bangalore Mirror’ న్యూస్ వెబ్ సైట్ మొదట పబ్లిష్ చేసిన ఆర్టికల్ ఆధారంగా ఈ వార్త సోషల్ మీడియాలో షేర్ అవుతుందని చెప్పవచ్చు.
చివరిగా, కర్ణాటక BMTC బస్సు కండక్టర్ మధు యుపిఎస్సి మెయిన్స్ పరీక్ష క్లియర్ చేయలేదు.

created: February 1, 2021


text:
కర్ణాటక ప్రభుత్వం పురుషులకు మాత్రమే ప్రత్యేక బస్సు సర్వీసును ప్రారంభించలేదు. ఈ ఫోటో మార్ఫింగ్ చేయబడింది - FACTLY
Sai Krishna Muthyanolla
June 5, 2023
రాష్ట్రంలోని మహిళలందరికీ ఉచిత బస్సు ప్రయాణ సౌకర్యం కల్పిస్తూ కర్ణాటక ప్రభుత్వం నిర్ణయం తీసుకున్న నేపథ్యంలో.. Mens-Only (‘పురుషులు మాత్రమే’) అని రాసి ఉన్న ఓ బస్సు ఫొటో సోషల్ మీడియాలో చక్కర్లు కొడుతోంది. కర్ణాటకలో పురుషులకు మాత్రమే బస్సు సర్వీసు ప్రారంభించినట్లు సూచిస్తూ ఆ బస్సు యొక్క  చిత్రంగా దీన్ని చెప్తున్నారు. ఈ కథనం ద్వారా ఈ క్లయిములోని వాస్తవాన్ని తనిఖీ చేద్దాం.
క్లెయిమ్: కర్ణాటకలో పురుషుల కోసం మాత్రమే ప్రత్యేకంగా ప్రారంభించబడ్డ బస్సు ఫోటో.
ఫాక్ట్ (నిజం): వైరల్ ఫోటో ఎడిట్ చేయబడినది. దీని అసలు వెర్షన్ 2017లో తీయబడింది.  బస్సు మీద ఎక్కడా “Mens-Only” అని రాసి లేదు. కావున, పోస్ట్‌లో చేసిన క్లెయిమ్ తప్పు.
ముందుగా, కర్నాటక ప్రభుత్వం పురుషులకు మాత్రమే ప్రత్యేక బస్సు సర్వీసులను ప్రారంభించిందో లేదో తెలుసుకోవడానికి మేము ఇంటర్నెట్‌లో తగిన కీ వర్డ్స్ ఉపయోగించి వెతికాము. ప్రభుత్వం నిర్వహించే బస్సుల్లో ఆ రాష్ట్రంలోని మహిళలు ఉచితంగా ప్రయాణించవచ్చని వచ్చిన వార్తాకథనాలు మినహా, పురుషులకు మాత్రమే ప్రత్యేకంగా ప్రారంభింపబడిన బస్సులకు సంబంధించి మాకు ఎటువంటి సమాచారం కనిపించలేదు.
మరిన్ని వివరాలను తెలుసుకోవడానికి మేము వైరల్ ఫోటోను ఇంటర్నెట్లో రివర్స్ ఇమేజ్ సెర్చ్ చేసి చూడగా, ఇది 2017లో టాటా మోటార్స్ విడుదల చేసిన ఒక ప్రెస్ రిలిజ్‌కి దారితీసింది. ఇందులో వైరల్ ఫోటో యొక్క అసలైన వెర్షన్ ఉంది. ఈ ఫొటోలో బుస్సుపైన Mens-Only ( “పురుషులు మాత్రమే” ) అని రాసి లేదు.
2017లో టాటా మోటార్స్ బెంగళూరు మెట్రోపాలిటన్ ట్రాన్స్‌పోర్ట్ కార్పొరేషన్ (BMTC)కి 30 కొత్త బస్సులను పంపిణీ చేసింది, దానికి సంబందించిన ప్రెస్ రిలీజ్ ఇది. ఈ ఫోటోను క్రాప్ చేసి, దానిపైన “Mens-Only” అనే టెక్స్ట్ జోడించి వైరల్ ఫోటోని తయారు చేసారు. ఇదే ఫోటోను డెక్కన్ హెరాల్డ్ మరియు వన్ ఇండియా తమ కథనాలలో రిప్రెసెంటేషనల్ ఫోటోగా గతంలో ఉపయోగించాయి.
చివరిగా, కర్ణాటక ప్రభుత్వం పురుషులకు మాత్రమే బస్సు సర్వీసును ప్రారంభించలేదు. ఈ ఫోటో మార్ఫింగ్ చేయబడింది.


text:
పోస్ట్ లో చెప్పిన కాశ్మీర్ పండితుల కథలో నిజం లేదు. ఫోటోలో ఉన్నది భోజ్ పురి నటి ‘కనక్ పాండే’ - FACTLY
Sai Krishna Muthyanolla
September 3, 2019
జమ్ముకాశ్మీర్ కి స్పెషల్ స్టేటస్ ని తీసేస్తూ మోడీ ప్రభుత్వం నిర్ణయం తీసుకున్న తరువాత కాశ్మీర్ పండితులు బొట్టు పెట్టుకొని ధైర్యంగా బయట తిరుగుతున్నారు అని చెప్తూ ఒక ఫోటోతో కూడిన పోస్ట్ ని ఫేస్బుక్ లో చాలా మంది షేర్ చేస్తున్నారు. ఆ పోస్ట్ లో ఎంతవరకు నిజముందో విశ్లేషిద్ధాం.
జమ్మూ కాశ్మీర్ పై మోడీ తీసుకున్న నిర్ణయం వల్ల ఫోటోలో కనిపిస్తున్న కాశ్మీర్ పండితులు మొదటి సారిగా వినాయక చవితిని జరుపుకున్నారు.
పోస్ట్ లోని ఫోటో గత సంవత్సరం నుండి సోషల్ మీడియా లో షేర్ అవుతుంది. అంతేకాదు, ఫోటోలో ఉన్నది భోజ్ పురి నటి ‘కనక్ పాండే’. గత సంవత్సరం తను ఉజ్జయినీ లోని మహా కాలేశ్వర్ గుడికి వెళ్ళినప్పుడు తీసి ఫోటో అది. కావున పోస్ట్ లో చెప్పింది అబద్ధం.
పోస్ట్ లోని ఫోటోని యాన్డెక్స్ రివర్స్ ఇమేజ్ సెర్చ్ లో వెతకగా, ఆ ఫోటోని గత సంవత్సరం ఆగష్టు లోనే ఒకరు ట్వీట్ చేసినట్టు చూడవచ్చు. అంతే కాదు, ఫోటోలో ఉన్నది భోజ్ పురి నటి ‘కనక్ పాండే’ అని సెర్చ్ రిజల్ట్స్ ద్వారా తెలుస్తుంది.
जय महाकाल#ujjain pic.twitter.com/0aAnD61utZ
పోస్ట్ లోని ఫోటో కోసం తన ఫేస్బుక్ అకౌంట్ లో వెతకగా, గత సంవత్సరం జూలై లో తను పోస్ట్ లోని ఫోటోని పోస్ట్ చేసినట్టుగా చూడవచ్చు. అంతేకాదు, తను ఉజ్జయినీ లోని మహా కాలేశ్వర్ గుడికి వెళ్ళినప్పుడు తీసిన ఇతర ఫోటోలను కూడా తన అకౌంట్ లో చూడవచ్చు.
చివరగా, పోస్ట్ లో చెప్పిన కాశ్మీర్ పండితుల కథలో నిజం లేదు. ఫోటోలో ఉన్నది భోజ్ పురి నటి ‘కనక్ పాండే’.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: September 3, 2019


text:
కాశ్మీర్ ఫైల్స్ గెలుచుకున్నది భారత ప్రభుత్వం ఇచ్చే అత్యున్నత సినిమా పురస్కారం దాదాసాహెబ్ ఫాల్కే అవార్డు కాదు - FACTLY
Sai Krishna Muthyanolla
February 22, 2023
వివేక్ అగ్నిహోత్రి దర్శకత్వం వహించిన ‘ది కాశ్మీర్ ఫైల్స్’ చిత్రానికి ఉత్తమ చలనచిత్రం విభాగంలో దాదాసాహెబ్ ఫాల్కే అవార్డు లభించింది అని చెప్తున్న పోస్టు ఒకటి సోషల్ మీడియాలో షేర్ చేస్తున్నారు. దీని గురించి సరైన వివరాలు ఈ ఆర్టికల్ ద్వారా తెలుసుకుందాం.
క్లెయిమ్: 2022లో విడుదలైన చిత్రం ‘ది కాశ్మీర్ ఫైల్స్’ ఉత్తమ చలనచిత్రంగా దాదా సాహెబ్ ఫాల్కే అవార్డు గెలుచుకుంది.
ఫాక్ట్(నిజం): ఈ అవార్డుకి మరియు సినిమా రంగంలో భారత ప్రభుత్వం ఏటా ఇచ్చే  దాదాసాహెబ్ ఫాల్కే అవార్డుకు సంబంధం లేదు.  ది కాశ్మిర్ ఫైల్స్ చిత్రం గెలిచింది 2016లో స్థాపించబడిన దాదాసాహెబ్ ఫాల్కే ఇంటర్నేషనల్ ఫిల్మ్ ఫెస్టివల్ (DPIFF) వారు ఇచ్చే   అవార్డు. కేంద్ర  ప్రభుత్వం ఇచ్చే దాదాసాహెబ్ ఫాల్కే అవార్డు 1969లో స్థాపించబడింది. అసలు ఈ అవార్డులో ఉత్తమ చిత్రం అనే విభాగమే ఉండదు. భారతీయ సినిమా రంగం అభివృద్ధికి కారణమైన వారికి ఈ అవార్డును అందచేస్తారు. కావున పోస్టులో చేస్తున్న క్లెయిము తప్పుదోవ పట్టించేలాగా ఉంది.
ది కాశ్మీర్ ఫైల్స్ చిత్రానికి వచ్చిన అవార్డును గురించి ఇంటర్నెట్లో వెతకగా, దాదాసాహెబ్ ఫాల్కే ఇంటర్నేషనల్ ఫిల్మ్ ఫెస్టివల్ (DPIFF) వారు ఫిబ్రవరి 20వ తారీఖున నిర్వహించిన అవార్డుల ప్రధాన కార్యక్రమంలో ఉత్తమ చలనచిత్రం విభాగంలో ది కాశ్మీర్ ఫైల్స్ నెగ్గింది అని తెలిసింది.
దాదాసాహెబ్ ఫాల్కే ఇంటర్నేషనల్ ఫిల్మ్ ఫెస్టివల్ (DPIFF) 2016లో స్థాపించబడింది. ఉత్తమ చలనచిత్రం, ఉత్తమ దర్శకుడు, ఉత్తమ నటి, తదితర విభాగంలో ఈ అవార్డులను అందచేస్తారు. ఈ ఏడాది విజేతల జాబితాను ఈ వార్త కథనంలో చూడవొచ్చు.
అయితే ఈ అవార్డు మరియు భారత ప్రభుత్వం ఇచ్చే దాదాసాహెబ్ ఫాల్కే అవార్డు ఒకటి కాదు. ప్రతి ఏటా భరత ప్రభుత్వం దాదాసాహెబ్ ఫాల్కే అవార్డును చలనచిత్ర రంగం యొక్క అభివృద్ధికి కృషి చేసిన వారికి అందచేస్తుంది. ఏటా ఒకరికి మాత్రమే ఈ అవార్డును ఇస్తారు. ఈ ఏడాది సెప్టెంబర్లో నిర్వహించిన జాతీయ చలనచిత్ర అవార్డుల ప్రదానోత్సవంలో ఈ అవార్డును సినీనటి ఆశ పరేఖ్ అందుకొన్నారు. 2020 సంవత్సరానికి గాను ఈ బహుమతిని తనకు అందచేశారు.
గతంలో అమితాబ్ బచ్చన్, లతా మంగేష్కర్, కే. విశ్వనాధ్ మరియు అనేక సినీరంగ ప్రముఖులకి  ఈ అవార్డును భారత ప్రభుత్వం అందచేసింది.
చివరిగా, కాశ్మీర్ ఫైల్స్ గెలుచుకున్న దాదాసాహెబ్ ఫాల్కే అవార్డు, భారత ప్రభుత్వం ఇచ్చే సినిమా రంగంలో అత్యున్నత పురస్కారం దాదాసాహెబ్ ఫాల్కే అవార్డు రెండూ వేరు.

created: February 22, 2023


text:
కశ్మీరీ హిందువులు శ్రీనగర్‌లోని గణపత్యర్ ఆలయంలో గణేష్ చతుర్థిని చాలా సంవత్సరాల నుండి జరుపుకుంటున్నారు - FACTLY
Sai Krishna Muthyanolla
September 13, 2021
“కాశ్మీరీ హిందువులు 31 సంవత్సరాల తర్వాత శ్రీనగర్‌లోని గణపత్యర్ ఆలయంలో గణేష్ చతుర్థిని జరుపుకున్నారు” అని అంటూ ఒక వీడియోతో ఉన్న పోస్టును సోషల్ మీడియాలో బాగా షేర్ చేస్తున్నారు. శ్రీనగర్‌లోని గణపత్యర్ ఆలయంలో హవన్ కూడా నిర్వహించబడిందని పోస్ట్ ద్వారా అంటున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: కశ్మీరీ హిందువులు 31 సంవత్సరాల తరువాత శ్రీనగర్‌లోని గణపత్యర్ ఆలయంలో గణేష్ చతుర్థిని జరుపుకున్నారు.
ఫాక్ట్: ఎన్నో సంవత్సరాల నుండి శ్రీనగర్‌లోని గణపత్యర్ ఆలయంలో కశ్మీరీ హిందువులు గణేష్ చతుర్థిని జరుపుకుంటున్నారు, గత రెండు సంవత్సరాలు కోవిడ్ వలన ఆలయంలో హవన్ జరుపుకోలేకపోయారు. ఇటీవల, 31 సంవత్సరాల క్రితం మూసివేసిన శ్రీనగర్ లోని షీతల్ నాథ్ ఆలయం బసంత పంచమి సందర్భంగా తిరిగి తెరవబడింది. కానీ ఈ ఆలయానికి,  దగ్గరలో ఉన్న గణపత్యర్ ఆలయానికి ఈ విషయంలో సంబంధంలేదు. కశ్మీరీ హిందువులు 31 సంవత్సరాల తరువాత శ్రీనగర్‌లోని గణపత్యర్ ఆలయంలో గణేష్ చతుర్థిని జరుపుకున్నారని ఎటువంటి సమాచారం లేదు. కావున, పోస్ట్ ద్వారా చెప్పేది తప్పుదోవ పట్టించే విధంగా ఉంది.
వీడియోను స్క్రీన్‌షాట్స్ తీసి రివర్స్ ఇమేజ్ సెర్చ్ చేసినప్పుడు, అదే విజువల్స్‌తో ఉన్న ఒక యూట్యూబ్ వీడియో లభించింది. ఈ యూట్యూబ్ వీడియో టైటిల్, “కశ్మీరీ హిందువులు పురాతన గణపత్యర్ ఆలయంలో గణేష్ చతుర్థిని జరుపుకుంటున్నారు” అని ఇంగ్లీష్‌లో ఉంది. కొన్ని సంవత్సరాల తరువాత, గణేష్ చతుర్థికి సంబంధించిన మంత్రాలు శ్రీనగర్‌లోని గణపత్యర్ ఆలయంలో ప్రతిధ్వనించాయి అని యూట్యూబ్ వీడియో వివరణలో ఉన్నట్టు చూడొచ్చు. కానీ, 31 సంవత్సరాలు అని అక్కడ వీడియోలో గాని వివరణలో గాని లేదు.
2021లో కశ్మీరీ హిందువులు గణపత్యర్ ఆలయంలో గణేష్ చతుర్థిని జరుపుకున్నారు. హవన్ కూడా నిర్వహించబడిందని ఈ ఆర్టికల్ ద్వారా చూడొచ్చు. ఇదే విషయానికి సంబంధించి మరో వీడియో ఉంది. సందీప్ అనే వ్యక్తి మాట్లాడుతూ, ఎన్నో సంవత్సరాల నుంచి అక్కడ హవన్ చేస్తున్నారని, గత రెండు సంవత్సరాలు కోవిడ్ వలన ఆలయంలో హవన్ జరుపుకోలేకపోయామని చెప్పారు.
గత సంవత్సరాలలో కూడా శ్రీనగర్‌లోని గణపత్యర్ ఆలయంలో కశ్మీరీ హిందువులు గణేష్ చతుర్థిని జరుపుకున్నట్టు ఆర్టికల్స్ ద్వారా ఇక్కడ, ఇక్కడ మరియు ఇక్కడ చూడొచ్చు.
ఇటీవల, 31 సంవత్సరాల క్రితం మూసివేసిన శ్రీనగర్ లోని షీతల్ నాథ్ ఆలయం బసంత పంచమి సందర్భంగా తిరిగి తెరవబడిందని తెలిసింది. కానీ, ఈ ఆలయానికి మరియు దగ్గరలో ఉన్న గణపత్యర్ ఆలయానికి ఇందులో సంబంధంలేదు. కశ్మీరీ హిందువులు 31 సంవత్సరాల తరువాత శ్రీనగర్‌లోని గణపత్యర్ ఆలయంలో గణేష్ చతుర్థిని జరుపుకున్నారని ఎటువంటి సమాచారం లేదు.
Jammu and Kashmir: Shital Nath temple in Habba Kadal area of Srinagar reopened after 31 years on the occasion of Basant Panchami yesterday.
"The temple was closed due to militancy and outmigration of Hindus. Today, we decided to offer puja here," a devote said. pic.twitter.com/iLkdtRC3Qh
చివరగా, కశ్మీరీ హిందువులు శ్రీనగర్‌లోని గణపత్యర్ ఆలయంలో గణేష్ చతుర్థిని ఎన్నో సంవత్సరాల నుండి జరుపుకుంటున్నారు, కోవిడ్ మూలాన కొంత విరామం వచ్చింది అంతే.

created: September 13, 2021


text:
కశ్మీర్‌కు సంబంధించిన ఆర్టికల్ 370 మరియు మణిపూర్‌లో అమలులో ఉన్న ఆర్టికల్ 371C రెండూ భిన్నమైన నిబంధనలు - FACTLY
Sai Krishna Muthyanolla
July 26, 2023
‘మొన్నటిదాకా కశ్మీర్‌లో ఆర్టికల్ 370 ఉన్నట్టు మణిపూర్‌లో ఇప్పటికీ ఆర్టికల్ 371C అమలులో ఉందని’ చెప్తూ ఆర్టికల్ 370తో ఆర్టికల్ 371Cను పోలుస్తున్న పోస్ట్ ఒకటి సోషల్ మీడియాలో విస్తృతంగా షేర్ అవుతోంది. ఐతే ఈ కథనం ద్వారా ఆ విషయానికి సంబంధించి నిజమేంటో చూద్దాం.
క్లెయిమ్: కశ్మీర్‌లో ఆర్టికల్ 370 ఉన్నట్టు మణిపూర్‌లో ఇప్పటికీ ఆర్టికల్ 371C అమలులో ఉంది.
ఫాక్ట్(నిజం):  ఆర్టికల్ 370తో మణిపూర్‌లో అమలులో ఉన్న ఆర్టికల్ 371Cను పోల్చడం సరి కాదు. ఇవి రెండు చాలా బిన్నమైనవి. ఆర్టికల్ 371C అనేది మణిపూర్ రాష్ట్ర అభివృద్ధి నేపథ్యంలో కొన్ని ప్రత్యేక నిబంధనలను మాత్రమే నిర్వచిస్తుంది. ఈ ఆర్టికల్ రాష్ట్ర అభివృద్ధికి సంబంధించి రాష్ట్రంలోని కొండ ప్రాంతాల నుండి ఎన్నికైన సభ్యులతో కూడిన ఒక కమిటీను ఏర్పాటుకు చేసే అధికారం రాష్ట్రపతికి ఇస్తుంది. ఆర్టికల్ 370 లాగా రాష్ట్రానికి ప్రత్యేక హోదా, కేంద్ర చట్టాలు అమలు కాకపోవడం, ఇతర రాష్ట్రాల వారు స్థలాలు కొనడానికి అనుమతి లేకపోవడం వంటి నిబంధనలు ఏవీ ఆర్టికల్ 371Cలో లేవు. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
భారత రాజ్యాంగంలోని ఆర్టికల్ 371C మణిపూర్ రాష్ట్రానికి సంబంధించి ప్రత్యేక నిబంధనలను నిర్వచిస్తుంది. 1971లో చేసిన 27వ సవరణ చట్టం ద్వారా ఈ ఆర్టికల్‌ను తీసుకొచ్చారు. ఐతే ఇక్కడ గమనించాల్సిన విషయం ఏంటంటే ఆర్టికల్ 370 కశ్మీర్‌కు ప్రత్యేక హోదా ఎలాగైతే కల్పించిందో, అలాంటి సదుపాయం ఏదీ కూడా 371C మణిపూర్‌కు కల్పించలేదు.
ఆర్టికల్ 371C అనేది మణిపూర్ రాష్ట్ర అభివృద్ధి నేపథ్యంలో కొన్ని ప్రత్యేక నిబంధనలను మాత్రమే నిర్వచిస్తుంది. ఈ ఆర్టికల్ రాష్ట్ర అభివృద్ధికి సంబంధించి రాష్ట్రంలోని కొండ ప్రాంతాల నుండి ఎన్నికైన సభ్యులతో కూడిన ఒక కమిటీను ఏర్పాటుకు చేసే అధికారం రాష్ట్రపతికి ఇస్తుంది. గవర్నర్ ఆధ్వర్యంలో ఈ కమిటీ ఏర్పాటు అవుతుంది. ఈ కమిటీ రాష్ట్ర అభివృద్ధికి సంబంధించిన పనులను పర్యవేక్షిస్తుంది.
ఆర్టికల్ 371 పదకొండు రాష్ట్రాలకు వర్తిస్తుంది:
ఐతే ఇలా ఆర్టికల్ 371 కింద ప్రత్యక నిబంధనలు కేవలం మణిపూర్‌కి మాత్రమే కాదు, ఈశాన్య రాష్ట్రాల్లోని ఆరు రాష్ట్రాలతో సహా (త్రిపుర & మేఘాలయ మినహా) 11 రాష్ట్రాలకు ప్రత్యేక నిబంధనలను కలిగి ఉన్నాయి.
గుజరాత్, కర్ణాటక, మొదలైన రాష్ట్రాలతో పాటు ఆంధ్రప్రదేశ్ & తెలంగాణ కూడా ఆర్టికల్ 371 కింద కొన్ని ప్రత్యేక నిబంధనలను కలిగి ఉన్నాయి. ఆంధ్రప్రదేశ్ రాష్ట్రానికి సంబంధించి 1973లో ఆర్టికల్ 371Dను తీసుకొచ్చారు. 2014లో ఆంధ్రప్రదేశ్ మరియు తెలంగాణ రెండు రాష్ట్రాలుగా విడిపోవడంతో ఇప్పుడు ఈ ఆర్టికల్ రెండు రాష్ట్రాలకు వర్తిస్తుంది. ప్రభుత్వ ఉద్యోగాలు, విద్యలో, రాష్ట్రంలోని వివిధ ప్రాంతాల ప్రజలకు సమాన అవకాశాలు కల్పించడానికి దీనిని తీసుకువచ్చారు. ఈ ఆర్టికల్ కింద ఏ ఉద్యోగంలో ఏ తరగతి వ్యక్తులకు ఉద్యోగం ఇవ్వవచ్చో రాష్ట్ర ప్రభుత్వానికి ఆదేశాలు ఇచ్చే హక్కు రాష్ట్రపతికి ఉంది.
ఆర్టికల్ 370తో పోల్చడం సరి కాదు:
దీన్నిబట్టి మణిపూర్‌కు సంబంధించిన ఆర్టికల్ 371Cను కశ్మీర్‌లోని ఆర్టికల్ 370ను పోల్చడం సరికాదు అని అర్ధం చేసుకోవచ్చు. ఎందుకంటే ఆర్టికల్ 370 లాగా రాష్ట్రానికి ప్రత్యేక హోదా, కేంద్ర చట్టాలు అమలు కాకపోవడం, ఇతర రాష్ట్రాల వారు స్థలాలు కొనడానికి అనుమతి లేకపోవడం వంటి నిబంధనలు ఏవి కూడా ఆర్టికల్ 371Cలో లేవు.
గతంలో కశ్మీర్‌లో ఆర్టికల్ 370ను రద్దు చేసిన సమయంలో వివిధ రాష్ట్రాలకు సంబంధించిన ఆర్టికల్ 371ను రద్దు చేసే ఉద్దేశం లేదని కేంద్ర ప్రభుత్వం స్పష్టం చేసింది. ఐతే ప్రస్తుతం మణిపూర్‌లో నెలకొన్న పరిస్థితుల నేపథ్యంలో ఇలాంటి అసంపూర్ణ సమాచారం షేర్ చేయడం ద్వారా ప్రజలను తప్పుదోవ పట్టించే ఆస్కారం ఉంది.
చివరగా, కశ్మీర్‌కు సంబంధించిన ఆర్టికల్ 370 మరియు మణిపూర్‌లో అమలులో ఉన్న ఆర్టికల్ 371C రెండూ భిన్నమైనవి.


text:
ఖజకిస్తాన్ గేమర్ ఫోటోని ఇరాన్ కమాండర్ ఖాసిమ్ సులేమాని ని హతమార్చిన అమెరికన్ లేడి ఆఫీసర్ అని తప్పుగా షేర్ చేస్తున్నారు - FACTLY
Sai Krishna Muthyanolla
January 7, 2021
బాగ్దాద్ విమానాశ్రయం సమీపంలో ఇరాన్ టాప్ కమాండర్ ఖాసిమ్ సులేమానిని డ్రోన్ ల సహాయంతో హతమార్చిన అమెరికన్ యంగ్ లేడి ఆఫీసర్ మేరీ వెర్మాంట్ ఫోటో, అని క్లెయిమ్ చేస్తూ సోషల్ మీడియాలో కొందరు పోస్ట్ చేస్తున్నారు. ‘03 జనవరి 2020’ నాడు ఇరాన్ టాప్ కమాండర్ ఖాసిమ్ సులమాని ని అమెరికన్ ఆర్మీ డ్రోన్ ల సహాయంతో హతమార్చింది. ఆ పోస్టులో ఎంతవరకు నిజముందో చూద్దాం.
క్లెయిమ్: ఇరాన్ టాప్ కమాండర్ ఖాసిమ్ సులేమాని ని డ్రోన్ సహాయంతో హతమార్చిన అమెరికన్ ఆఫీసర్ మేరీ వెర్మాంట్ ఫోటో.
ఫాక్ట్ (నిజం): ఈ ఫోటోలో కనిపిస్తున్నది ఖజకిస్తాన్ కి చెందిన ఎయిర్ సాఫ్ట్ గేమర్ యులియా చబనోవ, అమెరికన్ లేడి ఆఫీసర్ కాదు. ఇరాన్ టాప్ కమాండర్ ఖాసిమ్ సులేమాని ని మేరి వెర్మాంట్ అనే అమెరికన్ లేడి ఆఫీసర్ హతమార్చినట్టు ఎక్కడ రిపోర్ట్ చేయలేదు. కావున, పోస్టులో చేస్తున్న క్లెయిమ్ తప్పు.
పోస్టులో షేర్ చేసిన ఫోటోని రివర్స్ ఇమేజ్ సెర్చ్ చేసి వెతికితే, ఇదే ఫోటోని రష్యన్ సోషల్ మీడియా వెబ్సైట్  ‘VK.com’ లో పోస్ట్ చేసినట్టు తెలిసింది. ఈ ఫోటోలో కనిపిస్తున్న వ్యక్తి ఖజకిస్తాన్ ఎయిర్ సాఫ్ట్ గేమర్ యులియా చబనోవ, అని ఫోటో వివరణలో తెలిపారు. ఖజకిస్తాన్ దేశంలోని కోస్తానాయ్ నగరానికి చెందిన యులియా చబనోవ, 2017 నుంచి ఎయిర్ సాఫ్ట్ గేమ్ ని ఆడుతునట్టు ఈ పోస్టులో తెలిపారు. యులియా చబనోవ, తను ధరించే మిలిటరీ బట్టల వివరాలు తెలుపుతూ తన ‘White Fox Airsoft’ యూట్యూబ్ ఛానెల్ లో వీడియోలు అప్లోడ్ చేసింది. అంతేకాదు, తను మిలిటరీ బట్టలలో దిగిన మరికొన్న ఫోటోలని యులియా చబనోవ, తన ఇంస్టాగ్రామ్ పేజిలో పోస్ట్ చేసింది. వాటిని ఇక్కడ, ఇక్కడ మరియు ఇక్కడ చూడవచ్చు.
ఇరాన్ మిలిటరీ కమాండర్ ఖాసిమ్ సులేమాని మరణానికి సంబంధించిన వివరాల కోసం వెతకగా, BBC న్యూస్ వెబ్ సైట్ ఖాసిమ్ సులేమాని మరణానికి సంబంధించి ‘03 జనవరి 2020’ నాడు పబ్లిష్ చేసిన ఆర్టికల్ దొరికింది. ‘03 జనవరి 2020’ నాడు బాగ్దాద్ విమానాశ్రయం సమీపంలో సులేమాని కాన్వోయ్ పై అమెరికన్ ఆర్మీ  డ్రోన్ మిస్సైల్స్ తో దాడి చేసినట్టు ఈ ఆర్టికల్ లో తెలిపారు. ఈ దాడిలో సులేమని మరణించినట్టు అందులో తెలిపారు. అమెరికన్ ఆర్మీ MQ-9 రీపర్  డ్రోన్ సహాయంతో ఖాసిమ్ సులేమాని ని హతమార్చినట్టు ‘The New York Times’, తమ ఆర్టికల్ లో రిపోర్ట్ చేసింది.
ఖాసిమ్ సులేమాని హత్యకు సంబంధించిన పూర్తి వివరాలు తెలుపుతూ ‘Al Jazeera’ న్యూస్ వెబ్ సైట్ తమ యూట్యూబ్ ఛానెల్లో ఒక వీడియోని అప్లోడ్ చేసింది. సులెమాని ని హత్య చేసింది మేరీ వెర్మాంట్ అనే అమెరికన్ లేడీ ఆఫీసర్ అని ఎక్కడ రిపోర్ట్ చేయలేదు. దీనిబట్టి, ఫోటోలో కనిపిస్తున్న అమ్మాయికి ఖాసిమ్ సులెమాని హత్యకు ఎటువంటి సంబంధం లేదని ఈ వివరాల ఆధారంగా ఖచ్చితంగా చెప్పవచ్చు.
చివరగా, ఖజకిస్తాన్ ఎయిర్ సాఫ్ట్ గేమర్ ఫోటోని షేర్ చేస్తూ ఇరాన్ టాప్ కమాండర్ ఖాసిమ్ సులేమాని ని హతమార్చిన అమెరికన్ లేడి ఆఫీసర్ అంటున్నారు .

created: January 7, 2021


text:
‘తెలంగాణ పై ముస్లింలకు ప్రథమ హక్కు ఉంటుంది’ అని కేసీఆర్ అన్నట్లుగా ఉన్న TV9 బ్రేకింగ్ న్యూస్ టెంప్లేట్ ఫోటోషాప్ చేసినది - FACTLY
Sai Krishna Muthyanolla
January 8, 2020
‘తెలంగాణ పై ముస్లింలకు ప్రథమ హక్కు ఉంటుంది.. తెరాస 100% ముస్లింల కోసం పని చేస్తుంది, వాళ్ళ ఓట్లే కీలకం’ అని కేసీఆర్ అన్నట్లుగా ఉన్న TV9 బ్రేకింగ్ న్యూస్ టెంప్లేట్ యొక్క ఫోటో ని ఫేస్బుక్ లో చాలా మంది షేర్ చేస్తున్నారు. పోస్టులో చెప్పిన దాంట్లో ఎంతవరకు నిజముందో చూద్దాం.
‘తెలంగాణ పై ముస్లింలకు ప్రథమ హక్కు ఉంటుంది’ అని కేసీఆర్ అన్నట్లుగా ఉన్న TV9 బ్రేకింగ్ న్యూస్.
ఫాక్ట్ (నిజం): కేసీఆర్ పోస్టులో చెప్పిన వ్యాఖ్యలు చేయలేదు. ఆయన అలా అన్నట్లుగా ఉన్న TV9 బ్రేకింగ్ న్యూస్ టెంప్లేట్ ఫోటోషాప్ చేసినది. కావున, పోస్టులో చెప్పింది తప్పు.
పోస్టులోని ఫోటోకు సంబంధించిన వీడియో కోసం TV9 యొక్క యూట్యూబ్ ఛానెల్ లో ‘KCR press meet’ అని వెతికినప్పుడు, అందుకు సంబంధించిన చాలా సెర్చ్ రిజల్ట్స్ వచ్చాయి. అందులో, ఫొటోలోని వ్యక్తులతో కూడిన వీడియో ‘KCR Press Meet : Sensational Move To Change National Politics – War with BJP & Congress’ అనే టైటిల్ తో లభించింది. ఆ వీడియో ని పూర్తిగా చూసినప్పుడు, అందులో ఎక్కడా కూడా కేసీఆర్ పోస్టులోని ఫోటో లో ఉన్న వ్యాఖ్యలు చేయలేదని తెలుస్తుంది. ఫోటోలో ఉన్న పరిసరాలను ఆ వీడియోలో 26:52 నిడివి దగ్గర వేరే వార్తతో చూడవచ్చు. కావున, పోస్టులోని ఫోటో లో ఆ వ్యాఖ్యాలతో ఉన్న TV9 బ్రేకింగ్ న్యూస్ టెంప్లేట్ ఫోటోషాప్ చేసినది.
చివరగా, ‘తెలంగాణ పై ముస్లింలకు ప్రథమ హక్కు ఉంటుంది’ అని కేసీఆర్ అన్నట్లుగా ఉన్న TV9 బ్రేకింగ్ న్యూస్ టెంప్లేట్ ఫోటోషాప్ చేసినది.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: January 8, 2020


text:
ఈ వీడియోలో కేసీఆర్ పేర్కొన్నది అమెరికా మూడవ అధ్యక్షుడు థామస్ జెఫెర్సన్ గురించి, విస్కీ బ్రాండ్ జెఫెర్సన్ గురించి కాదు - FACTLY
Sai Krishna Muthyanolla
July 22, 2022
తెలంగాణ ముఖ్యమంత్రి కేసీఆర్ ‘అమెరికా రాజ్యాంగం రాసిన జెఫెర్సన్’ అని పేర్కొన్న వీడియో క్లిప్ ని చూపిస్తూ అసలు జెఫెర్సన్ అనే వ్యక్తికీ అమెరికా రాజ్యాంగానికి ఎటువంటి సంబంధం లేదని, జెఫెర్సన్ అనేది ఒక విస్కీ బ్రాండ్ అని ఇటీవల కాంగ్రెస్ పార్టీలో చేరిన కత్తి కార్తీక ఒక ఇంటర్వ్యూలో పేర్కొన్న వీడియో సోషల్ మీడియాలో షేర్ చేస్తున్నారు. ఇందులో ఎంత వరకు నిజం ఉందో చూద్దాం.
క్లెయిమ్: జెఫెర్సన్ అనే వ్యక్తికీ, అమెరికా రాజ్యాంగంకి ఎటువంటి సంబంధం లేదు; అసలు జెఫెర్సన్ అనేది విస్కీ బ్రాండ్ యొక్క పేరు.
ఫాక్ట్: థామస్ జెఫెర్సన్ అమెరికా దేశ మూడవ అధ్యక్షుడు, ఆయనకు ఆ దేశ రాజ్యాంగానికి చారిత్రక  సంబంధం ఉంది. తెలంగాణ ముఖ్యమంత్రి కేసీఆర్ తన ప్రసంగంలో పేర్కొన్నది ఆయన గురించే. కావున, పోస్ట్ లో చెప్తున్నది తప్పుదోవ పట్టిస్తున్నది.
వీడియోలో ఉన్న లోగో ఆధారంగా ‘Top Telugu TV’ అనే యూట్యూబ్ ఛానల్ లో ఒరిజినల్ వీడియో కోసం వెతకగా, జులై 20వ తేదీన కాంగ్రెస్ పార్టీకి చెందిన కార్తీక ఇంటర్వ్యూ ప్రోమోని అప్లోడ్ చేసిన  వీడియో దొరికింది.  పూర్తి ఇంటర్వ్యూ 21వ తేదీన అప్లోడ్ చేశారు. ఆ వీడియోలో కార్తీక తన మొబైల్ లో ముఖ్యమంత్రి కేసీఆర్ ‘అమెరికా రాజ్యాంగం రాసిన జెఫెర్సన్’ అని అన్న క్లిప్ ని చూపించి, జెఫెర్సన్ అనేది ఒక విస్కీ, అమెరికా రాజ్యాంగ రాసింది జేమ్స్ మ్యాడిసన్, గూగుల్ చేస్తే తెలుస్తుంది అని అన్నట్టు చూడవొచ్చు.
ఇంటర్నెట్ లో సరైన కీ వర్డ్స్ తో వెతకగా కేసీఆర్ జెఫెర్సన్ గురించి మాట్లాడిన ప్రెస్ మీట్ లింక్ దొరికింది. అందులో ఆయన అమెరికా రాజ్యాంగం రాసింది జెఫెర్సన్ అని, జెఫెర్సన్ చెప్పినట్లుగా ఒక కోట్ చెప్పారు. దీని గురుంచి వెతకగా, అమెరికా రాజ్యాంగ పితామహుడు జేమ్స్ మ్యాడిసన్ అని  తెలిసింది.   అయితే, జెఫర్సన్స్ అనే విస్కీ బ్రాండ్ కూడా ఉన్నట్టు తెలిసింది. జెఫెర్సన్ అనే పేరు గల వ్యక్తికీ అమెరికాకు ఉన్న సంబంధం గురించి వెతుకగా, థామస్ జెఫెర్సన్ అమెరికా ఒక్క మూడవ అధ్యక్షుడు అని తెలుస్తుంది. అమెరికా యొక్క డిక్లరేషన్ ఆఫ్  ఇండిపెండెన్స్ రచించింది అతనే. ఆయన అమెరికా యొక్క ఫాదర్ అఫ్ కాన్స్టిట్యూషన్ జేమ్స్ మెడిసిన్ ఒక్క మెంటర్ (గురువు).
థామస్ జెఫెర్సన్ ప్రత్యక్షంగా రాజ్యాంగాన్ని రాయకపోయినప్పటికీ, ఆయన ప్రభావం అమెరికా రాజ్యాంగ రచనలో ఉన్నట్టు తెలుపుతున్న ఆర్టికల్స్ ఇక్కడ, ఇక్కడ  మరియు ఇక్కడ చదవచ్చు.
కేసీఆర్ ప్రెస్ మీట్ లో మాట్లాడుతూ జెఫెర్సన్ ‘every generation is a nation, it has every right to rewrite the constitution of its country suitably, అని అన్నట్లు చెప్పారు. ఇంటర్నెట్ లో దాని గురించి వెతకగా ఆయన ఆ విధంగా నిజంగా అన్నట్లు పలు కథనాలు లభించాయి. అవి ఇక్కడ మరియు ఇక్కడ చూడవొచ్చు.
జెఫెర్సన్ అనేది విస్కీ బ్రాండ్ యొక్క పేరు మాత్రమే కాదు, థామస్ జెఫెర్సన్ అమెరికా మూడవ అధ్యాక్షుడు. ఆయనకు ఆ దేశ రాజ్యాంగానికి సంబంధం కూడా ఉంది. అందుచేత, వీడియో లో చెప్తున్నది తప్పుదోవ పట్టిస్తుంది.


text:
కేజ్రీవాల్ ప్రభుత్వం కరోనా సేవలందిస్తూ చనిపోయిన కుటుంబాలకు కోటి రూపాయల పరిహారం అందిస్తోంది, కేవలం ముస్లింలకు మాత్రమే కాదు - FACTLY
Sai Krishna Muthyanolla
May 24, 2021
ఇటీవల ఢిల్లీలో కరోనా సేవలందిస్తూ చనిపోయిన డా. అనాస్ ముజాహిద్ కుటుంబానికి ముఖ్యమంత్రి కేజ్రీవాల్ కోటి రూపాయల పరిహారం అందించిన నేపథ్యంలో ‘ఢిల్లీలో కేజ్రీవాల్ ప్రభుత్వం కరోనా సేవలందిస్తూ మృతి చెందిన వైద్యులలో కేవలం ముస్లిమ్స్ కి మాత్రమే పరిహారం అందిస్తుందని’ చెప్తున్న పోస్ట్ ఒకటి సోషల్ మీడియాలో విస్తృతంగా షేర్ అవుతుంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ‘ఢిల్లీలో కేజ్రీవాల్ ప్రభుత్వం కరోనా సేవలందిస్తూ మృతి చెందిన వైద్యులలో కేవలం ముస్లింలకు మాత్రమే పరిహారం అందిస్తుంది’.
ఫాక్ట్ (నిజం): ఢిల్లీలోని కేజ్రీవాల్ ప్రభుత్వం ఏప్రిల్ 2020లోనే కరోనా సేవలందిస్తూ చనిపోయిన డాక్టర్స్, హెల్త్ కేర్ వర్కర్స్ మరియు మునిసిపల్ సిబ్బందికి కోటి రూపాయల పరిహారం అందిస్తుందని ప్రకటించింది. ఈ నేపథ్యంలోనే ఇప్పటి వరకు కరోనా సేవలందిస్తూ చనిపోయిన డాక్టర్స్ మరియు హెల్త్ కేర్ వర్కర్స్ అందరికి ఎటువంటి కుల, మత భేదాలు లేకుండా అందిస్తూ వస్తుంది. ఉదాహారణకి కరోనా సేవలందిస్తూ చనిపోయిన టీచర్స్ సియోజీ మిశ్రా, నితిన్ తన్వర్ మరియు డాక్టర్స్ అయిన  జోగిందర్ చౌదరి, అషీమ్ గుప్తా, రాకేశ్ జైన్ మరియు పారిశుధ్య కార్మికుడైన రాజు మొదలైన వారందరి కుటుంబాలకు కేజ్రీవాల్ ప్రభుత్వం కోటి రూపాయల పరిహారం అందించింది. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
ఢిల్లీలోని కేజ్రీవాల్ ప్రభుత్వం ఏప్రిల్ 2020లోనే కరోనా సేవలందిస్తూ చనిపోయిన డాక్టర్స్, హెల్త్ కేర్ వర్కర్స్ మరియు మునిసిపల్ సిబ్బందికి కోటి రూపాయల పరిహారం అందిస్తుందని ప్రకటించింది. ఈ నేపథ్యంలోనే ఇప్పటి వరకి కరోనా సేవలందిస్తూ చనిపోయిన డాక్టర్స్ మరియు హెల్త్ కేర్ వర్కర్స్ అందరికి ఎటువంటి కుల, మత బేదాలు లేకుండా అందిస్తూ వస్తోంది. కేవలం ముస్లిమ్స్ కి మాత్రమే కాకుండా కరోనా సేవలందిస్తూ చనిపోయిన అన్ని మతాలకు చెందిన వారికి పరిహారం అందిస్తూ వస్తోంది. దీనికి సంబంధించిన కొన్ని ఉదాహారణలు కింద చద్దాం.
13 మార్చ్ 2021న ఢిల్లీలోని హిందూ రావు హాస్పిటల్ లో ల్యాబ్ టెక్నీషియన్ గా కరోనా సేవలందిస్తూ చనిపోయిన రాకేశ్ జైన్ కుటుంబానికి ముఖ్యమంత్రి కేజ్రీవాల్ కోటి రూపాయల పరిహారం అందించారు.
04 ఆగస్టు 2020న కరోనా సేవలందిస్తూ చనిపోయిన డా. జోగిందర్ చౌదరి కుటుంబానికి ముఖ్యమంత్రి కేజ్రీవాల్ కోటి రూపాయల పరిహారం అందించారు.
21 ఆగస్టు 2020న కరోనా సేవలందిస్తూ చనిపోయిన రాజు అనే పారిశుధ్య కార్మికుడి కుటుంబానికి ముఖ్యమంత్రి కేజ్రీవాల్ కోటి రూపాయల పరిహారం అందించారు.
हमें अपने कोरोना वॉरियर्स पर गर्व है जिन्होंने अपनी जान की बाज़ी लगाकर लोगों की सेवा की है। उन्हीं में से एक योद्धा हमारे सफ़ाई कर्मचारी राजू जी भी थे।
आज उनके घर जाकर परिवार से मिला और ₹1 करोड़ की सहायता राशि दी। आशा है कि इससे उनके परिवार को मदद मिलेगी। pic.twitter.com/Dj8QRZWzua
అదేవిధంగా కేజ్రీవాల్ ప్రభుత్వం పరిహారం అందించిన మరికొన్ని ఉదాహారణలు ఇక్కడ, ఇక్కడ మరియు ఇక్కడ చూడొచ్చు. వీటన్నిటి ఆధారంగా కేజ్రీవాల్ ప్రభుత్వం కరోనా సేవలందిస్తూ చనిపోయిన ముస్లిమ్స్ కి మాత్రమే పరిహారం అందిస్తుందన్న వాదనలో నిజంలేదని అర్ధమవుతుంది.
ఢిల్లీ ప్రభుత్వం అందించే ఈ కోటి రూపాయల పరిహారం మొత్తం రాష్ట్ర ప్రభుత్వమే భరిస్తుంది, ఇందులో కేంద్ర వాటా ఏమి లేదు. ఐతే కేంద్ర ప్రభుత్వం 2020లో ప్రధాన్ మంత్రి గారిబ్ కళ్యాణ్ ప్యాకేజీ (PMGKP) కింద కరోనా సేవలందిస్తున్న ఫ్రంట్ లైన్ వర్కర్స్ అందరికి రూ. 50 లక్షల ఇన్సురన్స్ స్కీంని ప్రవేశపెట్టింది, ఈ పథకం ద్వారా కరోనా సేవలందిస్తూ చనిపోయిన ఫ్రంట్ లైన్ వర్కర్స్ అందరి కుటుంబాలకు రూ. 50 లక్షల ఇన్సురన్స్ అందుతుంది. ఇటీవలే కేంద్ర ప్రభుత్వం ఈ స్కీంని మరొక సంవత్సరం పొడిగిస్తూ నిర్ణయం కూడా తీసుకుంది.
During the #CoronavirusPandemic, Pradhan Mantri Garib Kalyan Package(PMGKP) has provided a safety net to the dependents of #CoronaWarriors who lost their lives to #COVID19
I’m glad to announce that this scheme has now been extended for a period of one year with effect from today pic.twitter.com/KDa6h8lBWn
చివరగా, కేజ్రీవాల్ ప్రభుత్వం కరోనా సేవలందిస్తూ చనిపోయిన అందరి కుటుంబాలకు కోటి రూపాయల పరిహారం అందిస్తూ వస్తుంది, కేవలం ముస్లింలకు మాత్రమే కాదు.


text:
తమ దేశ ప్రజలు సామాజిక దూరాన్ని పాటించేలా చూడ్డానికి కెన్యా ప్రభుత్వం ‘మసాయ్’ తెగను రంగంలోకి దింపలేదు - FACTLY
Sai Krishna Muthyanolla
April 11, 2020
‘కెన్యా లో ప్రభుత్వం విధించిన కర్ఫ్యూను పోలీసులు అమలు చేయలేకపోయారని, ప్రజలు వారిని పట్టించుకోలేదని, దాంతో అక్కడి ప్రభుత్వం మసాయ్ గిరిజన తెగ నాయకుడితో మాట్లాడి వారిని దింపిందని, అప్పుడు 24 గంటల్లో వీధుల్లో ఒక చీమ కూడా లేదు’ అని చెప్తూ ఫేస్బుక్ లో చాలా మంది ఒక వీడియో ని పోస్టు చేస్తున్నారు. ఆ పోస్ట్ లో ఎంతవరకు నిజముందో చూద్దాం.
కెన్యా ప్రభుత్వం దేశ ప్రజలు సామాజిక దూరాన్ని పాటించేలా చూడ్డానికి ‘మసాయ్’ తెగను ఉపయోగిస్తున్న వీడియో.
ఫాక్ట్ (నిజం): వీడియో వాస్తవ ఘటనకి సంబంధించినది కాదు. దానిని ‘ఎంటర్టైన్మెంట్’ ఆధారంగా వీడియో లను చిత్రీకరించే ‘Mbuzzi Seller’ అనే ఒక యూట్యుబ్ చానెల్ తీసింది. అంతేకాదు, కెన్యా ప్రభుత్వం దేశ ప్రజలు సామాజిక దూరాన్ని పాటించేలా చూడ్డానికి ‘మసాయ్’ తెగను రంగంలోకి దింపినట్లుగా వార్తా కథనాలేమీ లేవు. కావున పోస్ట్ లో చెప్పింది తప్పు.
పోస్టులోని వీడియో క్లిప్ పై ‘Mbuzzi Seller’ అని ఉంది. ఆ పదాలతో యూట్యుబ్ లో వెతికినప్పుడు, అదే పేరుతో ఉన్న ఒక యూట్యుబ్ చానెల్ సెర్చ్ రిజల్ట్స్ లో వచ్చింది. ఆ చానెల్ లో పోస్టులోని క్లిప్ యొక్క పూర్తి వీడియో లభించింది. దానిని పరిశీలించినప్పుడు, ఆ వీడియోని వినోదం కోసం తీసినట్టుగా తెలుస్తుంది. అంతేకాదు, ఆ వీడియో యొక్క వివరణ లో ‘#Tanzania comedy’ అని కూడా ఉంది. ఆ యూట్యుబ్ చానెల్ లోని ఇతర వీడియోల్లో కూడా ఆ వ్యక్తి అదే దుస్తుల్లో ఉండడం చూడవచ్చు.
కెన్యా ప్రభుత్వం దేశ ప్రజలు సామాజిక దూరాన్ని పాటించేలా చూడ్డానికి ‘మసాయ్’ తెగను రంగం లోకి దింపిందా అని వెతికినప్పుడు, ఆ విషయాన్ని ద్రువికరిస్తూ న్యూస్ రిపోర్ట్స్ ఏమీ లభించలేదు. వీడియో క్లిప్ వైరల్ అవడంతో ‘kenyans.co.ke’ అనే న్యూస్ వెబ్సైట్ దానిని విశ్లేషిస్తూ రాసిన కథనాన్ని ఇక్కడ చూడవచ్చు.
చివరగా, తమ దేశ ప్రజలు సామాజిక దూరాన్ని పాటించేలా చూడ్డానికి కెన్యా ప్రభుత్వం ‘మసాయ్’ తెగను రంగంలోకి దింపలేదు.
‘మీకు తెలుసా’  సిరీస్ లో మా వీడియోస్ మీరు చూసారా?


text:
ఈ ఫోటో కేరళకి సంబంధించింది, పశ్చిమ బెంగాల్ ది కాదు - FACTLY
Sai Krishna Muthyanolla
October 9, 2020
CPI పార్టీ ప్రచార వాహనం ఎదుట కేవలం ఒక్కరే కార్యకర్త కనిపిస్తున్న ఒక ఫోటోని షేర్ చేసి పశ్చిమ బెంగాల్ లో ఉదృతంగా సాగుతున్న కమ్యూనిస్టుల ప్రచారమని చెప్తున్న పోస్ట్ ఒకటి సోషల్ మీడియాలో వైరల్ అవుతుంది. ఈ కథనం ద్వారా అందులో ఎంత నిజముందో చూద్దాం
క్లెయిమ్: పశ్చిమ బెంగాల్ లో  ఉదృతంగా సాగుతున్న కమ్యూనిస్టుల ప్రచారం. CPI పార్టీ ప్రచార వాహనం ఎదుట కేవలం ఒక్కరే కార్యకర్త
ఫాక్ట్(నిజం):  పోస్టులో ఉన్న ఫొటోలోని జీప్ పై ఉన్న బ్యానర్ పైన వ్యాఖ్యలు మలయాళంలో రాసి ఉన్నాయి. దీన్నిబట్టి ఈ ఫోటోకి బెంగాల్ కి సంబంధంలేదని చెప్పొచ్చు. పైగా ఈ ఫోటో 2019 నుండి కేరళ నేపథ్యంలో షేర్ చేస్తున్నారు. కావున పోస్టు ద్వారా చెప్పేది తప్పు.
పోస్టులో ఉన్న ఫోటోని రివర్స్ ఇమేజ్ సెర్చ్ చేయగా ఇదే ఫోటోని 25 మార్చ్ 2020న షేర్ చేసిన ఒక ఫేస్ బుక్ పోస్ట్ మాకు కనిపించింది. దీన్నిబట్టి ఈ ఫోటో పాతదని, ఇప్పటిది కాదని కచ్చితంగా చెప్పొచ్చు.
ఇంకా 2019లో షేర్ చేసిన ఈ ఫొటోలో జీప్ పైన ఉన్న బ్యానర్ లో అక్షరాలు మలయాళంలో రాసి ఉన్నట్టు స్పష్టంగా కనిపిస్తుంది. దీన్నిబట్టి ఈ ఫోటో బెంగాల్ కి సంబంధించింది కాదని, కేరళకి సంబంధించిందని చెప్పొచ్చు. పైగా రివర్స్ ఇమేజ్ సెర్చ్ ద్వారా లభించిన పోస్టులో కూడా ఈ ఫోటోని  “കനല് ഒരിത്തിരി….” అన్న మలయాళం వ్యాఖ్యలతో షేర్ చేసాడు. ఇంకా ఫోటోపై మరికొన్ని మలయాళంలో ఉన్న వ్యాఖ్యలు చూడొచ్చు.
చివరగా, పోస్టులో ఉన్న ఫోటో పశ్చిమ బెంగాల్ కి సంబంధించింది కాదు.

created: October 9, 2020


text:
కేరళ ప్రభుత్వం పెట్రోల్‌పై 9 రూపాయలు, డీజిల్‌పై 12 రూపాయలు ఇటీవల తగ్గించినట్టు ఎటువంటి ఆధారాలు లేవు - FACTLY
Sai Krishna Muthyanolla
August 27, 2021
ఇటీవల కేరళలో పెట్రోల్‌పై 9 రూపాయలు, డీజిల్‌పై 12 రూపాయలు తగ్గించారని ఒక సోషల్ మీడియా పోస్ట్ ద్వారా బాగా షేర్ చేస్తున్నారు. ఈ నిర్ణయంతో దేశానికే ఆదర్శంగా నిలిచిన వామపక్ష కేరళ ప్రభుత్వం అని పోస్టులో అంటున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ఇటీవల పెట్రోల్‌పై 9 రూపాయలు, డీజిల్‌పై 12 రూపాయలు తగ్గించిన కేరళ ప్రభుత్వం.
ఫాక్ట్: కేరళ ప్రభుత్వం పెట్రోల్‌పై 9 రూపాయలు, డీజిల్‌పై 12 రూపాయలు తగ్గించారని చెప్పడానికి ఎటువంటి ఆధారాలు లేవు. చివరగా, 2018లోనే కేరళ ప్రభుత్వం పెట్రోల్, డీజిల్‌పై ఉన్న పన్నులను తగ్గించింది. కావున, పోస్ట్ ద్వారా చెప్పేది తప్పు.
పోస్టులో చెప్పిన విషయం గురించి ఇంటర్నెట్‌లో వెతకగా, కేరళ ప్రభుత్వం పెట్రోల్‌పై 9 రూపాయలు, డీజిల్‌పై 12 రూపాయలు తగ్గించారని ఎటువంటి సమాచారం లేదు. ఒకవేళ నిజంగానే అలాంటి నిర్ణయం కేరళ ప్రభుత్వం తీసుకొనుంటే, ప్రముఖ వార్తాపత్రికలు దాని గురించి ప్రచురించేవి.
ఎకనామిక్ టైమ్స్ వారు తమ వెబ్సైటులో పోయిన పది రోజులకు గాను కేరళలో పెట్రోల్, డీజిల్ రేట్ల డేటాను పొందుపరిచారు. ఆ యొక్క డేటాను చూసినట్లయితే గత పది రోజుల్లో పెద్దగా రేట్లు తగ్గినట్టు కనబడట్లేదు. నిజంగానే కేరళ ప్రభుత్వం పెట్రోల్‌పై 9 రూపాయలు, డీజిల్‌పై 12 రూపాయలు తగ్గించుంటే ఈ రేట్లలో మార్పు ఉండేది, కానీ అలా జరగలేదు.
జూన్ 2017 నుండి, భారతదేశంలో పెట్రోల్ ధరలు ప్రతిరోజూ సవరించబడుతున్నాయి, దీనిని డైనమిక్ ఫ్యూయల్ ప్రైస్ విధానం అని అంటారు. పెట్రోల్,  డీజిల్ రేట్లు ప్రతిరోజూ, అంతర్జాతీయ  క్రూడ్ ఆయిల్ (ముడి చమురు) ధరల ఆధారంగా సవరించబడతాయి, దీనికి ముందు ప్రతి 14 రోజులకు ధరలు సవరించబడేవి.
వివిధ కారణాలు ఇంధన ధరను ప్రభావితం చేస్తాయి. వీటిలో కొన్ని, రూపాయి నుంచి యుఎస్ డాలర్ మారకం రేటు, ముడి చమురు ఖర్చు, గ్లోబల్ క్యూస్, ఇంధన డిమాండ్ ఉన్నాయి. అంతర్జాతీయ ముడి చమురు ధరలు పెరిగినప్పుడు, భారతదేశంలో ధరలు పెరిగే ఆస్కారం ఉంటుంది. ఇంధన ధరలో ఎక్సైజ్ సుంకం, విలువ ఆధారిత పన్ను (వ్యాట్), మరియు డీలర్ కమిషన్ ఉంటాయి. వ్యాట్, రాష్ట్రాన్ని బట్టి మారుతుంది ఎందుకంటే రాష్ట్రాల పరిధిలో ఈ పన్ను ఉంటుంది గనుక. గత ఆరు సంవత్సరాల్లో కేరళ ప్రభుత్వం ఒకేసారి (2018లో) పెట్రోల్, డీజిల్‌పై ఉన్న ఈ పన్నులను మార్చింది. పెట్రోల్ పై 31.8% ఉంటే 30.08% చేసింది. 24.52% డీజిల్ పై ఉంటే 22.76% కు తగ్గించింది.
జూన్ 2021లో కేరళ ఆర్థిక మంత్రి కె.ఎన్.బాలగోపాల్ మాట్లాడుతూ ఇంధన పన్నులలో రాష్ట్ర వాటాను త్యాగం చేయమని అనడాన్ని ఆయన ఒప్పుకోలేదు. పన్నును తగ్గించాలని మరియు ఇంధన ధరల పెరుగుదలతో భారమైన ప్రజలకు సహాయం చేయాలని ప్రతిపక్షాల నుండి డిమాండ్ ఉంది. పినరయి విజయన్ ప్రభుత్వం తన మొదటి టర్మ్ లో పెట్రోల్ మరియు డీజిల్‌పై పన్నును 2018లో తగ్గించారని ఆయన చెప్పారు.
చివరగా, కేరళ ప్రభుత్వం పెట్రోల్‌పై 9 రూపాయలు, డీజిల్‌పై 12 రూపాయలు ఇటీవల తగ్గించినట్టు ఎటువంటి ఆధారాలు లేవు.


text:
కేరళ తీరంలో NCB అధికారులు స్వాధీనం చేసుకున్న 2,500 కిలోల డ్రగ్స్ సరఫరాలో కేరళ ప్రభుత్వ హస్తముందని చెప్పడానికి ఎటువంటి ఆధారాలు లేవు - FACTLY
Sai Krishna Muthyanolla
May 17, 2023
కేరళ తీరంలో రూ. 25 వేల కోట్లు విలువైన మాదకద్రవ్యాలు (డ్రగ్స్) పట్టుబడిన నేపథ్యంలో, కేరళలో కమ్యూనిస్ట్ ప్రభుత్వం చాటున పెద్ద ఎత్తున చట్టవిరుద్దమైన కార్యకలాపాలు జరుగుతున్నాయంటూ సోషల్ మీడియాలో ఒక పోస్టు షేర్ అవుతోంది. కేరళ మరియు ఇతర బీజేపీ యేతర రాష్ట్రాలలో ఇటువంటి చట్టవిరుద్ద పనులు యథేచ్ఛగా నిర్వహించేందుకే ఆయా రాజకీయ పార్టీలు ప్రజలకు ఉచిత పథకాలను ఎర చూపిస్తున్నాయంటూ ఈ పోస్టులో తెలుపుతున్నారు. ఆ పోస్టులో ఎంతవరకు నిజముందో చూద్దాం.
క్లెయిమ్: కేరళ తీరంలో పట్టుబడిన రూ. 25 వేల కోట్లు విలువైన మాదకద్రవ్యాల సరఫరాలో కేరళ కమ్యూనిస్ట్ ప్రభుత్వం హస్తం ఉంది.
ఫాక్ట్ (నిజం): నార్కోటిక్స్ కంట్రోల్ బ్యూరో (ఎన్‌సిబి) అధికారులు భారత నౌకాదళం సహాయంతో 13 మే 2023 నాడు కేరళ తీరంలో డ్రగ్స్ రవాణా చేస్తున్న ఒక భారీ నౌకను అదుపులోకి తీసుకొని 2,500 కిలోల మాదకద్రవ్యాలను స్వాధీనం చేసుకున్నారు. పాకిస్థాన్‌లో తయారుచేసిన ఈ మాదకద్రవ్యాలను ఇరాన్‌లోని చాబహార్ పోర్టు నుండి ఒక భారీ నౌక ద్వారా రవాణ చేసినట్టు NCB అధికారులు మీడియాకి తెలిపారు. 2022 ఫిబ్రవరి నెలలో కూడా ‘ఆపరేషన్ సముద్రగుప్తా’లో భాగంగా NCB అధికారులు, బలూచిస్తాన్ మరియు ఆఫ్ఘనిస్తాన్ నుండి నౌకల ద్వారా సరఫరా చేయాలనుకున్న 750 కిలోల డ్రగ్స్‌ను గుజరాత్ తీరంలో పట్టుకున్నారు. కేరళ తీరంలో ఇటీవల పట్టుబడిన డ్రగ్స్ రవాణాలో లేదా పంపిణీలో కేరళ ప్రభుత్వ హస్తం ఉందని చెప్పడానికి ఎటువంటి ఆధారాలు లేవు. కావున, పోస్టులో చేస్తున్న క్లెయిమ్ తప్పు.
పోస్టులో చేస్తున్న క్లెయింకు సంబంధించిన వివరాల కోసం కి పదాలను ఉపయోగించి ఇంటర్నెట్లో వెతికితే,  ‘ఆపరేషన్ సముద్రగుప్తా’లో భాగంగా నార్కోటిక్స్ కంట్రోల్ బ్యూరో (ఎన్‌సిబి) అధికారులు భారత నౌకాదళం సహాయంతో 13 మే 2023 నాడు కేరళ తీరంలో డ్రగ్స్ రవాణా చేస్తున్న ఒక భారీ నౌకను అదుపులోకి తీసుకొని 2,500 కిలోల మాదకద్రవ్యాలను స్వాధీనం చేసుకున్నట్టు తెలిసింది. ఈ నౌకలో పట్టుబడిన 2.5 టన్నుల మేథంఫేటమీన్ డ్రగ్స్ విలువ అంతర్జాతీయ మార్కెట్లో రూ. 25 వేల కోట్ల వరకు ఉండవచ్చని ఎన్‌సిబి అధికారులు మీడియాకి తెలిపారు.
AS PART OF ONGOING OPERATION SAMUDRAGUPTA 2022-23
📌Approx 2500kg high purity Methamphetamine seized
📌From Indian waters off Kerala
📌One susp Pak national detained
📌Jt Op by NCB  & Indian Navy
📌Largest seizure of meth@HMOIndia @BhallaAjay26 @PIBHomeAffairs @ANI pic.twitter.com/hn17JpuQdP
పాకిస్థాన్ దేశంలో తయారుచేసిన ఈ మాదకద్రవ్యాలను ఇరాన్‌లోని చాబహార్ పోర్టు నుండి ఒక భారీ నౌక ద్వారా రవాణ చేసినట్టు NCB డిప్యూటీ డైరెక్టర్ జనరల్ సంజయ్ కుమార్ సింగ్ మీడియాతో  తెలిపారు. ఇరాన్ పోర్ట్ నుండి అరేబియా సముద్రం మీదుగా డ్రగ్స్ కన్‌సై‌న్‌మెంట్ తీసుకొని బయలుదేరిన ఈ మదర్ షిప్, దారి పొడవునా కొన్ని ప్రదేశాలలో ఆపి ఉంచితే, వివిధ దేశాల నుండి చిన్న పడవలు వచ్చి సరుకు పట్టుకొని వెళ్ళి పోతాయని సంజయ్ కుమార్ తెలిపారు. శ్రీలంక, మాల్దీవులు మరియు భారత దేశంలో డ్రగ్స్ పంపిణీ చేయడమే ఉద్దేశంగా ఈ మదర్ షిప్ డ్రగ్స్ కన్‌సై‌న్‌మెంట్ రవాణా చేసిందని, ఈ రైడ్‌లో భాగంగా ఒక పాకిస్థాన్ జాతీయుడిని అరెస్ట్ కూడా చేసినట్టు సంజయ్ కుమార్ సింగ్ మీడియాకి తెలిపారు.
కేరళ తీరంలో ఎన్‌సిబి అధికారులకు చిక్కిన 2.5 టన్నుల డ్రగ్స్ కన్‌సై‌న్‌మెంట్, పాకిస్థాన్ దేశం బలూచిస్తాన్ ప్రావిన్సులో నివాసముండే హాజీ సలీం అనే మోస్ట్ వాంటెడ్ డ్రగ్ కింగ్‌పింగ్‌కు చెందినదని  పలు వార్తా సంస్థలు రిపోర్ట్ చేశాయి.
అయితే, 2022 ఫిబ్రవరి నెలలో కూడా  ‘ఆపరేషన్ సముద్రగుప్తా’లో భాగంగా NCB అధికారులు, పాకిస్థాన్, ఆఫ్ఘనిస్తాన్ నుండి నౌక ద్వారా సరఫరా చేస్తున్న 750 కేజీల డ్రగ్స్‌ను గుజరాత్ తీరంలో పట్టుకున్నట్టు తెలిసింది. ‘ఆపరేషన్ సముద్రగుప్తా’లో భాగంగా ఇప్పటివరకు 4000 కిలోల డ్రగ్స్‌ను సీజ్ చేసినట్టు ఎన్‌సిబి అధికారులు తెలిపారు. ఈ డ్రగ్స్ సరఫరా లేదా రవాణా కేరళలో అంతర్గతంగా చోటుచేసుకోలేదు. ఈ డ్రగ్స్ సరఫరా లేదా రవాణాలో కేరళ ప్రభుత్వ హస్తం ఉందని చెప్పడానికి ఎటువంటి ఆధారాలు లేవు.
చివరగా, కేరళ తీరంలో NCB అధికారులు స్వాధీనం చేసుకున్న 2,500 కిలోల మాదకద్రవ్యాల సరఫరా లేదా రవాణలో కేరళ ప్రభుత్వ హస్తం ఉందని నిర్ధారించేందుకు ఎటువంటి ఆధారాలు లేవు.


text:
కేరళ ప్రభుత్వం ముఖ్యమంత్రి అధికారిక నివాసం పునరుద్ధరణ కోసం కేటాయించింది 98 లక్షలు, 75 కోట్లు కాదు - FACTLY
Sai Krishna Muthyanolla
May 27, 2021
‘75 కోట్లతో తన అధికారిక నివాసాన్ని ఆధునీకరిస్తున్న కేరళ సిఎం పినరయి’ అని చెప్తున్న పోస్ట్ ఒకటి సోషల్ మీడియాలో షేర్ అవుతోంది. పైగా ఈ కాంట్రాక్టు తన అల్లుడి కంపెనీకే అని కూడా పోస్టులో పేర్కొన్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ‘75 కోట్లతో తన అధికారిక నివాసాన్ని ఆధునీకరిస్తున్న కేరళ సిఎం పినరాయి’.
ఫాక్ట్ (నిజం): కేరళ ప్రభుత్వం ముఖ్యమంత్రి అధికారిక నివాసం పునరుద్ధరణ కోసం కేటాయించింది 98 లక్షలు, 75 కోట్ల రూపాయలు కాదు. ఇదే విషయాన్ని చాలా వార్తా సంస్థలు కూడా ప్రచురించాయి. పైగా ఈ కాంట్రాక్టు ఉరులుంగల్ సొసైటీకి అప్పగించారు.  కావున పోస్టు ద్వారా చెప్పేది తప్పు.
కేరళ ముఖ్యమంత్రి అధికారిక నివాసం యుక్క ఆధునీకరణకి సంబంధించిన మరింత సమాచారం కోసం గూగుల్ లో వెతకగా ఈ వార్తకి సంబంధించి సమాచరాన్ని ప్రచురించిన కొన్ని కథనాలు మాకు కనిపించాయి. కేరళ ముఖ్యమంత్రి అధికారిక నివాసమైన ‘క్లిఫ్ హౌస్’ పునరుద్ధరణకి సంబంధించి ప్రభుత్వం 98 లక్షల రూపాయాలు కేటాయించినట్టు ఈ కథనాలలో  పేర్కొన్నారు. ఇందులో భాగంగానే సెక్యూరిటీ గార్డ్లు, డ్రైవర్లు, అతిధుల విశ్రాంతి గదుల పునరుద్ధరణ కూడా చేయాలనీ ప్రభుత్వ ఉత్తర్వులు జారీ చేసారు.
ఐతే పునరుద్ధరణకి సంబంధించిన కాంట్రాక్టుని ఎటువంటి టెండర్లు లేకుండా ఉరులుంగల్ సొసైటీకి బదిలీ చేయాలని పబ్లిక్ వర్క్స్ డిపార్టుమెంటు నిర్ణయించిందని ఈ కథనాలలో పేర్కొన్నారు. ఈ వార్తకి సంబంధించిన మరికొన్ని కథనాలు కూడా ఇదే విషయాన్ని ద్రువీకరిస్తున్నాయి, ఈ కథనాలు ఇక్కడ మరియు ఇక్కడ చూడొచ్చు. ఇకపోతే ఉరులుంగల్ లేబర్ కాంట్రాక్ట్ కోఆపరేటివ్ సొసైటీ (ULCCS) లిమిటెడ్ అనేది 1925లో కేరళలో కొందరు సామాజిక సంస్కర్తలు స్థాపించిన ఒక కోఆపరేటివ్ సొసైటీ. ఇకపోతే, ఈ పునరుద్ధరణకి సంబంధించిన కాంట్రాక్టుని పినరయి విజయన్ అల్లుడికి చెందిన కంపెనీకి ఇచ్చారనేది కూడా కల్పిత వార్తే.
చివరగా, కేరళ ప్రభుత్వం ముఖ్యమంత్రి అధికారిక నివాసం పునరుద్ధరణ కోసం కేటాయించింది 98 లక్షలు, 75 కోట్లు కాదు.


text:
ఖలీద్ మెహమూద్ అబ్బాసీ భారతదేశాన్ని బెదిరించే ప్రకటన చేయలేదు. - FACTLY
Sai Krishna Muthyanolla
October 10, 2023
పాకిస్థాన్ ఇస్లామిక్ మత బోధకుడు ఖలీద్ మెహమూద్ అబ్బాసీ చేసిన ప్రకటన అంటూ సోషల్ మీడియాలో ఒక పోస్టు వైరల్ అవుతోంది. ఇజ్రాయెల్‌కు హమాస్ చేసినట్టే భారత్  లోని హిందువులకు పాకిస్థాన్ చేస్తుందని ఆయన చెప్పినట్లు ప్రచారం జరుగుతోంది. ఈ కథనం ద్వారా ఈ క్లెయిమ్ వెనుక ఎంత నిజముందో చూద్దాం.
క్లెయిమ్: పాకిస్తాన్ ఇస్లామిక్ మత బోధకుడు ఖలీద్ మెహమూద్ అబ్బాసీ ఇజ్రాయెల్‌కు హమాస్ చేసినట్టే భారత్ లోని హిందువులకు పాకిస్థాన్ చేస్తుందని భారతదేశానికి బెదిరింపు వ్యాఖ్యలు చేశాడు.
ఫాక్ట్ (నిజం): ఖలీద్ మెహమూద్ అబ్బాసీ ఈ  వ్యాఖ్యలు చేసినట్టు ఎక్కడా రిపోర్ట్ కాలేదు. అతను అలాంటి ప్రకటనలు చెయ్యలేదని కూడా X లో పోస్టు చేసాడు. కాబట్టి, పోస్ట్‌లో చేసిన క్లెయిమ్ తప్పు.
ఈ క్లెయిమ్ యొక్క వాస్తవికతను తెలుసుకోవటానికి, ఏ మీడియా సంస్థ ఖలీద్ అలాంటి ప్రకటనలు చేసినట్లు రిపోర్ట్ చేసిందో తెలుసుకోవడానికి  ఇంటర్నెట్‌లో కీవర్డ్ సెర్చ్ చేస్తే, ఈ క్లెయిమ్సం కి సంబంధించి ఎటువంటి సమాచారం లభించలేదు. సాధారణంగా, జాతీయ భద్రతకు ముప్పు కలిగించే ఏ ప్రకటన అయినా అన్ని ప్రముఖ మీడియా సంస్థలు సాధారణంగా  రిపోర్ట్ చేస్తాయి. ఈ సందర్భంలో అది జరగలేదు.
తదుపరి, ఖలీద్ మెహమూద్ అబ్బాసీ యొక్క యూట్యూబ్ ఛానెల్ మరియు ఫేస్‌బుక్  ప్రొఫైళ్లు  పరిశీలించగా,  7 అక్టోబర్ 2023 న ఇజ్రాయెల్‌పై హమాస్ దాడి తర్వాత అతను అలాంటి ప్రకటనలు చేయలేదని తేలింది (ఇక్కడ). అంతే కాకుండా, ఖలీద్ మెహమూద్ ట్విట్టర్లో, అతను అలాంటి ప్రకటనలు చేయలేదని సూచిస్తూ సోషల్ మీడియాలో ఈ వ్యాఖ్యలు చేసిన ఒక పోస్టును రీట్వీట్ చేసాడు.
చివరిగా, ఖలీద్ మెహమూద్ అబ్బాసీ భారతదేశాన్ని బెదిరించే ప్రకటనలు చేయలేదు.

created: October 10, 2023


text:
నేతాజీని యుద్ధ ఖైదీగా అప్పగించడానికి అప్పటి ప్రభుత్వం ఎటువంటి నిర్ణయం తీసుకోలేదని చెప్పిన ఖోస్లా కమిషన్ రిపోర్ట్ - FACTLY
Sai Krishna Muthyanolla
February 5, 2021
నేతాజీ సుభాష్ చంద్రబోస్ దొరికితే యుద్ధ ఖైదీగా బ్రిటిష్ వారికి అప్పగించటానికి గాంధీ మరియు నెహ్రూ ఒప్పుకున్నారని చెప్తూ, ఉస్మాన్ పటేల్ అనే వ్యక్తి ఖోస్లా కమిషన్ ముందు చేసిన వ్యాఖ్యలతో ఉన్న ఒక ఆర్టికల్ ఫోటోని సోషల్ మీడియాలో చాలా మంది షేర్ చేస్తున్నారు. పోస్ట్ లో పెట్టిన ఆర్టికల్ ఫోటోని సరిగ్గా గమనిస్తే, దాంట్లోని వ్యాఖ్యలను ఉస్మాన్ పటేల్ అనే వ్యక్తి ఖోస్లా కమిషన్ ముందు చెప్పినట్టు తెలుస్తుంది. నేతాజీ యొక్క అనుమాస్పద అదృశ్యం/మరణం పై భారత ప్రభుత్వం వివిధ సమయాల్లో కమిషన్లను ఏర్పాటు చేసింది, అందులో ఖోస్లా కమిషన్ ఒకటి. ఆ పోస్ట్ లో ఎంతవరకు నిజముందో చూద్దాం.
క్లెయిమ్: నేతాజీ దొరికితే యుద్ధ ఖైదీగా బ్రిటిష్ వారికి అప్పగించటానికి గాంధీ మరియు నెహ్రూ ఒప్పుకున్నారని చెప్తూ ఖోస్లా కమిషన్ ముందు ఉస్మాన్ పటేల్ చేసిన వ్యాఖ్యలు.
ఫాక్ట్: ఆర్టికల్ లో ఉస్మాన్ పటేల్ చేసినట్టు చెప్తున్న కొన్ని వ్యాఖ్యలను ఖోస్లా కమిషన్ రిపోర్ట్ లో చూడవొచ్చు. అయితే, ఉస్మాన్ పటేల్ చెప్పిన కథల్లో నిజం లేదని, తను చెప్పిన కథలోని విషయాలను ఒప్పుకోవడానికి అసాధ్యంగా ఉందని ఖోస్లా కమిషన్ రిపోర్ట్ లో రాసి ఉన్నట్టు తెలిసింది. అంతేకాదు, నేతాజీ ని యుద్ధ ఖైదీగా అంతర్జాతీయ సంస్థలకి అప్పగించటానికి ప్రభుత్వం ఎటువంటి నిర్ణయం తీసుకోలేదని కూడా రిపోర్ట్ లో ఉంటుంది. కావున, పోస్ట్ లో ఉస్మాన్ పటేల్ చేసిన వ్యాఖ్యలు మాత్రమే చెప్తూ, ఆ వ్యాఖ్యల పై ఖోస్లా కమిషన్ చేసిన కామెంట్స్ ని చెప్పకుండా ప్రజలను తప్పుదోవ పట్టిస్తున్నారు.
1974 లో ఖోస్లా కమిషన్ ఇచ్చిన రిపోర్ట్ ని ప్రభుత్వం వారి ‘నేతాజీ పేపర్స్’ వెబ్ సైట్ లో చూడవొచ్చు. ‘Witness No. 32’ గా ఖోస్లా కమిషన్ ముందు ఉస్మాన్ పటేల్ హాజరు అయినట్టు రిపోర్ట్ లో చూడవొచ్చు. ఖోస్లా కమిషన్ కి ఇచ్చిన సాక్ష్యాల లిస్టులో కూడా ఉస్మాన్ పటేల్ పేరుతో కొన్ని సాక్ష్యాలు ఉన్నట్టు తెలుస్తుంది.
ఆర్టికల్ లో ఉస్మాన్ పటేల్ చేసినట్టు చెప్తున్న కొన్ని వ్యాఖ్యలను కూడా ఖోస్లా కమిషన్ రిపోర్ట్ లో చూడవొచ్చు.
అయితే, ఉస్మాన్ పటేల్ చెప్పిన కథల్లో నిజం లేదని, తను చెప్పిన కథలోని విషయాలను ఒప్పుకోవడానికి అసాధ్యంగా ఉందని ఖోస్లా రిపోర్ట్ లో రాసి ఉన్నట్టు చదవొచ్చు.
అంతేకాదు, నేతాజీ ని యుద్ధ ఖైదీగా అంతర్జాతీయ సంస్థలకి అప్పగించటానికి ప్రభుత్వం ఎటువంటి నిర్ణయం తీసుకోలేదని, ఆ వాదన లో ఎటువంటి నిజం లేదని ఖోస్లా కమిషన్ రిపోర్ట్ లో చదవొచ్చు. పార్లమెంట్ లో కూడా ఈ విషయం పై 1963 లో ప్రభుత్వం సమాధానం ఇచ్చినట్టు తెలిసింది.
వివిధ కమిషన్లు నేతాజీ యొక్క అనుమాస్పద అదృశ్యం/మరణం పై ఇచ్చిన రిపోర్ట్ల సారాంశం ఇక్కడ చూడవొచ్చు.
చివరగా, ఉస్మాన్ పటేల్ చెప్పిన కథల్లో నిజం లేదని మరియు నేతాజీ ని యుద్ధ ఖైదీగా అప్పగించడానికి ప్రభుత్వం ఎటువంటి నిర్ణయం తీసుకోలేదని ఖోస్లా కమిషన్ రిపోర్ట్ లో చూడవొచ్చు.

created: February 5, 2021


text:
పాకిస్తాన్ లోని ఈ హిందూ కుటుంబాన్ని చంపింది అక్కడి ముస్లింలు కాదు - FACTLY
Sai Krishna Muthyanolla
March 9, 2021
‘పాకిస్తాన్ లో ఒకే హిందూ కుటుంబానికి చెందిన 5 మందిని కత్తి గొడ్డలితో నరికి చంపిన అక్కడి మెజారిటీలు’ అని చెప్తూ కొన్ని మృతదేహాలు ఉన్న ఫోటో షేర్ చేసిన పోస్ట్ ఒకటి సోషల్ మీడియాలో షేర్ అవుతుంది అవుతుంది. ఈ కథనం ద్వారా అందులో ఎంత నిజముందో చూద్దాం.
క్లెయిమ్: పాకిస్తాన్ లో ఒకే హిందూ కుటుంబానికి చెందిన 5 మందిని కత్తి గొడ్డలితో నరికి చంపిన అక్కడి మెజారిటీలు.
ఫాక్ట్ (నిజం): ఈ ఘటనకి సంబంధించిన పాకిస్తాన్ వార్తా కథనాల ప్రకారం ముల్తాన్ కి చెందిన రామ్ చంద్ అనే వ్యక్తి తన భార్య మరియు ముగ్గురు పిల్లల గొంతు కోసి ఆ తర్వాత తను ఆత్మహత్య చేసుకోన్నాడు. పైగా రామ్ చంద్ బావమరిది ఇచ్చిన కంప్లైంట్ ఆధారంగా రిజిస్టర్ చేసిన FIR లో కూడా ఇదే విషయం రాసి ఉంది. ఈ హిందూ కుటుంబాన్ని అక్కడి మెజారిటీలు చంపారని చెప్పడానికి ఎటువంటి ఆధారాలు లేవు. కావున పోస్టు ద్వారా చెప్పేది తప్పు.
ఈ విషయాన్ని గురించి మరింత సమాచారం కోసం గూగుల్ లో కీవర్డ్ సెర్చ్ చేయగా ఈ వార్తని ప్రచురించిన కొన్ని వార్తా కథనాలు మాకు లభించాయి. ఈ వార్తని మొదట ANI ’06 మార్చ్ 2021’న ప్రచురించింది. పాకిస్తాన్ లో ఒకే కుటుంబానికి చెందిన ఐదుగురు హిందువులు అనుమాన్సాపద పరిస్థితుల్లో మృతిచెందారు అని పాకిస్తాన్ కి చెందిన ద న్యూస్ ఇంటర్నేషనల్ కథనం ఆధారంగా ANI ఈ కథనాన్ని ప్రచురించింది. ఐతే ANI కథనాన్ని ఆధారంగా చేసుకొని మరికొన్ని  భారత న్యూస్ ఏజెన్సీస్ ఇదే వార్తని ప్రచురించాయి, వీటిని ఇక్కడ, ఇక్కడ మరియు ఇక్కడ చూడొచ్చు. ఐతే ABP న్యూస్ మాత్రం ఈ వార్తని ‘పాకిస్తాన్ లో హిందువులపై దాడి, ఒకే కుటుంభానికి చెందిన ఐదుగురిని గొంతు కోసి హత్య చేసారు అనే సారాంశంతో ప్రచురించింది’.  దీన్నిబట్టి పోస్టులోని వార్త ABP న్యూస్ నుండి మొదలైందని అర్ధంచేసుకోవచ్చు.
#Breaking | 5 Hindus killed using knife, axe in Pakistan's Punjab province.
Details by Pradeep Dutta. pic.twitter.com/eatXvwI6lq
#BreakingNews: पाकिस्तान में हिंदुओं पर हमला, 5 लोगों की गला काटकर हत्या@AadarshJha01#Pakistan #Hindu #India #ABPNewshttps://t.co/ftwApTaMqX pic.twitter.com/jgTU96g0DV
ఐతే ఈ వార్తకి సంబంధించి పాకిస్తాన్ వార్తా కథనాల కోసం వెతకగా ముల్తాన్ కి చెందిన రామ్ చంద్ అనే వ్యక్తి తన భార్య మరియు ముగ్గురు పిల్లల గొంతు కోసి ఆ తర్వాత తను ఆత్మహత్య చేసుకొన్నాడని చెప్తూ కొన్ని పాకిస్తాన్ సంస్థలు వార్తా కథనాలు ప్రచురించాయి. ఐతే ఉద్యోగం లేక పేదరికం తట్టుకోలేక ఇలా చేసారని కొన్ని వార్తా కథనాలు రాయగా, మరికొన్ని కథనాలు భార్య అక్రమ సంబంధాల నేపథ్యంలో ఇలా చేసారని కొన్ని కథనాలు రాసాయి. ఈ కథనాలు ఇక్కడ, ఇక్కడ మరియు ఇక్కడ చూడొచ్చు. పైగా రామ్ చంద్ బావమరిది ఇచ్చిన కంప్లైంట్ ఆధారంగా FIR రిజిస్టర్ చేసి దర్యాప్తు చేస్తున్నట్టు చాలా వార్తా కథనాలు రాసాయి. దీన్నిబట్టి పోస్టులో చెప్తున్నట్టు ఈ హిందూ కుటుంభాన్ని చంపింది అక్కడి మెజారిటీలు కాదని అర్ధమవుతుంది.
Alt News అనే ఫాక్ట్–చెకింగ్ ఏజెన్సీ పాకిస్తాన్ జర్నలిస్ట్ ని సంప్రదించి రాసిన కథనంలో ఈ కేసుకి సంబంధించిన FIR ని ప్రచురించింది. ఈ FIR ప్రకారం రామ్ చంద్ తన కుటుంబసభ్యులను చంపి తను ఆత్మహత్య చేసుకున్నాడని ఉంది. వీటన్నిటి బట్టి పాకిస్తాన్ లోని హిందూ కుటుంబాన్ని చంపింది అక్కడి ముస్లిమ్స్ కాదని కచ్చితంగా చెప్పొచ్చు.
అయితే, గతంలో పాకిస్తాన్ లోని హిందువుల మీద దాడులు జరిగిన మాట వాస్తవమే. మైనారిటీల మీద పాకిస్తాన్లో దాడులు జరగడంతో, అనేక మానవ హక్కుల సంస్థలు ఈ అంశాన్ని లేవనెత్తాయి.
చివరగా, పాకిస్తాన్ లోని ఈ హిందూ కుటుంబాన్ని చంపింది అక్కడి ముస్లింలు కాదు. రామ్ చంద్ అనే వ్యక్తి తన భార్య మరియు ముగ్గురు పిల్లల గొంతు కోసి ఆ తర్వాత తను ఆత్మహత్య చేసుకొన్నాడు.


text:
‘రేప్ లు మా సంస్కృతి. వాటిని మేము ఆపలేము’ అని బీజేపీ నాయకురాలు కిరణ్ ఖేర్ అనలేదు - FACTLY
Sai Krishna Muthyanolla
February 5, 2020
‘రేప్ లు తరతరాలుగా జరుగుతునే వున్నాయి.. వాటిని మేము ఆపలేము.. అవి మా సంస్కృతిలో ఒక భాగం’ అని బీజేపీ నాయకురాలు కిరణ్ ఖేర్ అన్నారని ఫేస్బుక్ లో కొంతమంది పోస్టు చేస్తున్నారు. అది ఎంతవరకు నిజమో విశ్లేషిద్ధాం.
బీజేపీ నాయకురాలు కిరణ్ ఖేర్- ‘రేప్ లు తరతరాలుగా జరుగుతునే వున్నాయి.. వాటిని మేము ఆపలేము. అవి మా సంస్కృతిలో ఒక భాగం’.
ఫాక్ట్ (నిజం): కిరణ్ ఖేర్ పోస్టులోని వ్యాఖ్యలు చేయలేదు, ఆమె మాటలు వక్రీకరించబడ్డాయి. ప్రజల మనస్తత్వాన్ని మార్చడం ద్వారా అత్యాచారాలను ఆపవచ్చని ఆమె అన్నారు. కావున, పోస్టులో చెప్పింది తప్పు.
ఇటీవల బీజేపీ నేత రఘునందన్ తనను రేప్ చేసాడని ఒక మహిళ పోలీసులకి ఫిర్యాదు చేసిందని  ‘Asianet’ కథనం ద్వారా తెలుస్తుంది. దాంతో, ఆ పార్టీ నాయకురాలు కిరణ్ ఖేర్ రేప్ ల గురించి చేసినట్లుగా ఉన్న వ్యాఖ్యలు సోషల్ మీడియాలో చాలామణి అవుతున్నాయి.
కిరణ్ ఖేర్ పోస్టులోని వ్యాఖ్యలు చేసారా అని వెతికినప్పుడు, ‘ANI’ వారి ఒక కథనం లభించింది. ఆ కథనం ప్రకారం, కిరణ్ ఖేర్ 2018 లో హర్యానాలో జరుగుతున్న రేప్ ల గురించి ఈ విధంగా వ్యాఖ్యలు చేసారు- ‘ఇలాంటి సంఘటనలు ఎప్పటి నుంచో జరుగుతున్నాయి. మనస్తత్వాన్ని మార్చడం ద్వారా పరిస్థితిలో మార్పును తీసుకొని రావొచ్చు. సమాజంలో మార్పు అనేది ఒక కుటుంబం నుండే మొదలవుతుంది’. 2018 లో హర్యానాలో జరుగుతున్న రేప్ ల గురించి కిరణ్ ఖేర్ చేసిన వ్యాఖ్యలు ‘Times of India’ వారి వీడియో లో వినవచ్చు. ‘రేప్ లు తరతరాలుగా జరుగుతునే వున్నాయి.. వాటిని మేము ఆపలేము.. అవి మా సంస్కృతిలో ఒక భాగం’ అని ఖేర్ అనలేదు. మనస్తత్వ మార్పు తేవడం వల్ల మరియు కుటుంబంలో మహిళలకి సమాన స్థితిని ఇవ్వడం వల్ల రేప్ లని ఆపవచ్చని ఆమె అన్నారు.
చివరిగా, కిరణ్ ఖేర్ పోస్టులోని వ్యాఖ్యలు చేయలేదు, ఆమె మాటలు వక్రీకరించబడ్డాయి.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: February 5, 2020


text:
కె.జె. ఏసుదాసు క్రైస్తవ మతం నుండి హిందూ మతంలోకి మారలేదు - FACTLY
Sai Krishna Muthyanolla
January 23, 2023
Update (23 January 2022):
‘సుప్రసిద్ధ గాయకుడు జేసుదాసు క్రైస్తవం స్వీకరించి యేసుదాసుగా మారిన తరువాత హైందవ ధర్మం విలువ తెలుసుకొని తిరిగి హిందుమతంలోకి చేరి జేసుదాసుగా 83వ పుట్టినరోజు నేడు అయ్యప్ప స్వామి సన్నిధిలో శరణం అయ్యప్ప అని వేడుకున్న అద్భుతమైన ద్రుశ్యం’ అంటూ గాయకుడు కె. జె. ఏసుదాసు  పాట పాడుతున్న వీడియో ఒకటి కూడా సోషల్ మీడియాలో షేర్ చేస్తున్నారు. ఈ వీడియో వెనుక ఉన్న నిజానిజాలు ఏంటో ఈ ఆర్టికల్ ద్వారా తెలుసుకుందాం.
పోస్టులో ఉన్న వీడియో గురించి మరియు అందులో చెప్తున్నట్లు ఏసుదాసు తన 83వ పుట్టినరోజున మతం మారారా, అని తగిన కీ వర్డ్స్ ఉపయోగించి ఇంటర్నెట్లో వెతకగా, ఈ వీడియో 2016లో ఏసుదాసు శబరిమల దేవాలయాన్ని దర్శించుకున్నపటిది అని కొన్ని కథనాలు లభించాయి (ఇక్కడ, ఇక్కడ), హరిసరాసనం అనే పాటని ఆయన అక్కడ పాడారు. తను హిందూ మతం స్వీకరించినట్లు ఎక్కడ కూడా ఈ కథనాల్లో ప్రస్తావించలేదు.
ఏసుదాసు పుట్టుకతోనే క్రైస్తవుడు (ఇక్కడ, ఇక్కడ). ఆయన 83వ పుట్టిన రోజు సందర్భంగా హిందూ మతంలోకి ఇటీవల మారినట్లు రుజువు చెయ్యటానికి ఎటువంటి ఆధారాలు లేవు.  గతంలో ఇలాంటి పుకార్లు వచ్చినప్పుడు, తన సతీమణి ప్రభ ఏసుదాసు వాటిని ఖండించారు. కావున, కె జె ఏసుదాసు తన 83వ జన్మదినాన క్రైస్తవ మతం నుండి హిందూ మతంలోకి మారినట్టు చేస్తున్న క్లెయిమ్ తప్పు.
Published (18 January 2022):
కె.జె. ఏసుదాసు క్రైస్తవ మతం నుండి బయటపడ్డారు అని చెప్తున్న పోస్టు ఒకటి సోషల్ మీడియాలో షేర్ చేస్తున్నారు. క్రైస్తవుడిగా పుట్టడం నా తప్పు కాదు, క్రైస్తవుడిగా చావటం నా తప్పు అని ఆయన అన్నట్లు పోస్టులోని గ్రాఫిక్ పైన రాసి ఉంది. అసలు ఈ పోస్టులో ఉన్న వాస్తవాలు ఏంటో ఈ ఆర్టికల్ ద్వారా తెలుసుకుందాం.
క్లెయిమ్: ప్రముఖ గాయకుడు కె.జె. ఏసుదాసు క్రైస్తవ మతం నుండి హిందూ మతానికి మారారు.
ఫ్యాక్ట్ (నిజం): పోస్టులో ఉన్న ఫోటో కె.జె. ఏసుదాసు 2016లో కేరళలోని శబరిమల దేవాలయాన్ని దర్శించినప్పటిది. కె.జె. ఏసుదాసు ఇటీవల హిందూ మతం  స్వీకరించినట్లు ఎటువంటి వార్త కథనాలు కూడా లేవు. 2016లో కె.జె. ఏసుదాస్ హిందూ మతానికి మారారు అనే పుకార్లు  వచ్చినప్పుడు, తన భార్య ప్రభ ఏసుదాసు వాటిని నిరాకరించారు. కావున, పోస్టులో చేస్తున్న క్లెయిమ్ తప్పు.
పోస్టులో ఉన్న ఫోటోని రివర్స్ ఇమేజ్ సెర్చ్ చేసి చూడగా ఈ ఫోటో కలిగి ఉన్న కొన్ని వార్తా కథనాలు లభించాయి. 2016 నాటి ఈ కథనాల ప్రకారం, ఆ ఫోటో కె.జె. ఏసుదాసు కేరళలోని శబరిమల దేవాలయాన్ని దర్శించుకున్నపటిది తీసినది. ఈ ఫోటో కలిగి ఉన్న వార్త కథనాల్ని ఇక్కడ మరియు ఇక్కడ చదవచ్చు.
కె.జె. ఏసుదాసు హిందూ మతం స్వీకరించారు అని పోస్టులో చేస్తున్న క్లెయిములో ఎంత నిజం ఉంది తెలుసుకోవటానికి ఇటువంటి వార్త ఏదైనా రిపోర్ట్ అయిందా అని వెతికితే, ఎటువంటి సమాచారం లభించలేదు. అయితే గతంలో, కె.జె. ఏసుదాసు  క్రైస్తవ మతం నుండి హిందూ మతానికి మారారు అని పుకార్లు వచ్చినప్పుడు. ఆయన సతీమణి ప్రభ ఏసుదాసు ఆ పుకార్లని తిరస్కరించారు. ఈ కథనాల్ని ఇక్కడ మరియు ఇక్కడ చదవచ్చు.
చివరిగా, కె.జె. ఏసుదాసు క్రైస్తవ మతం నుండి హిందూ మతంలోకి మారలేదు.

created: January 23, 2023


text:
కోమటిరెడ్డి రాజగోపాల్ రెడ్డి మునుగోడు ఉపఎన్నికల నేపథ్యంలో సమర్పించిన ఎన్నికల అఫిడవిట్లో తనకు 22,267 కోట్ల ఆస్తులు ఉన్నట్టు ప్రకటించలేదు - FACTLY
Sai Krishna Muthyanolla
October 13, 2022
మునుగోడు ఉపఎన్నికల నేపథ్యంలో ఇటీవల దాఖలు చేసిన నామినేషన్లో కోమటిరెడ్డి రాజగోపాల్ రెడ్డి తనకు మొత్తంగా రూ. 22,267 కోట్ల ఆస్తులు ఉన్నాయని ప్రకటించుకున్నారు, అంటూ ‘Way2News’ పబ్లిష్ చేసిన ఒక న్యూస్ రిపోర్ట్ స్క్రీన్ షాట్‌ని సోషల్ మీడియాలో షేర్ చేస్తున్నారు. ఎన్నికల నామినేషన్లో రాజగోపాల్ రెడ్డి తన పేరు మీద మొత్తంగా రూ. 22,267 కోట్ల ఆస్తులు ఉన్నాయని, తన భార్య లక్ష్మీ పేరు మీద రూ. 5,244 కోట్ల ఆస్తులు ఉన్నాయని ప్రకటించుకున్నారంటూ ఈ పోస్టులో తెలిపారు. ఆ పోస్టులో ఎంతవరకు నిజముందో చూద్దాం.
క్లెయిమ్: మునుగోడు ఉపఎన్నికల సందర్భంగా ఇటీవల దాఖలు చేసిన నామినేషన్లో కోమటిరెడ్డి రాజగోపాల్ రెడ్డి తనకు మొత్తంగా రూ. 27,512 కోట్ల ఆస్తులు ఉన్నాయని ప్రకటించుకున్నారు.
ఫాక్ట్ (నిజం): మునుగోడు ఉపఎన్నికల నేపథ్యంలో దాఖలు చేసిన ఎన్నికల అఫిడవిట్లో కోమటిరెడ్డి రాజగోపాల్ రెడ్డి తన పేరు మీద మొత్తంగా రూ. 222.67 కోట్ల ఆస్తులు ఉన్నట్టు, తన భార్య పేరు మీద రూ. 52.44 కోట్ల ఆస్తులు ఉన్నట్టు ప్రకటించుకున్నారు. రాజగోపాల్ రెడ్డి తనకు మొత్తంగా రూ. 275.12 కోట్ల ఆస్తులు ఉన్నట్టు మాత్రమే ఇటీవల సమర్పించిన ఎన్నికల అఫిడవిట్లో పేర్కొన్నారు. కావున పోస్టులో చేస్తున్న క్లెయిమ్ తప్పు.
పోస్టులో చేస్తున్న క్లెయింకు సంబంధించిన వివరాల కోసం వెతికితే, మునుగోడు ఉపఎన్నికల నేపథ్యంలో కోమటిరెడ్డి రాజగోపాల్ రెడ్డి 12 అక్టోబర్ 2022 నాడు సమర్పించిన ఎన్నికల అఫిడవిట్  లభించింది. కోమటిరెడ్డి రాజగోపాల్ రెడ్డి సమర్పించిన ఈ ఎన్నికల అఫిడవిట్లో తన పేరు మీద రూ. 152.29 కోట్ల (Rs.152,69,94,600) స్థిరాస్తులు, రూ. 69.97 కోట్ల (Rs.69,97,70,142) చరాస్తులు ఉన్నట్టు ప్రకటించుకున్నారు. ఈ లెక్కన కోమటిరెడ్డి రాజగోపాల్ రెడ్డి తన ఎన్నికల అఫిడవిట్లో తన పేరు మీద మొత్తంగా 222.67 కోట్ల ఆస్తులు ఉన్నట్టు ప్రకటించుకున్నారని స్పష్టంగా తెలుస్తుంది.
అలాగే, రాజగోపాల్ రెడ్డి తన ఎన్నికల అఫిడవిట్లో తన భార్య లక్ష్మీ పేరు మీద రూ. 48.55 కోట్ల (Rs. 48,55,25,250) స్థిరస్తులు, రూ. 3.89 కోట్ల (Rs. 3,89,63,167) చరాస్తులు ఉన్నట్టు పేర్కొన్నారు. తన భార్య లక్ష్మీపేరు మీద మొత్తంగా రూ. 52.44 కోట్ల ఆస్తులు ఉన్నట్టు రాజగోపాల్ రెడ్డి తన ఎన్నికల అఫిడవిట్లో వెల్లడించారు. ఈ లెక్కన రాజగోపాల్ రెడ్డి తనకు సుమారుగా రూ. 275.12 కోట్ల ఆస్తులు కలిగి ఉన్నట్టు తన ఎన్నికల అఫిడవిట్లో పేర్కొన్నారు. ‘Way2News’ గణాంకాలను విడదీసే క్రమంలో చేసిన తప్పిదం వలన రాజగోపాల్ రెడ్డి తనకు రూ. 27,512 కోట్ల ఆస్తులు ఉన్నాయని ప్రకటించుకున్నారని సోషల్ మీడియాలో తప్పుగా పోస్టులు పెడుతున్నారు.
చివరగా, కోమటిరెడ్డి రాజగోపాల్ రెడ్డి ఇటీవల మునుగోడు ఉపఎన్నికల నేపథ్యంలో సమర్పించిన ఎన్నికల అఫిడవిట్లో తనకు మొత్తంగా రూ. 275.12 కోట్ల ఆస్తులు ఉన్నట్టు ప్రకటించుకున్నాడు. 27,512 కోట్ల ఆస్తులు ఉన్నట్టు ప్రకటించలేదు.

created: October 13, 2022


text:
శూద్రుల పట్ల వివక్ష చూపేలా అనుశాసనిక పర్వంలో ధర్మరాజుతో కృష్ణుడు ఇలా అనలేదు - FACTLY
Sai Krishna Muthyanolla
September 5, 2023
హిందూ మత గ్రంధాలు శూద్రుల పట్ల వివక్షను ప్రోత్సహిస్తుందని చెప్తున్న పోస్ట్ ఒకటి సోషల్ మీడియాలో విస్తృతంగా షేర్ అవుతోంది. దీనికి రుజువుగా ‘శూద్రుడి ఇంట్లో భోజనం చేస్తే సమస్త పృథ్వీ మలాన్ని తిన్నట్టేనని’ మహాభారతంలోని అనుశాసనిక పర్వంలో కృష్ణుడు ధర్మరాజుతో అన్నాడని ఈ పోస్ట్ ద్వారా వాదిస్తున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: శూద్రుడి ఇంట్లో భోజనం చేస్తే సమస్త పృథ్వీ మలాన్ని తిన్నట్టేనని – మహాభారతంలోని అనుశాసనిక పర్వంలో కృష్ణుడు ధర్మరాజుతో ఇలా అన్నాడు.
ఫాక్ట్(నిజం): అసలు అనుశాసనిక పర్వం అనేది ధర్మరాజు, భీష్ముడికి మధ్య జరిగే సంభాషణకు సంబంధించింది, కృష్ణుడికి, ధర్మరాజుకు మధ్య జరిగే సంభాషణ కాదు. కాగా ఈ పర్వంలో గాని లేక మొత్తం భారతంలో శూద్రుడి ఇంట్లో భోజనం చేసే అంశానికి సంబంధించి కృష్ణుడు ఇలా అనలేదు. కావున పోస్టు ద్వారా చెప్పేది తప్పుదోవ పట్టించే విధంగా ఉంది.
శూద్రుడి ఇంట్లో భోజనం చేసే విషయానికి సంబంధించి  మహాభారతంలోని అనుశాసనిక పర్వంలో కృష్ణుడు ధర్మరాజుతో ఈ వ్యాఖ్యలు చేసినట్టు చెప్తున్నారు. కాని అసలు అనుశాసనిక పర్వం అనేది ధర్మరాజుకి, భీష్ముడికి మధ్య జరిగే సంభాషణకు సంబంధించింది, పోస్టులో వాదిస్తున్నట్టు కృష్ణుడికి మరియు ధర్మరాజుకు మధ్య జరిగే సంభాషణ కాదు. దీన్నిబట్టి పోస్టులో చేస్తున్న వాదన కల్పితం అని తెలుస్తుంది.
రాజకీయ పరిపాలన, రాజ్యాధికారం మొదలైన అంశాలపై యుధిష్ఠిరుడు, భీష్ముడి చేసిన ప్రభోదాలు ఈ పర్వంలో పొందపరిచారు. సామాజిక ప్రవర్తన, నైతికత మరియు ఆచారాలకు సంబంధించి వీరిద్దరి మధ్య జరిగిన సంభాషణ ఈ పర్వంలో ఉంటుంది.
ఆహారం తీసుకోవడానికి సంబంధించిన మర్యాదలు మొదలైన అంశాలకు సంబంధించి ఈ పర్వంలో ప్రస్తావనలు ఉన్నప్పటికి, పోస్టులో వాదిస్తున్నట్టు ‘శూద్రుడి ఇంట్లో భోజనం చేస్తే సమస్త పృథ్వీ మలాన్ని తిన్నట్టేనని’ లేక ‘శూద్రుని ఇంట అన్నం తిన్న బ్రాహ్మాణుడు మనుషుల మలాన్ని తిన్నట్టే’ అన్న వ్యాఖ్యలు ఈ పర్వంలో అనలేదు. వైరల్ పోస్టులో ప్రస్తావించిన శ్లోకాలు కూడా ఈ అంశానికి సంబంధించినవి కావు.
బ్రాహ్మణులు ఇతర వర్ణాల వారితో కలిసి భోజనం చేసినప్పుడు పాటించాల్సిన పరిహారాల గురించి ఈ అనుశాసనిక పర్వంలో చెప్పినట్టు పలు బ్లాగ్స్ పేర్కొన్నప్పటికీ, వైరల్ అవుతున్న వ్యాఖ్యలు కృష్ణుడు చేసినట్టు మాత్రం వీటిలో లేదు.
ఇదిలా ఉండగా కృష్ణుడు, ధర్మరాజు మధ్య సంభాషణ గురుంచి అశ్వమేధ పర్వంలో ప్రస్తావన ఉంటుంది. కాని ఈ పర్వంలో శూద్రుల ఇంట్లో భోజనానికి సంబంధించి ఎలాంటి ప్రస్తావన లేదు. ఇదే కాకుండా మొత్తం మహాభారతంలో కృష్ణుడు ఇలా అన్నట్టు లేదు.
చివరగా, శూద్రుల పట్ల వివక్ష చూపేలా అనుశాసనిక పర్వంలో ధర్మరాజుతో  కృష్ణుడు ఇలా అనలేదు.

created: September 5, 2023


text:
ఆంధ్రా ప్రజలు తెలంగాణ ప్రజల కన్నా తెలివైన వారు అని KTR అన్నది ఆంధ్రప్రదేశ్ అసెంబ్లీ ఎన్నికలకు సంబంధించిన ప్రశ్నకు - FACTLY
Sai Krishna Muthyanolla
May 3, 2024
BRS వర్కింగ్ ప్రెసిడెంట్ KTR తెలంగాణ ప్రజలను అవమానించాడంటూ ఒక వీడియో సోషల్ మీడియాలో విస్తృతంగా షేర్ అవుతోంది. ‘ఆంధ్రా వాళ్ళు తెలంగాణ వాళ్ళ కంటే ఎక్కువ తెలివైన వాళ్ళని, అందుకే వారు ఎక్కువగా ఉండే హైదరాబాద్ ప్రాంతంలో తమను ఎక్కువ సీట్లలో గెలిపించారని, తమ ప్రత్యర్థి కాంగ్రెస్ పార్టీకి ఇక్కడ ఒక్క సీటు రాలేదని’ KTR వ్యాఖ్యానించినట్టు ఈ వీడియో ద్వారా అర్ధమవుతుంది (ఇక్కడ & ఇక్కడ). ఈ వీడియోకు కొనసాగింపుగానే  తెలంగాణ ముఖ్యమంత్రి  రేవంత్ రెడ్డి మాట్లాడుతూ KTR ఇలా మాట్లాడి తెలంగాణ సమాజాన్ని అవమానించాడని ఆరోపిస్తాడు. ఈ కథనం ద్వారా KTR  చేసిన వ్యాఖ్యలకు సంబంధించి నిజమేంటో చూద్దాం.
క్లెయిమ్: ఆంధ్రా వాళ్ళు తెలంగాణ వాళ్ళకంటే ఎక్కువ తెలివైన వాళ్ళు. అందుకే వారు ఎక్కువగా ఉండే హైదరాబాద్ ప్రాంతంలో తమను ఎక్కువ సీట్లలో గెలిపించారు – KTR
ఫాక్ట్(నిజం): ఇటీవల ఒక మీడియా ఇంటర్వ్యూలో  ఆంధ్రప్రదేశ్ అసెంబ్లీ ఎన్నికల్లో ఎవరు గెలుస్తారని అడిగిన ప్రశ్నకు స్పందిస్తూ ఆంధ్రా ప్రజలు తెలంగాణ ప్రజలకన్నా తెలివైన వారు, కాబట్టి వారు సరైన నిర్ణయం తీసుకుంటారు అని KTR స్పందించాడు. అంతకు ముందు తెలంగాణ ఉద్యమ రోజులను గుర్తు చేసుకొని ‘అప్పట్లో ప్రాంతంగా విడిపోయినా ప్రజలుగా కలిసే ఉంటాం అని మేము చెప్పింది ఆచరణలో చూపెట్టాం, అందుకే TRS పార్టీకి ఉనికి లేదు అనుకున్న హైదరాబాద్‌లో ఈ రోజు మాకు ఓటేసారు. ఇవ్వాళ మా ప్రత్యర్థి కాంగ్రెస్ పార్టీకి ఒక్క సీటు ఇవ్వలేదు అని అన్నారు. కావున పోస్టు ద్వారా చెప్పేది తప్పుదోవ పట్టించేలా ఉంది.
ఒక మీడియా ఇంటర్వ్యూలో KTR మాట్లాడుతూ ఆంధ్రా ప్రజలు తెలివైన వారు అని నిజంగానే అన్నారు. ఐతే KTR వేరే సందర్భంలో ఈ మాటను అన్నారు, తెలంగాణ ఎన్నికల ఫలితాల నేపథ్యంలో కాదు.
ఈ వీడియోకు సంబంధించి మరింత సమాచారం కోసం యూట్యూబ్‌లో వెతకగా ఇటీవల 12 ఏప్రిల్ 2024న TV9తో జరిగిన ఇంటర్వ్యూలో KTR ఈ వ్యాఖ్యలు చేసినట్టు తెలిసింది. ఈ  ఇంటర్వ్యూలో ఆంధ్రప్రదేశ్‌లో జరగబోయే అసెంబ్లీ ఎన్నికల్లో ఎవరు గెలుస్తారని మీరు అనుకుంటున్నారు అని అడిగిన ప్రశ్నకు KTR స్పందిస్తూ తెలంగాణ ఉద్యమం గురించి గుర్తు చేసుకుంటాడు. ఈ క్రమంలోనే ఆయన మాట్లాడుతూ ‘మేము రాష్ట్రం కోసం పోరాడే సమయంలో ఒక మాట పదే పదే చెప్పేవాళ్ళం, ప్రాంతంగా విడిపోయినా ప్రజలుగా కలిసే ఉంటాం. మేము ఆచరణలో చూపెట్టాం ఈ పదేళ్లు, అందుకే TRS పార్టీకి ఉనికి లేదు అనుకున్న హైదరాబాద్‌లో ఈ రోజు అన్ని ప్రాంతాలు, అన్ని కులాలు, అన్ని మతాల ప్రజలు మాకు ఓటేసారు. ఇవ్వాళ మా ప్రత్యర్థి కాంగ్రెస్ పార్టీకి ఒక్క సీటు ఇవ్వలేదు, హైదరాబాద్‌లో’ అని వ్యాఖ్యానించాడు.
దీనికి కొనసాగింపుగానే ఆయన మాట్లాడుతూ ‘విభజన వికాసానికే కాబట్టి, ఇవ్వాళ రెండు రాష్ట్రాలు బాగుండాలి. తెలంగాణ బాగుండాలి, ఆంధ్ర బాగుండాలి. అక్కడి ప్రజలు చాలా తెలివైన వారు. ఆంధ్రా ప్రజలు తెలంగాణ ప్రజల కంటే చాలా తెలివైన వారు, చైతన్యవంతులు, కాబట్టి వారు సరైన నిర్ణయం తీసుకుంటారు,’ అని అన్నారు.
KTR వ్యాఖ్యలను రిపోర్ట్ చేసిన పలు వార్తా కథనాలు ఇక్కడ చూడొచ్చు. ఈ కథనాల ప్రకారం కూడా KTR ఆంధ్రా ప్రజలు తెలంగాణ ప్రజలకన్న తెలివైన వారు అని అన్నది ఆంధ్రప్రదేశ్ అసెంబ్లీ ఎన్నికల్లో ఎవరు గెలుస్తారని అడిగిన ప్రశ్నకని స్పష్టమవుతుంది. దీన్నిబట్టి KTR రెండు వేరే విషయాల గురించి ప్రస్తావిస్తూ చేసిన వ్యాఖ్యలను డిజిటల్‌గా ఎడిట్ చేసినట్టు అర్ధమవుతుంది.
చివరగా, ఆంధ్రా ప్రజలు తెలంగాణ ప్రజల కన్నా తెలివైన వారు అని KTR వ్యాఖ్యానించింది ఆంధ్రప్రదేశ్ అసెంబ్లీ ఎన్నికలకు సంబంధించిన ప్రశ్నకు.


text:
కేంద్ర ప్రభుత్వం ఎల్.వి. సుబ్రహ్మణ్యం ని సెంట్రల్ విజిలెన్స్ కమిషనర్ గా నియమించిందంటూ వస్తున్న వార్తల్లో నిజం లేదు - FACTLY
Sai Krishna Muthyanolla
November 13, 2019
ఆంధ్ర ప్రదేశ్ ప్రభుత్వానికి చీఫ్ సెక్రటరీ గా పని చేసిన ఎల్.వి. సుబ్రహ్మణ్యం ని ఇటీవల ఆ రాష్ట్ర ప్రభుత్వం బదిలీ చేసింది. అప్పటినుండి సోషల్ మీడియా లో కేంద్ర ప్రభుత్వం ఆయన్ని సెంట్రల్ విజిలెన్స్ కమిషనర్ గా నియమించిందంటూ ప్రచారం జరుగుతోంది. దాంట్లో, ఎంతవరకు నిజముందో విశ్లేషిద్దాం.
ఎల్.వి. సుబ్రహ్మణ్యం ని కేంద్ర ప్రభుత్వం సెంట్రల్ విజిలెన్స్ కమిషనర్ గా నియమించింది.
ఫాక్ట్ (నిజం): చీఫ్ సెక్రటరీ గా ఉన్న ఎల్. వి. సుబ్రహ్మణ్యంను ఆంధ్రప్రదేశ్ ప్రభుత్వం బదిలీ చేసి బాపట్ల లోని ఏ.పి. మానవ వనరుల అభివృద్ధి సంస్థ డైరెక్టర్ జనరల్ గా నియమించింది. సెంట్రల్ విజిలెన్స్ కమిషన్ (CVC) వెబ్సైటు లో సెంట్రల్ విజిలెన్స్ కమిషనర్ గా శరద్ కుమార్ ఉన్నట్లుగా చూడవచ్చు. కావున, పోస్ట్‌లో చెప్పింది తప్పు.
ఆంధ్ర ప్రదేశ్ ప్రభుత్వానికి చీఫ్ సెక్రటరీ గా పని చేస్తున్న ఎల్.వి. సుబ్రహ్మణ్యం ని ఇటీవల రాష్ట్ర ప్రభుత్వం బదిలీ చేసిందనీ, ఆయన్ని బాపట్ల లోని ఏ.పి. మానవ వనరుల అభివృద్ధి సంస్థ డైరెక్టర్ జనరల్ గా నియమించిందని ‘The News Minute’ వారి నవంబర్ 4, 2019 వార్తా కథనం ద్వారా తెలుస్తుంది.
సెంట్రల్ విజిలెన్స్ కమిషన్(CVC) వెబ్సైటు లో సెంట్రల్ విజిలెన్స్ కమిషనర్ గా శరద్ కుమార్ ఉన్నట్లుగా చూడవచ్చు. సాధారణంగా, సెంట్రల్ విజిలెన్స్ కమిషనర్ మరియు విజిలెన్స్ కమిషనర్ల పదవీ కాలం వారు తమ కార్యాలయంలోకి ప్రవేశించిన తేదీ నుండి నాలుగు సంవత్సరాలు లేదా వారి వయస్సు 65 సంవత్సరాలు చేరేవరకు (ఏది ముందు అయితే అది) ఉంటుంది. శరద్ కుమార్ CVC లో జూన్ 12, 2018 న విజిలెన్స్ కమిషనర్ గా చేరారనీ, ఆ తర్వాత  జూన్ 11, 2019న తాత్కాలిక సెంట్రల్ విజిలెన్స్ కమిషనర్ గా ఎంపికైనట్లుగా ‘The Hindu’ వారి కథనం ద్వారా తెలుస్తుంది. అప్పటి నుండి ఆయనే సెంట్రల్ విజిలెన్స్ కమిషనర్ గా కొనసాగుతున్నారు.
చివరగా, కేంద్ర ప్రభుత్వం ఎల్.వి. సుబ్రహ్మణ్యం ని సెంట్రల్ విజిలెన్స్ కమిషనర్ గా నియమించిందంటూ వస్తున్న వార్తల్లో నిజం లేదు.
ఏది ఫేక్, ఏది నిజం సిరీస్ లో మా వీడియోస్ మీరు చూసారా?

created: November 13, 2019


text:
భారత్, ఇండియా మధ్య తేడాను వివరిస్తూ 1999లో లాలూ ప్రసాద్ యాదవ్ చేసిన ఈ వ్యాఖ్యలు కాంగ్రెస్ ప్రభుత్వ హయాంలో చేసినవి కావు - FACTLY
Sai Krishna Muthyanolla
September 7, 2023
రాష్ట్రీయ జనతా దళ్ (RJD) నాయకుడు లాలూ ప్రసాద్ యాదవ్ భారత్, ఇండియా మధ్య తేడాను వివరిస్తూ చేసిన పాత వ్యాఖ్యలంటూ సోషల్ మీడియాలో ఒక వీడియో షేర్ అవుతోంది. లాలూ ప్రసాద్ యాదవ్ వేప పూల్లతో పళ్లు తోముకుంటుండగా, “ఢిల్లీలో మీకు వేపపుల్లలు దొరుకుతాయా?” అని రిపోర్టర్ ప్రశ్న అడిగితే, “ఢిల్లీ అనేది ఇండియా కిందకి వస్తుంది. అక్కడ ఇలాంటివి దొరకవు. నేను ఉండేది భారత్‌లో. ఇక్కడ దొరుకుతుంది”, అని లాలూ సమాధానం ఇచ్చిన దృశ్యాలని మనం ఈ వీడియోలో చూడవచ్చు. దేశంలో కాంగ్రెస్ అధికారంలో ఉన్న సమయంలో కాంగ్రెస్‌ను ఉద్దేశిస్తు లాలూ ప్రసాద్ యాదవ్ ఈ వ్యాఖ్యలు చేసారంటూ  పోస్టులో క్లెయిమ్ చేస్తున్నారు. ఇండియా పేరును భారత్‌కు మార్చనున్నారనే అంశంపై దేశంలో ప్రస్తుతం తీవ్ర చర్చ జరుగుతున్న నేపథ్యంలో, ఈ వీడియో సోషల్ మీడియాలో బాగా షేర్ అవుతోంది. ఆ పోస్టులో ఎంతవరకు నిజముందో చూద్దాం.
క్లెయిమ్: కాంగ్రెస్ అధికారంలో ఉన్న సమయంలో భారత్, ఇండియా మధ్య తేడాను వివరిస్తూ RJD నాయకుడు లాలూ ప్రసాద్ చేసిన పాత వ్యాఖ్యలు.
ఫాక్ట్ (నిజం): 1999 లోక్‌సభ ఎన్నికలకు ముందు NDTV వార్తా సంస్థకు ఇచ్చిన ఇంటర్వ్యూలో లాలూ ప్రసాద్ యాదవ్ ఈ వ్యాఖ్యలు చేశారు. 1999 లోక్‌సభ ఎన్నికలలో లాలూ ప్రసాద్ యాదవ్ నేతృత్వంలోని RJD పార్టీ కాంగ్రెస్ పార్టీతో పొత్తు పెట్టుకొని కలిసి పోటీచేసింది. ఈ ఇంటర్వ్యూ పూర్తి వీడియోలో లాలూ ప్రసాద్ యాదవ్ సోనియా గాంధీకి మద్దతు పలుకుతూ, బీజేపీని 1999 లోక్‌సభ ఎన్నికలలో ఓడించడమే తన లక్ష్యమని పలు సార్లు వ్యాఖ్యలు చేశారు. ఈ ఇంటర్వ్యూ జరిగిన సమయంలో దేశంలో కాంగ్రెస్ పార్టీ అధికారంలో లేదు. కావున, పోస్టులో చేస్తున్న క్లెయిమ్ తప్పుదోవ పట్టించే విధంగా ఉంది.
పోస్టులో షేర్ చేసిన వీడియో కోసం వెతికితే, ఇవే దృశ్యాలను చూపిస్తున్న వీడియోని NDTV వార్తా సంస్థ 2014 జనవరి నెలలో పబ్లిష్ చేసినట్టు తెలిసింది. 1999లో లాలూ ప్రసాద్ యాదవ్ NDTV వార్తా సంస్థకు ఇచ్చిన ఇంటర్వ్యూ వీడియో అని NDTV వార్తా సంస్థ వివరణలో తెలిపింది.
1999 లోక్‌సభ ఎన్నికల నేపథ్యంలో లాలూ ప్రసాద్ యాదవ్ చేస్తున్న ప్రచార కార్యక్రమాల గురించి, అతని ఇల్లు,  కుటుంబానికి సంబంధించిన సమాచారాన్ని ఈ ఇంటర్వ్యూలో చూపించారు. ఈ ఇంటర్వ్యూలో వేపపుల్లలోని విశిష్ట లక్షణాలను వివరిస్తూ, తాను రోజు వేపపుల్లలతోనే పళ్లు తోముకుంటానని లాలూ యాదవ్ తెలిపారు. వేపపుల్లలకు సంబంధించి భారత్, ఇండియా మధ్య తేడాను వివరిస్తూ చేసిన వ్యాఖ్యలు కాంగ్రెస్‌ను దృష్టిలో ఉంచుకొని లాలూ ప్రసాద్ యాదవ్ చేయలేదు. ఈ ఇంటర్వ్యూ పూర్తి వీడియోలో లాలూ ప్రసాద్ యాదవ్ సోనియా గాంధీకి మద్దతు పలుకుతూ, బీజేపీని 1999 లోక్‌సభ ఎన్నికలలో ఓడించడమే తన లక్ష్యమని పలు సార్లు వ్యాఖ్యలు చేశారు.
19 మార్చి 1998 నుండి 29 ఏప్రిల్ 1999 వరకు, ఆ తరువాత 03 అక్టోబర్ 1999 నుండి 10 మే 2004 వరకు దేశంలో అటల్ బిహారీ వాజ్‌పయ్ నేతృత్వంలోని ఎన్డీయే ప్రభుత్వం అధికారంలో ఉంది. 1999లో ఈ ఇంటర్వ్యూ జరిగిన సమయంలో కాంగ్రెస్ దేశంలో అధికారంలో లేదు. 1999 లోక్‌సభ ఎన్నికలలో లాలూ ప్రసాద్ యాదవ్ నేతృత్వంలోని RJD పార్టీ కాంగ్రెస్ పార్టీతో పొత్తు పెట్టుకొని కలిసి పోటీచేసింది. 1999 లోక్‌సభ ఎన్నికలలో బీహార్‌లోని 54 ఎంపీ స్థానాల కోసం పోటీ చేస్తే, కాంగ్రెస్-RJD కూటమి కేవలం 11 సీట్లు మాత్రమే గెలిచిందని పలు వార్తా సంస్థలు రిపోర్ట్ చేశాయి.
చివరిగా, భారత్, ఇండియా మధ్య తేడాను వివరిస్తూ లాలూ ప్రసాద్ యాదవ్ చేసిన ఈ వ్యాఖ్యలు కాంగ్రెస్ ప్రభుత్వ హయాంలో చేసినవి కావు.

created: September 7, 2023